
Költeni annyi, mint itélőszékei 
tartani önmagunk fölött. 

A szerző minden jogot, forditás jogát is fentartja 
magának. ; 


A MODERN KÖNYVTÁR SZERKESZTŐSÉGE : 
VII. KER.. RÁKÓCZI-UT 54. (ATHENAEUM) 
TELEFON : 4—02 


Gábor Andornak 
meleg kézszorítással 


Célozni tanulnak a katonák egy káplár vezetése 
mellett. Nem valami fényesen megy a dolog. A káplár 
dühösen szidja regrutáit, aztán kikapja a puskát egyik- 
nek a kezéből, mikor épen megint elhibázta. 

— Szamarak, — kiabál a káplár, — tudtok ti 
löni! Adjátok ide azt a puskát! Ide nézzetek! 

Céloz és hetykén lő. De nem talál. Egy percre 
zavarba jön. Aztán mérgesen rámordul az egyik katonára: 

— Igy lőssz te! 

Megint céloz. Nem talál. Egy másikhoz fordul: 

— Igy lőssz te! 

És igy tovább. Végre kilencedszer talál. Mellére üt: 

— És igy lövök én! 


A kilencedik lövés még késik. A káplár keze még 
reszket, de szemei egy árnyalattal talán már tisztáb- 


ban látják a célt. 
K. F, 

MAGYAR ANTOLÓGIA 


HADY ENDRE 





Moslék-ország 


(Megjelent német és francia forditásban í6) 


Jött értem a fekete hajó 

Jött értem fekete vizen. 
Alom-királyfit, vitt tova vitt 
Moslék-országnak mentiben — 
Fekete hajó, fekete vizen. 


Moslék-ország, hajh, cudar ország, 
Hajh, Hortobágy, zsír-szivü rém; 
Hajh, Átok-város, Redves-ugar : 
Piszok-hazám, mit kapaszkodsz belém? 
Fekete vizeken jöttem én. 

Vagyok a nyugati sirály —: 

De magyarnak köpött ki a föld 
Moslék-ország a nyakamon ül 
Engemet Moslék-ország örökölt: 
Nyöszörög a hájszagu föld. 


Már nem megyek el, fekete hajó 
Moslék-ország hagy’ örülj, szegény! 
Laza ferdinen, laza ferdinen 

Fekete vizen, fekete legény, 

Hajh, kutyafáját, szomoru legény. 


Leköpöm a mmultat 


Leköpöm a multat 

A lélek-pókot, a cudart, 
Leköpöm a lelkemet is, 

Mert visszanyihog a multba. 


Én vagyok Málé király 
Én vagyok Málé király 
Holdfényes, szelid arcom 
Belelobog a nagy éjbe. 


A Törpe-fejüek 


Nem dolgozni jöttem ide 
Nem dolgozni jöttem ide 
Törpe-fejü, mit akarsz tőlem? 


Nehéz munka az enyém 
Nehéz munka az enyém 
Mi vagyunk az Uj Undokak. 


De jött hozzám egy törpe 
De jött hozzám egy törpe 
S kérdezte, mit akarok? 


:Ti vagytok az Uj Undokak 
Ti vagytok az Uj Undokak 
Menjetek dolgozni ti is.« 


Felgerjedt szittya vérem 
Felgerjedt szittya vérem 
S rászóltam Törpe-fejüre: 


"Hát maga megbolondult, 
Hát maga megbolondult, 
Hogy mindent kétszer mond, kétszer mond? 


BABITS BIHÁLY" 


(Született Szegszárdon: néhány nappal születése előtt 
ugyanis titkos figyelmeztetéssel rávette édesanyját, 10gy 
utazzék Szegszárdra, nehogy :sSzegszárdon  Születtem, 
Szinésznőt Szerettems cimü leendő versében az alliterá- 
ciót elrontsák. Már hatéves korában egészen fejlett ayel- 
vezete volt: az iskolában félkézzel harmincezer olyan 
magyar szót tudott fölemelni, ami :Bcec-vel kezdődik, 
mig lskolatársainak a fáradtságtól már kilógott a nyel- 
vezete. A fogarasi elemi és a verseci főgimnázium nyolc 
osztálya jártak beléje, azonkivül nála végzett a buda- 
pesti tudományegyetem filológiai fakultása. Majd a tech- 
nikára került, ahol több szabadalmat nyert, ujfajta alu- 
minium ige-kötők-, szó-csavarok- és kettősfedelü mondat- 
szerkezetekre, melyek Edisonnak »A modern verstech- 
nika vivmányai és a villamos nagyanyacsavare cimü 
munkájában is fölemlitvék. Nyersei nyőleg a Nyugat- 
nál nyelentek nyeg: legutolsó kötete a sFőtisztelendő 
ur, kérem, az esti takarmány-szállítás minden valószinü- 
ség szerint megérkezikc cimű, hosszu feltünést keltett.) 


$ Az eredeti „Mihály“-t belügyminiszteri engedélylyel , Bihály"-ra vál- 
toztatta költőnk, azzal a megjegyzéssel, hogy tehetségtelen keresztapja nem 
gondolt az alliterációkra. 

A Klasszikus Gyomorgörcsök ciklusból 


Futurum Exactum 


Plutó e torzót márványból szoborta 
Ó torzók torza, bőrző Dunakorzó 
Ô korzók, korza, őrző dunnaorzó 
Mint ferde torta és megint retorta. 


De Afrikában fú az ántipasszát 
És négerek masszálnak pántlimasszát 
És ott az ég oly régi, égi méla. 


S tán pápuákok pengetnek poros fát 
S nem lesz Nyugat már, sem Fenyő, sem Osvát 
S még él Balázs, még él a méla Béla. 


Antik szerelem 


„S megint előlről , . ." 


A szeretőm fiús, görög leány, 
Lányos, török fiu, ki egykor élt, 
Ahol tajtékot Aagis öble hány. 


És Athenben született auzgewélt, 
De most közöttünk jár, bár ő egy antik, 
Kihez ma lelkem esdve igy beszélt: 


>Ó kancsók kincse, ó görög romantik, 
Orsók korsója, drágamívű borsó, 
Akit szeretnek Bélák és a Bandik. 

:Te tarfejü, tritóni, tarka torzó, 
Dús, dőre dátum és dalos dativusz, 
Post, penes, pone, praeter, ablativusz. 


»Ki bún borongva, barna, bús bajuszszal, 
Beteg bolyongó, béna bink balán... 
És szólt 8 lány, gradus genitivusszal: 


"Mi, hát nekem bajuszom van talán ?=«< 
S én szólék: O, kegyed mély mívůü marha, 
Ezt mondtam csak a széphangzás mián. 


"De hogyha ezt nem érti, drága mirrha, 
Egymáshoz nincs közünk, se végre mátul, 
Kegyed nem készült, aztán hol az irka? 


"Az ember végre még sincs csupa fábul, 
Kegyed nem tudja, mi az asszonánc? 
Eriggyen, mert rugok beléje hátul. — 


(S megint előlről.) 


Dana Idákt) 


Lent a lenső lélekuton (Hádesz öblén, (hol a lélek 
élet — állott (élet — állott, mint az állat) s aspodélosz illa- 
tokkal) öblögetve, ablakokba } ablakokba öblögetve, öblö- 
gekbe ablakogva és makogva és mekegve, 

És mekegve és magokva "lent a mélybe, lent az éjbe, 


be, mélyb 
hol a kéjbe aol i éjbe ) Ötven asszony, logarithmus 


s Matematikai költemény, 

ötven asszony és emelve és kivonva, négyzetekre köbgyő- 
kökre, Ötven asszony, hetven asszony, szászhuszonhét bű- 
nös asszony, ötven órjás amphorába, asfodélosz ötven 
asszony sz bünös asszony, mennyi jött ki, mennyi jött ki 

Százkilencven bünös asszony, óriási amphorába 


2V amphorába, rába, rába, majd mekegve, (log) majd ma- 
kogva, mindörökre, mindhiába, (mert hiába [mind hiába] 
töltögetve, öblögetve) öblögetve ablakokba, ablagokva, és 
makogva, öblögekbe? és mekegve és mekegve és makogva 


3V fogjanak meg, fogjanak meg . . , 
(Megfogják.) 


Modern Könyvtár 108—112. 2 


TROMBOLÁNYI DEZSŐ 





(Született Harsonán, mint :A Héts belső munka- 
társa, szerdán, lapzárta előtt két nappal. Még ideje- 
korán megirhatta »Trombita-szonáta« cimü szezon-cikkét. 
Később az :Innen-Onnans rovatot vezette: ő volt 
"A Héts legelső :Innen-Onnanc-istája. Szinházi kritikált 
ugyanott végezte. "Négy fal közötte cimü verses kö- 
tetével tünt fel, melyet később sNégy fal, egy plafon 
és egy padló közötte helyesbített kiadásban ismert meg 
a közönség. Több politikai és közgazdasági szonettet 
irt: jelenleg a Trombitagyárosok Országos Szövetségé- 
nek tiszteletbeli igazgatója. Ép és egészséges ember, 
fiatalabb korában tifuszon ment keresztül és kétszer 
a Petőfi-társaságba is jelölték, de mindkét alkalommal 
csakhamar felgyógyult.) 

"A szegény kis trombitás szimbolista klapec nugöször- 
géseis cimü ciklnsból* 


I. 
Mint aki halkan belelépett. 


És jönnek távol, ferde illatok 

Mint kósza lányok és hideg cselédek 
Kiknek bus kontyán angyal andalog. 
Mint aki halkan belelépett. 


Mint aki halkan belelépett 

Valamibe... s most tüszköl s fintorog 
Mint trombiták és roppant trombonok 

S a holdvilágnál szédelegve ferdül 

Nehéz boroktól és aranyló sertül 

Ugy lépek vissza mostan életembe 

Mint kisfiu, ki csendes, csitri, csemne 

S látok barnát, kókuszt, koporsót, képet — 


Mint aki halkan belelépett. 


VIII. 

A kis edény. 

Oly furcsa és merev, 
Aranyhabos tó, emlék-temető 
Emlékek ágya, ágyak ápolója, 
Mély, puha párna, pincsi, pince, pólya 
Emléket emtet, engem temet ő 
Fehér és csendes. Üllök rajt, kis ingbe — 
És távoli, mély országokba int be 
Mint folyt arany és mint ezer ezüst, 
Oly bus, fehér, olyan igénytelen 
Becéz, reámnéz és tréfál velem 


* Harmincnyolcadik kiadása megjelent , Mudern Könytár" huszonkét- 
ezredik számában. 


2: 

Mint egy kis fehér legyező, 

Csak rátekintek s igy szólok: ez ő. 

A jó, szelid, a kedves, pici teknő — 
De néha megnő — 

És néha horpad s néha szétreped 
És szerteszökken szörnyü fergeteg 

És a homályban bőszen harsonáz 
És akkora már, mint a ház 

És orditunk és sírunk: diadal 

És ilyen fiatal 

S mint kürtök öble s vérző trombiták 
És néha vág. 

És néha vég. 

És néha olyan, mint az ég. 

S mint longa, linga, lunga, lenge lég 
(Még, még.) 

És borzadunk az égbe, nyögve, sirva 
Ès néha néz ránk — 

És néha olyan, mintha verset irna. 


XIII. 


Én nyafogok 

Az életben, mint kevesek 
Én nyifegek 

Távol mezőkön bőrző levesek 
Én nyühögök 

Valami van, valami nincs 
Én szepegek 

Valami kósza, kótya kincs 

És szüpögök 

Az éjbe, későn és korán 

Én szipogok 

Az orromon, e roppant trombitán. 


D DO 


KÖMÉNY CHIMAUNE 





(Nem tévesztendő össze Hunyadival, akinek ruháit a 
kenyérmezei ütközetben felvette, hogy megtévessze a 
török hady-kritikusokat. A Külső-Csótánirtó-utcában szü- 
letett, egy souterrain pincé-ben: atyja az ösz rue- 
balayeur, ebédnél mindig megverte, ha nem akart a 
sublód körül szanaszét heverő rubinserlegekből inni: csak 
igy magyarázható ugyanis, hogy később képtelen volt 
másból inni, mint rubinserlegből, mely tünetet a kiváló 
költő egy orosz kritikusa és kommentátora róla irott 
munkájában igy foglal össze röviden: saufgevakszn beim 
Rubinserleg«. Hetvenéves korában halt meg, egy darab 
rubintól, amit háromér nyári szaláminak nézett és le- 
nyelt. Beszédet Rubinstein főpap mondott fölötte: fejé- 
ből, végrendeleti meghagyása alapján edényt csináltak, 

N. N. urasszony részére; miután azonban nevezett már 
nem élt, a Végrendelkezési Törvénytár 1908/B. 27-ik 
paragrafusa értelmében az edény örökös még életben- 
lévő férjére szállt, az összes illetményekkel együtt. 

Verseit a :Bányaipar Részvénytársaság« sajátitotta 
ki, kohászati célokból.) 


Lábaim 


Mily vörösek, mint égő rubinok 
És sárgák néha; harsogó topáz. 
Hidegbe félve, kéken kéklenek 

És a halál háttérben orgonáz. 


A Rémület most zöld opál-szoba, 

Rohadt agyamban szüköl és gütyög 
Fekete sávok közt a sárga hold 

S kacag a zöldszemü Rém: a Bütyök. 


Néha emelem, néha leteszem, 

Néha leveszem, néha ráhuzom, 

De többször leteszem, mint emelem 
És többször rajthagyom, mint lehuzom. 


Szegény, nehéz, bus lábak néha 
Borzadva révedek felétek 

Ha föllázadnátok egy éjjel 

S mikor alszom: megfürdenétek. 


Karperec 


RA szeretőmnek arca kék legyen 

És kétoldait csurogjon lefelé 

Hideg barackot egyék véresen, 
Meztelenül, egy kémény tetején. 

Két lábujja közt tartson egy topázt 

És a fején öt drum smaragdt, — 
Szájába régi, drága türkizek 

S röhögjön sirva s szóljon igy: harapd. 


Langyos teában üljön homlokig 
És énekeljen régi éneket 

És zongorázzon régi hegedün, 
Amig a türkisz-serleg szétreped. 
Hajába főtt gyémántok üljenek, 
Egyik füléből lógjon két agát, 
Másik füléből lógjon öt narancs, 

S ha megunja, akaszsza föl magát. 


Napos délelőtt a Dunaparton 
(Impresszionizmus) 


Mily szép foltok a budai hegyek 

Egy asszony jön: a fején nagy kalap 
Két kislány és egy kutya játszanak 
Távolabb két kis kutya csak 

Az ég, mint egy fehér opál 

Egy kis asszony most megszólal: Ó Pál, 
Egy tábornok agg lábán a vörös stráí 
Ifjan, szépen a Világba nevet 

Egy angol-flastrom jön, mögötte 
Ráragasztva egy ember lépeget. 


Menjek talán a borbélyhoz, igen? 

S szakállamról, e kék foltról, iziben 

Leborotváltatnám magam most? 

Ni, látok egy sárga villammost. 

A Duna mily szép, kék szalag 

S egy sötét nyilás az ut, az alag 

S mily friss, lila nyakkendője van annak az 
[urnak, ott 

Ki most a hidról a Dunába ugrott. 

S mily szép az a kékhaju nő 

Ki után, mint fekete folt, futok 

Mily sárga, szép folt az a nő 

S mily szép, kék folt a képemen az a folt 

A pofontól, mint férjétől e percben kaptam volt. 


SZABÓCSKA MIHA’ 


(Nem, ezekkel a modernekkel semmire se megy a 
kezdő iró: a szerkesztő ur még mindig nem akarja 
öt beereszteni az irodalomba. Egyszerű, érthető érzel- 
mek és nemes komolyság, az kell nekünk, fiatal barátom, 
mondta a szerkesztő ur, és nem a modern zagyvaságok, 
melyekben nincs egyszerüség. Legfőbb a versitél, hogy 
érthető legyen. Akkor majd meglátjuk.) 


Egyszerüség 


Nem hivalgó, ciíra páva 
Nem modern az én Szivem. 
Egyszerüség lakik benne 
Mosolyogva szeliden. 


Egyszerü, de tiszta nóták 
Amiket én dalolok — 

Mert a szivem sugja őket, 
Nem is olyan nagy dolog. 


Ugy csicsereg az én Szivem 
Egyszerüen, szabadon, 

Mint a pintyőke madárka 
Fönt a lombos ágakon. — 


Ami a szivemen fekszik 
Azt dalolom, semmi mást: 
Legelő, kicsiny birkáktól 

Tanultam a versirást. 


Egyszerü és tiszta nóta 
Gólyafészek, háztető — 
Nincsen benne semmi, ámde 
Az legalább érthető. 


A jó isten egyszerünek 

Alkotta az eszemet, 

Nincsen abban nagy modernség 
Csak szelidség, szeretet. 


Kicsi kunyhó, szerető sziv, 

Messze égbolt, tiszta, kék — 
Fulladjon meg Ady Endre 

Lehetőleg máma még. 


A mi falnnkból . . . 


A mi falunkból jött az üzenet 
All még a gólya eszterág felett, 
Nő még a fü a zöld domboldalon 
És bent, az udvaron. 


Kertünkben még virul a sok virág 
És még rügyeznek tavasszal a fák 
És egyre folyik a mezőn a munka 
A mi falunkba. 

A mi falunkba ákácfák alatt 
Fehérremeszelt házak állanak 
És estefelé, ha a nap lehull, 
Bealkonyul. 


A mi falunkba nyáron nő a zab 

És éjszaka van, ha nem süt a nap; 
Forgácsot vág ki fábul a gyalu, 
Csodálatos, csodálatos falu. 


Hit, remény, szeretet 


(Karácsonyi mellékletekre féláron.) 


Szivünk felett, az éjszakából 
Csupán a hit mécse világol, 
Tartson hát össze titeket, 

A hit, remény s a szeretet. 


Legyen a szived egyszerü 

Boru után jön a derü 

A nyár jön a tavasz után, 

S viszont, az ősz a nyár után. ' 


Akárhogy van, s akármikép" 

A vers csak akkor szép, ha szép: 
Piros fedél, fehér tanya, 

£s ha nem szép, akkor csunya. 


Mert a szivben érzés lakik 
Bz isten tudja, hányadik, 

S az érzés tiszta dalt kiván 
Bizony, szép, tiszta dalt kiván. 


Kicsiny kunyhóban szeretet, 
Szeressétek a gyermeket 

E szent karácsony ünnepén 
Önöknek ezt kivánom én. 


Mert bíbor-bársony vendégség- 
Nél jobb egy napi egészség 
Opasno je van se nagnuti 
Kéretik nem dohányozni. 


. SZÉPEN! ERNO 


(A költővélevés ama feltételének, hogy költőnek szü- 
letni kell, eleget tett. Budapesten pillantotta meg A 
Napot és rögtön két verset irt bele, melyek közül egyik 
igy végződött: "Ha nem jöhettem rózsabokorban a vi- 
lágra, Bokor Rózsában szeretném elhagyni a világot.s 
Születése után félórával édesanyjának elmondta harmad- 
szor azt a viccet, amit tőlem hallott; maró cinizmusá- 
val már gyermekkorában kitünt, mikor anyját ə»apáme- 
nak, apját viszont sanyámc-nak nevezte: — mig a 
pelenkát kedves humorral spelencseks gyanánt emlité. 
Ötéves korában szüleit több kupléban felvilágosította és 
megszökött két színinövendékkel: ezután fokozatosan 
gyermekesedett: de csak huszonötéves korában vált el 
egészen a fejekeménye, hogy >»Mit akartok, én csak 
egy mafla kis fiu-biu vagyok, csingilingie című vers- 
kötetét megirja a :Kis Nyugats cimü  gyermeklapba. 
Jelenleg járni tanul "Az Ests szerkesztőségében: egyelőre 
csak mások tyukszemein.) 


Az >»Ajaj, nehéz kereset ez a neo-primitivizmge 
ciklusból 


Dal 


Mint egy szép, aj, szüz-kisasszony, 
Ajaj, szép fehér kisasszony, 
Fehérkisasszony, szép kisasszony, 
Kisasszonyka, kisasszonyka, 

Olyan az én éltem dolga. 


Én, kérem szépen, nem vagyok már 
Kicsi fiuka, nem vagyok már 
Pedig, de jó volna 

De jó volna, de jó volna, 

Ha én kicsi fiu volna. 


Ha én kicsi flu volna 
Csilingelne, lovagolna, 
Ujságokba sose Irna, 
Sose irna, sose irna, 
Télen-nyáron csilingelna. 


Gyermekkorom, fehér bárány, 
Jaj, mint tiszta, havas márvány, 
Csilingelve elment messze, 
Elment messze, elment messze, 
És már nem tér soha vissze. 


Csilingelne gyermekkorom 
Kicsi kocsim, kis vasutom 
Kicsi lábam csilingolna 
Csilingolna, csilingolna 

Volt réz-halam, réz-angolna. 


Én már mostan ám nem játszom 
Én már nagy fiunak látszom 
Mostan nekem nincs játékom 
Nincs játékom, nincs játékom 

De még akkor volt játékom. 


Mostan már nincsen játékom 
De még akkor volt játékom 

Volt játékom, csilingeltem 
Csilingeltem, csilingeltem 

De most nincs játékom nekem. 


Nincs játékom, isten bácsi 
Azért mondom: bácsi, bácsi. 
Ajaj, kicsi fiu voltam 

Fiu voltam, fiu voltam 
Csilingeltem, csilingoltam 
Nincs játékom nekem mostan. 


Megjegyzés. Aki ennél még naivabbat ajáni 
uraságodnak, mint értéktelen hamisítványt, tessék erélye- 
sen visszautasitani. 


TÓTH ARPAD 


— Ady Endrének — 


Mester, egy ifju agg, setétlő béna, sánta 

Szól félszegen feléd, motyogva és szeliden: 
Kinek halk nyála folyt, borongó, furcsa ivben 
Olvasva énekid a vénhedt utcasárba... 

S ki elmekegte őket, nyifegve csendesen, 

S halk, holdas esteken, vetvén a keshedt ágyot 
Te szent nagy Fenekedbe beléomolni vágyott 
Málé kis inasod én szörnyü Mesterem. 


Blázattal, szeliden, ki ünnepelni jöttem 

Könnyes, fakó szivemmel és trottyos térdemen; 
Mely úgy fáj alkonyatkor, csúzos bokámba lenn, 
Mikor elaggott felhők boronganak fölöttem. 

Mert isten vagy, csekélység, és két isten és három 
Oly bús, kietlen mindegy... s eszembe jut a tantim, 
Ki egyszer látott téged a pályaudvarban kinn" 

S szegény, jó grószpapa, ki ellenőr Parádon. 


FELESÉGEZETT GALLÉR OSZKÁR 


(Született egy családi tüzhelyen, közel a kéményhez. 
Csakhamar megházasodott: az elemi iskolában :Fele- 
ségem — beleségem« cimü versikéjével keltett feltünést. 
Később a ə»Nyugat«-ba irt háztartási cikkelyeket, első 
kötete, »A Franck-féle pótkávé Ofélia térdein«, kedvenc 
olvasmánya ma is serdülő férjeknek. Ő találta fel a 
gyorsforraló anyóst is. Verseiről Szabolcska Mihály el- 
itélőleg nyilatkozott, mert némely sora arra enged kö- 
vetkeztetni, hogy nejével viszonya van. A "Magyar Fi- 
gyelőxz ezért, mint erotikus és degenerált modernet, in- 
dexre helyezte.) 


A Puceráj 


Hogy nyitod szét a két hideg ajkad 

Amint kimondod: s:pucerájc 

Puceráj, puceráj. 

Puc is, meg áj is. 

De ha puc, miért nem áj? 

Aj váj. 

:Megint itt van a pucerájc 

Mondod. »Megint itt van.« 

És kis fogad kétfelé nyitod 

De miért nem csukod kicsit kissebbre az alsó 
[ajkad 

És, miért látszik ki zápfogad 

És, miért nem emeled orrocskád 

És miért nem képződik egy kis vonai 
Bz orrod és a szád közt 

Amit szétlapítnék, gyömöszölnék 
Kiteregetnék, bekennék 

Miért nem emeled, csavarod, forditod, ragadod 
Miért hullt két szál haj arcodba? 

És miért mondod: puc is meg áj is. 
És most mit nézel olyan haragosan 
Berzenkedő kis struc-madaram. 
Mondd, miért nedves most egy kicsit 
A balszéle a szájadnak, jobbról? 
Mit mondasz? 

Hogy menjek a sóhivatalba 

És kérdezzem meg ott? 

Elmegyek, elfutok, elrohanok 

A sóhivatalba és megkérdezem. 

És megkérdezem, miért. 

Mi — ért. M... mi... miért. 


Amint a karod fölemeled 


Amint a karod fölemeled 

Mennyi bidres-bodros szövet 

Hull vissza, mint egy zuhatag 

És milyen finom kis pihék 
Pelyhedzenek a könyöködbe 

A könyököd kinyögöd 

És szivembe könyökölsz — au! 
Au — vau! Miau! 

És milyen fehér vonal emelkedik, 


Amint a karod fölemeled 

Emelkedik, csavarog, terjed 

A könyöködtől a kisujjad körméig 

A kisujjad körmétől megint vissza 

A kisujjad körmétől visszáig a? ? ? kö? 
Amint a karod fölemeled 

A könyöködtől a kisujjad utolsó percéig 
Tizenöt centiméter 

A kisujjadtól a könyöködig tizenötcentiméter 
Összesen harminc centiméter. 

És hogy rezegnek a szálak 

És kicsi pelyhek szurkálnak sziven, 

Amint a karod fölemeled, 

Hogy fejemhez vágd a levesestálat. 


ZÁPOR ANDOR 





(Huszonkétéves koráig bölcsészetet, íiioiúgiát és esz- 
tétikát tanult: rendkivüli tehetség mutatkozott benne a 
pesszimista lira, filozófiai elmélyedés és az ó-görög vég- 
zettragédia miveléséhez. Három év előtt a Stáció-utcá- 
ban még látta valaki mosolyogni — végre azonban 
egészen elborult kedélye és átvette a ə»Fidibusze szer- 
kesztését. Mint szerkesztőt kemény, kérlelhetetlen szigor 
jellemzi, katonás fegyelmet tart munkatársai közt: — 
nem türi, hogy virgonc fiatalságukban elvicceljék a hu- 
mor komoly ügyét — humorban nem ismer tréfát. Egy- 
szer lapjában nemi kérdésekre vonatkozó tréfás for- 
dulatot talált: — azóta nem olvassa a Fidibuszt; — 
legutolsó esküdtszéki tárgyalásán megbotránkozva hagyta 
ott a termet, mikor az elnök felolvasta inkriminált cik- 
két a Juliska bögréjéről. E sorok iróját komoly ter- 
mészetéért szereti és amaz objektiv hangért, mellyel pél- 
dául jelen cikkét megirta. Hosszabb, epikus és didak- 
tikus költeményeit "A Nap«-ba irja, két-két cikk közé: 

legutolsó drámája is itt jelent meg, a »Taknyos miniszter 
meee« és a :Rohadnak a pénzecskéke cimü filozófiai 
értekezések között, tulszedésben. Jelenleg, tekintve, hogy 
mindjárt három óra lesz, egy nagyobb époszon dol- 
gozik, mütörténeti ambicióval, melynek " háromnegyed- 
része már megvan. Alábbiakban közöljük:) 


Cserebogár, sárga cserebogár, 

Nem kérdem én tőled, mikor lesz nyár. 
Cserebogár, sárga csereboga, 

Csak azt kérdem, mikor megy el Boda. 


Ötre nem szokott bevágni. 


KAFFKAFF MARGITSÁGOSSÁG 


(Született tizenkét évvel később, mint ahogy barátnői 
tudják, a :Nyugatcs egyik vadregényes cikkében, hátul, 
a kies :Figyelős-rovatban. Fiatalabb éveiben nagy sze- 
génységgel küzdött, ugy hogy öt-hat szót kénytelen volt 
mindig egybeirni, nehogy közben kiszáradjon a tinta, 
annyira kellett vele spórolni; ekkor szokta meg az ilyen 
szófordulatmindegységek gondolatát. Nagy érdemeket 
szerzett orvostudományi értekezések versbefoglalásával: 
a »Ha tudnád, nekem a foltmeglátásosságok hogy fáj- 
naks cimü népdalát szerte éneklik a Nagy Magyar Lipót- 
köruton. :Talpra magyar, hi a megérzés differenciáltság« 
cimen forradalmi dalokat is irt.) 


Charles 


(Putriban lakik a Sárj, 

De jó volna véle cicázni, 

Van még egy rongyos krajcárom 
Azt is a Sárinak adom.) 


A lelkem, ó, furcsa lelkem, 

Feléd kitermelődik, kimindegységesedik 
S bár finom és differenciált a poutri, 
Amelyben lakol, 

Charles, te enségességem érzője, 

S mély asszonyiságom alatt: 

O, jó volna veled differenciálódni, 

A poutriban 

Keresni legalantlappangóságok türkizét 
Keresni meglátásokat 

És megérkezéseket 

És ritkán kiválthatóságokat — 

Ó, van még, van még, 

Van még egy régi rezem, 

Régi japán, csontszinü krajc, 
Japánkodó, kicsi-bicsi, furcsa japán, 
Amit japám adott, 

Charles, eljapánkodásaimat 

És kicsi, fehérszélü, ékszermivü dobozom 
Néked adom, neked adom 

Neked adom. — 


FHST MILÁN 





(Hosszu ideig a :Nyugats körül lebegett, mignem 
a szerkesztő feltalálta a Füst-nélküli Nyugatot, azóta 
csak gyéren jelentkezik. Az 1905-ik olimpiai versenyen 
egy 35.04 méteres vers-sorával ő nyerte meg a táv- 
költés világbajnokságát. Első versei spulnira csavarva 
jelentek meg, kritikusai még nem végeztek a lebonyo- 
litással, s igy vers-sorainak még csak elejét ismerjük, 
hátulról visszafelé: állitólag igy van értelmük. »Aggok 
a hideg vizben« cimü drámájának alapgondolatát a le- 
küldött bányászoknak még eddig nem sikerült felhozni. 
Jelenleg egy hosszabb verssoron dolgozik, visszavonulva 
birtokaira, a sarokasztalhoz, közvetlen a Fizető Pincér 
hófedte csúcsai mögött!) 


10. 


11. 

Epigramm 


sor. Jaj, Uram, engem bántanak. 


Nekem hideg nyállal kenik homlokom is. 

És bizonyos tekintetben mindig rugnak hátulról. 
Jaj, roppant hideg hagymákat eszek. 

És nekem kezeim ragadnak. 

Jaj, tele van a föld bélülről kukacokkal. 

És most jut eszembe, hogy az ember nem él 
örökké. 

Jaj istenem, szerkesztő ur, mit tetszik szólni 
hozzá, hogy az ember meghal. 

És fekete földben sötét homokot eszik ragadós 
gombócokba összeragadva. 

Jaj, keserü igy az élet, azér" mondom, szer- 
kesztő ur kérem, borzasztó nehéz az ember élete 
itt ezen a földön, bizony, bizony, s a sulyos 
angyal letorpad. 

S fáklyáját lefelé forditja. 


TALPRAMAGYAR SÁNDOR 


(Született a Nagy Magyar Alföldön, a Kárpátoktól 
az Adriáig és visszafelé, egy anyától, Sorsharag nevü 
unokafivérével. Huszéves korában bejelentette a sóhiva- 
talnál, hogy mindenkinek szabadnak kell lenni, magyar 
szabad, osztrák szabad, olasz szabad, német birod. sza- 
bad. Később a Magyar Lánccsörgető Egyesület Rész- 
vénytársaságnál kapott alkalmazást, mint főcsörgető, majd 
a Külső Tavaszmező-utcában világitási minőségben mü- 
ködött, a szabadalmazott lángelme-égő társulatnál. Szá- 
mos óriás jelentőségü felfedezést tett, igy például ő jött 
rá, hogy a szerelem sötét verem és hogy kint egy 
mezőn az ember jobban érzi magát, mint egy sötét 
szobában lecsukva fejjel lefelé, összekötött kézzel. »Csatá- 
ban esem el, mibe fogadjunk« címü versében meg- 
jósolja, hogy csatában fog elesni, mely igéretét be is 
váltotta. Másik igéretét sSzeptember végéne cimü ver- 
sében, melyben azt irja, hogy nem csatában fog elesni, 
viszont nem váltotta be. Szobra a Dunaparton áll, föl- 
felé tartott három ujjával jelzi a közvetlen alatta állo- 
másozó propeller-közlekedés másodosztályu menetdiját : 
— mások szerint viszont arra esküszik, hogy Abráriųi 
Emilt nem is ismeri, nemhogy ő szólította volna fel 
a róla szóló költemények megirására.) 

Barna kis lány szemének a... 


Barna kis lány szemének a lángja 
Idetüzött szivem pitvarába, 

Kis halacska szőke Tisza vizén, 
Örömében akrát ugrok biz én. 


Olyan az ő lelke, mint a rózsa, 
De mint az a fehér, tiszta rózsa, 
Fehér rózsa az én babám lelke, 
Fehér galamb az ő nagy szerelme. 


Barna kis lány, mikor megláttalak 
Bennem mindjárt nagy szerelem fakadt, 
Megláttalak New-York kávéházban, 
Mint harmat kökörcsin-virágban. 


Kacsintottam, barna kis lány, neked, 
De te ültél zordon férjed mellett. 
Barna kis lány, te a fényes hajnal, 
Férjed pedig a fekete éjjal. 


Szinmüvészet -a te hivatásod, 

Barna kis lány, magyar vagy te, látom, 
Magyar az a fényes lelked neked, 
Az isten ís magyarnak teremtett, 


Zordon férjed tojást evett, hármat, 
És titokban megcsipte a vállad. 
Hej, titokba, te is mosolyogtál, 

De hej, bizony, énreám gondoltál. 

Beültetek aztán kocsikába, 

S elmentek egy nagy szállodába. 
Igaz, magyar szálloda volt az is, 
Igaz, magyar a lelked neked is. 


Kiskapunál, hej, megálltam ottan, 
Reszketett a szivem, rád gondoltam, 
Rád gondoltam, remegő szívedre, 
Fehér galamb, magyar szép lelkedre. 


Rád gondoltam, gondolsz-e most énrám, 
Kis kezedet összeteszed mélán. 
Megértetted-e az én lelkemet, 

Mint a szellő a fényes felleget. 


Fehér rózsa az én babám lelke, 
Fehér galamb az ő nagy szerelme, 
Barna kis lány, ha te szeretsz végre, 
Felrepülök a csillagos égbe. 


MAGYAR KABARÉ 


(E hosszas és beható tanulmány után végre eléggé 
érettnek érzi szellemét a kezdő iró, hogy Budapest 
kényes izlésü közönségének kabaré-kuplét alkosson.) 


Emil 


I. 


Ne kérdezzék, hogy a nevem mi 
Én nem vagyok már senki, semmi. 
Egy szomoru pónem vagyok, 
Budapesti pónem vagyok. 

Mindenki ismer 

S froclizni is mer, 

Mert én vagyok a szomoru Emil. 


Refrén; 


Emil, Emil 

Maga szegény Slemil 

Mondja kérem, minek él maga? 
Emil, Emil 

Hát maga még remil? 

Szálljon rá az isten haraga. 
Emil, Emil 

Menjen a fenébe 

Pofozza meg az Isten magát; 
Emil, Emil 

Törjön ki a nyakad, 
Szakadjon a Haas-palota rád. 

II. 


Ilyen pechet senkise nem látott, 
Eszi fene az egész világot, 

Én szomoru pónem vagyok 
Budapesti pónem vagyok; 
Orfiba") járok, 

Kabiba") járok 

És én vagyok a szomoru Emil. 


Refrén: 
Emil, Emil, stb. 


è A gyöngébbek kedvéért: Orfeum, Kabaré. 


II, 
MAGYAR PRÓZA 


A MUNKA DIADALA VAGY A MEGTÉRT FŐUR 


Tanulságos ifjusági szinmü 4§ felvonásban, irták Herczeg 
Lajos és Pósa Ferenc. 


I. FELVONÁS 
(>A léha társaságban.«) 


Egy főuri várkastély belseje. Könnyelmü fényűzés, el- 

szórva a falakon és padlón. Minden majdnem olyan 

előkelő, mintha a Vigszinház rendezte volna be. Több 

főurak, könnyelmüen kártyáznak és fényüznek. Livrés 

szolgák orgiát hordoznak körül. A Könnyelmü Főur 
egy ottománon űl és mereng. 


A Léha Főur (odajön és vállára üt): No, mi 
az, kedves Bikhbakhfalvvy? Talán valami bánata van, 
ej, ej, ef. 

A Könnyelmü Főur (cigarettára gyujt): Bánat? 
Bolondság. Mi, gavallér emberek, nem bánkódhatunk, 
mert mi vagyunk a felső tizezer. Bánat?! Ejh! (Egy 
velencei tükröt dévajul berug.) Keseregni? Mindegy. (Hir- 
telen fojtó zokogásba tör ki, majd legyőzi magát és 
vidáman kirðpiti az ablakon aranyóráját.) Már kilenc 
óra, kedves gróf. Nőt. (A Könnyelmü Leány be- 
perdül. Vörösre van a szája festve, szemei  beesve. 
Trágár dalokat énekel és a Könnyelmü Főur ölébe ül. 
Többiek kártyázva és fényüzve el.) 


Modern Könyvtár 108—112, 4 

III. FELVONÁS. 
(elme, idekerült a főur.«) 


(A szin széltében két részre van osztva: alul egy három 

köbméter terjedelmü, nyirkos, földalatti tömlöc, vasrács- 

csal: ezen nézhet be a közönség egyenkint. (Külön 

jegy.) A felső rész a menyországot ábrázolja, ahol egy 

eranytrónuson ül a jóistenke, jobbján Herczeg Ferenc- 

cel. Egy felhőn ül a Könnyelmü Leány és ibolyákat 
köt, fején ajouros glóriával.) 


A Könnyelmü Főur (vasláncokkal lebilincselve 
fekszik a tömlöc fenekén és véres tenyerekkel vájdlin- 
gokat surol). 

A börtönőr (bejön és hátbarugja, azután kimegy). 

A Könnyelmü Főur (siri hangon elszavalja 
Wilde Oscar "De Profundis«-át a 73. oldaltól alul, ha- 
todik sor, végig). 

A Becsületes Munkás (belép): Jau napot. 

A Könnyelmü Főur: :Mindnyájan rabok...« 

A Becsületes Munkás: Nem igaz. Nem kell 
kétségbeesni. Dolgozni kell menni. Dolgozni jó. Elcsüg- 
gedni nem illik. Én is dolgozom. Sintér vagyok. Fárad- 
ságunknak gyümölcse leend. A munka nemesit. Ki mint 
veti ágyát, ugy alussza álmát. Bibor, bársony, vendég- 
ség, jobb egy napi egészség. Mindnyájan emberek va- 
gyunk. Legjobb szakács az éhség. Kihajolni veszélyes. 
Zabrenjeno je na pod kola pljuvati. 

A Könnyelmü Főur (megrendülve): Ah, uj szó- 
kat hallottam! Uj dolgokat ismertem meg!I De hiába, 
hiába? ... Kiért, kiért dolgozzam, ó? (E percben meg- 
nyilik a tömlöc teteje és a fölöttük levő menyország- 
ból a Könnyelmü Leány egy ibolyakoszorut pottyant 
le, mely a Könnyelmü Főur nyakába esik. Egyidejüleg 

két fehér galamb röpül le vállaira és csókolódznak. 
A Könnyelmü Főur magábarogyva zokog és elhatározza, 
hogy sintérnek megy.) 


IV. FELVONÁS. 
(0A szerelem mindent megbocsát e) 


(Szin: egy lilom kelyhe. Apró székek, szirmokból, le- 
velekből. Egy asztal mellett a Megtért (alias: Könnyelmü) 
Leány dolgozik, lábainál két bárányka hever.) 

A Megtért (alias: Könnyelmü Főur (belép): 
Itt vagyok, leányom. 

A Megtért Leány (nyakába borul): Ó, Pál 

A Megtért Főur: Bucsuzni jöttem. Itt hagyom 
e léha világot. A komoly munka leend a jövőm. 

A Megtért Leány: A munka?! 

A Megtért Főur: Igen. Sintér leszek, rétmester, 
ha ugy tetszik. A kutyákat fogandom össze, melyek 
játszi kedvvel andalognak a szabad mezők virányain. 
Végre megtaláltam önmagam. 

A Megtért Leány (nyakába borul): Veled me- 
gyek! Veled megyek! 

A Megtért Főur (megrendülve): Hogyan? Ve- 
lem? Ó, ég! Igen! Ő velem jön! Mi ketten: együtti 
A holdas, árnyas réteken át együtt üzzük majd a pajzán 
ebeket: együtt tekerjük ki nyakukat, ha nincsen rajtuk 
szájkosár! Igen! Együtt: egy sziv, egy lélek! O holdas 
rétek! Ó kutyák! Ó pecérek! (Zokogva összeborulnak 
és csókban forrnak össze. A zsinórpadlásról a követ- 
kező tárgyak eresztendők le: két csókolózó galamb, két 
kéz, melyek fogják egymást, három tábla, ily felira- 
tokkal: :Hit, Remény, Szeretets és több amorett. A hozzá- 
tartozó csokoládé elsőminőségü Suchardt-gyártmány.) 


00nn 


ÉDÁM HANNA 


sz Novella — 





L 


Az asszony, estvelen, lement a lovakhoz és mé- 
zes cukorral csiklándozta a fülüket. Jó volt a lovakhoz 
— szépen, de csak finoman, fölénnyel keveset — ám 
akkor estve volt, férje bent tarokkozott, zsiros kártyá- 
val a pöszmegi birtokot ették nagyurak, asszonyevők, 
nehézjárásuak. Hajnalban kijött az ispán. 

— Maga jőjjön be, — mondta neki. — Kellene 
maga. Nekem. 

Az ispán nehézbeszélésü ember volt, karakán ma- 
gyar, felvidéki, de Helsingforsban — mondják — fur- 
csán szeretett egy frank grófnőt, nem átallta, pedig 
birta. Most lót evett néha, elment. 


Az asszony — Annának hivták, de szép teste volt, 

tudta — Anna még bement akkor a szobába, meg- 
siratta a macskát — Lefkovics — kicsi könnyeket sirt, 
nem komolyakat. Két bölömbarackot evett, héjjában, ugy 
szólt oda az emberének. 

— Én most elmék. Innen. Egészen elmék, magá- 
nak. Maga ezt érti? 

Hagyta, legyintett, de később meghalt bele, aem 
bánatból, talán bosszantásból, kis szerelemmel. 

Anna még csomagolt reggelre kelvést, fülbevaló 
beléndekolajat csomagolt, rucát, a kövérjét. Kis prém- 
sipkát, jó az télire, férfinek. Kislányát is ápolá képén, 
becézte asszonyság, ludzsiros kenyérhajat vetett oda. 

— Te meg maradsz, te. Majd, akkor, az apádnak. 
Az apádról. 


II. 


Gyertyaszentelőhöz télire vastag dinnyét cukrozott, 
de már tiz éve volt, ispánéknál, elhagyta magát. 

Falusiasan bekötözé fejét, az ispánt ette vala, mil 
tudtuk, nem rosszaságból, kellett, Vért hányt, eldalma- 
hadott, nem baj. Vonta a lábát, egy reggel, erdőben, 
két oláh esztergályosok, igen megszerették volna. 

— Fikar, — mondta nekik, nem mérgesen, el- 
nézően. Aznap krétás lepényt tett a gyomrára. A püs- 
pök, — lánykorában bérmált, öreg — ótta pedig. Nagy- 
magas pap volt, csakhogy a dunyhákat szerette kivált- 
kép, iharos dunyhát rakatott dereka alá, pászmás csip- 
kével, degeszre tömve. — Asszony, az asszony — pösz- 
mögte még. — Vissza kellene, vissza. Oda. 

Még elbucsuzott, de már ment, mig csókolta, 
vissza, oda. 

mi, 


Az orvos őszre behozatta a dágványt, kellett az 
üszönek, miegymás. A bégek is fel voltak kapatva, 
szájrágásban kicsipkézték a nyelvük, más hiba nem volt. 
Tiz évig igy volt mindig, azóta. 

Akkor, tiz év után, nem előbb, estenden jött haza 
az asszony. Bement a hálószobába, a férje már le- 
feküdt akkor. Nem bántotta, helyet csinált magának. Két 
régi befőttet evett, haluskamártással, kevéssé; az ágy- 
ban. Ikrás bort ivott rá, májat, gombócosat. A kis- 
lányának is adott, szájból. Mikor fölébredt volna a hitese, 
átemelte hozzá a lyányt. 

— Most én Itten maradok, most, — mondta még. — 
Ezt meg kedvellje, ezt. Maga, ezt. Ma. Ga. Ga. Gá. Gá, 
gá, gá. ' 

Gágogott, de asszony, erős, érteményes, még elaludt, 
lábát felhuzta, Anna — mondják — és szép szeliden. 


A GYERMEKLÉLEK 
KOLTÓJE 





A csők. 
(Gyermekrajz.) 


(Lent, a folyóparton, közvetlenül a rakodópart és 
a 12-es számu ház előtt áll két gyerek. Az egyik 
a zeibensüc, a másik a kanngyula. Nézik a vizet, 
amelyik nyugodtan foly, folydogál... A zeibensüc beszél.) 

A zeibensūc: ...és tudod, aztán jött le a ker- 
tünkbe és én nem néztem oda és ő mondta, de mégis, 
és mondtam hazucz, hazucz de nem hazudok mert az 
csók volt de az nem volt csók, mert a csók az más 
montam az csak olyan vicc-csók volt és a grószmargit 
mindig csak nevetett, monta, az nem csók, az csak 
olyan csők és a csők az más és ugy nevetett hozzá 
avval a két hülye szemével hogy nekem a szivem 
fájt és montam te disznó mi az csők és erre Ő nahát 
és nahát és nahát és én montam... 

A kanngyula: Mond csak, Eibenschütz, miért 
beszélsz te értelmes, tizenhatéves reáliskolai tanuló lé- 
tedre ilyen zagyvaságokat? 

AK zeibensüc: Te mafla ezt nem érted mert 
nekem ezt ilyen hülyén kell mondani mert ehez már 
hozzászokott a közönség a molnártól és ez nép- 
szerü és most igy kell beszélni és pedig már oan 
utálatos nekem és nahát és nahát és mert mindenki 
olyan utálatosan utánozza ezt a modort hogy nem sülle 
a pofájukról a bőr és ugye és ugye és akkor groszmargit 
monta csök és én mondtam csók, és akkor Ő igy csinált: 
»fje és elszaladt és én ottmaradtam és nagyon kese- 
regtem és fájt a szivem hogy olyan disznó. 

A kanngyula (gondolkodva): Csők!... Csők! 

(A nap nagyon erősen süt le rájuk és két álmos 
felhő lassan átkullog az égen... Valahol, a Város- 
ligetben, katonazene szól, de azt már nem hallani ide.) 

Megjegyzés: Vejszt du, daz isz doch züsz, vi er 
di kinder kent! 


A FENE 


(Vigjáték három felvonásban. Előadják: Budapesten, Bécs- 
ben, Berlinben, Párisban és Torinóban. Előadásra elfo- 
gadta a londoni National Theatre, a krisztlánlai Swerd- 
ström-szinház, a new-york-i Whitehouse-theatre, Chikago 
és Buenos-Ayres. Játszani fogják az antananarivól szin- 
társulatnál, a Fidsi-szigeten és az Első Zulukaffer Ön- 
képzőkör őszi idényén, valamint a délafrikai Bushmann- 
Mulatóban. Jövőre szinrekerül a Marson és a naprend- 
szer intelligensebb bolygóln.) 


I. FELVONÁS. ! j 


(Jónásnak, a festőnek műtermében. Minden éppen ugy. 
Megfelelő berendezés. Jónás és Hedvig.) 


Hedvig: Tehát megértett, Jónás. Egyikünk sem fog 
beszélni a multról. Értsen meg: a férjem aze kivánja, 
hogy lefessen és én engedtem a férjemnek. Ön tehát 
lefest: de a multról nem beszélünk. Egy szóval sem sza- 
bad említenünk, hogy ön egykor forróan szeretett en- 
gem és megcsókolt, kétszer. 

Jónás: Nagyon helyes, amint kivánja. Tehát egy szó- 
val sem utalhatok arra, hogy megcsókoltam. 

Hedvig: Kétszer. 

Jónás: A nyakát, a frizurája alatt. 

Hedvig: Azt is mellőznünk kell, hogy ez alkalom- 
mal átkarolt és megharapta a fülemet. 

Jónás: Valamint nem hozzuk fel azt sem, hogy ak- 
kor a bajuszomra lehelt egy csókot. 

Hedvig: Meg a szemöldőkére. Mindez többé eszünkbe 
se jut. 

Jónás: Amint parancsolja. Most kégyeskedjék levet- 
közni, én addig bemegyek a mellékszobába, hogy ne lás- 
sam. (Megteszi.) 

Hedvig (meghatva): Mily nemes! Nem akarja látni! 
(Levetközik. Mikor a haját kibontja, az egyik copfja le- 
esik a földre. Nagy menydörgés. A plafonnak hirtelen 
leválik egy darabja és könnyed bukfenvel Hedvig előtt 
terem. Ez a fene. Nagyon elegáns: ugy van öltözve, 
ahogy egy szinész, mikor elegánsan van öltözve. Hason- 
Ht Wilde Oszkárhoz, de látszik rajta, hogy Hegedüs Gyu- 
lát utánozza. A közönség kéretik, hogy nagyon figyeljen rá.) 

A fene (fölveszi a copfot): Bocsánat, asszonyom, el~ 
ejtette a — fésüjét. 

Hedvig (sikit): De kérem, micsoda jogon... 

A fene: Ugyan kérem, nagyságos asszonyom, ne izél- 
jen. Maga most nagyon örül, hogy én Itt vagyok. A nők 
mindig örülnek, ha én ott vagyok. 

Jónás (belép, dadog): Dadadadada. 

A fene (elfogulatlanul): Szervusz, kis tökfej. Na nem 
ismersz? Én vagyok az izé... 

Jónás (tovább dadog): Dadadadada... 

A fene: Na mindegy, hát én vagyok az izé. Rendben? 

Jónás (zavartan): Ha parancsolod... 

A fene (kényelmesen helyet foglal és kilenc szójá- 
tékot mond. A hangulat kezd szabadabb lenni.) 

A fene: Tehát kegyed férjes nő, nagyságos asszo- 
nyom? 

Hedvig: Mire gondol ön? Valami szuggeráló van a 
modorában. Csak nem azt akarja, hogy csaljam meg a 
férjemet? Nem tudok ellentállni ennek a... 

(E szavak közben egészen besötétedik, semmit sem 
látni, csak a fenét, aki vörössel van megvilágítva. Meg- 
ható hangulat.) 


A fene (előrehajol): Milyen szép két ember vagytok 
ti. (Mindketten összerezzenek.) Fiacskáim, szeressétek egy- 
mást. (Ujabb összerezzenés.) Ezt mondta Jónás apostol 
barátom is. De ő nem ugy értette, hehe. (Ujabb Össze- 
rezzenés.) Na persze, ugye, ő nem ugy értette, mi? Kis 
hamisak. De ti olyan gusztusosak vagytok nekem, tud- 
játok mit, öleljétek meg egymást. Az jó, mi? Na ne fél- 
jetek semmit, én vagyok a jó fene bácsi. Én szeretem az 
ilyesmit. Te meg üli az ölibe, leányom, most egy nagy- 
szerü dologra tanitiak meg titeket. Csókoljátok meg egy- 
más hátát: az se utolsó. Merüljetek egymásba: hiszen 
ez az élet. Ugye, milyen egyszerü ez és nekem kellett 
jönni, hogy megmagyarázzam, kis mamlaszok? Ugye, a 
kis malacok milyen utálatosak, mikor a pocsolyába bö- 
fögnek és mégis ilyenkor a kéjek angyalkái muzsikálnak 
a fülükbe. Minden órádnak leszakaszd virágát, mondják 
a hülye költők. Szakasszátok, fiacskáim, szakasszátok... 
Igyatok snapszot, az jó erős — faljatok kaviárt, meg 
kemény tojást — mámort vegyetek — harapjátok meg 
egymást — és legyetek malacok, gyermekeim, legyetek ma- 
lacok — kis malacok — rózsás, picike malacok — én 
kis malackáim. 


(Reszkető csönd.) 


(Aztán egyszerre világos lesz és megjelenik a férj, 
A fene felállt és szójátékot mond.) 


A férj (kövéres ur, kissé vizfejü. A száját állandóan 
nyitvatartja. Beszélni nem szokott, csak makogni, de a 
szája egyik szögletéből állandóan csurog a nyál): Hát... 
hát... hát... 

A fene (szellemesen): Mulattattuk őnagyságát. De most 
megyek (EI.) 
A többlek: (egy ideig még össze-vissza dadognak 


és hebegnek, éreztetve hogy a fene mennyivel okosabb 
náluk — aztán el.) 


II. FELVONÁS. 


(Hedvigéknél. Lipótvárosi zsur. Jelen vannak: A festő; 
A spiritiszta; Högyösi Sputzné és Malnár Ferenc.) 


A fene: Most egyedül akarok maradni őnagyságával, 
tehát mindenkit el fogok kergetni egy olyan szellemes- 
séggel, amely világhírü lesz, ha beüt a darab. (Odamegy 
a spiritisztához.) Izé vagyok. 

R spiritiszta: Nagyon örülök. 

A fene: Adjon kölcsön tiz forintot. 

RB spiritiszta: Pardon, nem adhatok. 

A fene: Hiszen akkor maga nem spiritiszta, hanem 
egy közönséges spiripiszkos. (A spiritiszta ijedten el.) 

A fene odalép Högyösi Sputznéhöz, a festőre mu- 
tatva, hangosan.) Ez hát a hires festő? 

H. Sp.-né: Igen, Ismeri? 

A fene: Csodálója vagyok. (A festő boldogan felül.) 

H. Sp.-né: Na hallja, ezt szépen elkergette. Maga 
nagyon rosszáju ember. De a férjem, az megadná ma- 
gának is. Annak több esze van, mint magának. 

A fene (jéghidegen): Több esze nem, legföljebb tá- 
besz-e. (Högyösi Sputs-né gyorsan el.) 

A fene odamegy Molnár Ferenchez, aki szundikálva 
ül egy széken és megáll elötte.) 

Mol. Fer. (zavartan feláll): Molnár vagyok, 

A fene: Nagyon szép. Tudja, multkor a bibliát ol- 
vasgattam — ajánlom figyelmébe, nagyon szellemes könyv. 

— és ott volt egy aforizma, hét sovány tehénről, akik 
megettek hét kövéret és ép olyan soványak maradtak. 
Most azon spekulálok, hogy vajjon, ha a kövérek ették 
volna meg a soványokat — azok még jobban meghiztak 
volna? 

Mol. Fer.: De kérem, kihez van szerencsém — —? 

A fene (egy pillanatra lekapja a fejbőrét és vil- 
lémgyorsan visszateszi ismét. Mol. Fer. régi barátunkra, 
Helne Henrikre ismer. Gyorsan el.) 

Hedvig (a fenéhez): Maga... maga szuggerált en- 
gem. Maga olyan okos. 

RA fene (könnyedén): Igen. Valamire kérni akartam. 

Hedvig: Nos? 

A fene: Egy szivességet tehetne, tudja, már Jónás 
miatt is. Jöjjön ma le ide, mikor Jónás is itt lesz, de — 
egy különös szoknyát vegyen fel magára. 

Hedvig: Különös? Hogy érti? 

A fene: Hát tudja, olyan szoknya legyen, hogy elől 
szoknya legyen, de — hogy is mondjam csak? Hátul 
ne legyen szoknya. 

Hedvig: Micsoda?! 

A fene: Ez a szoknya, ez a szoknya, ez egy fél 
szoknya legyen. Maga egész nyugodtan bejön, de mindig 
szembe fordul velünk. A szoknya kifogástalanul omlik le 
elől és senki sem sejti, hogy hátul — hogy is mondjam 
csak? — Semmi sincsen. 

Hedvig (gondolkodik, aztán szárazon): Várjon meg. (El.) 

(Jónás rekedten bejön): Mit csinálsz itt? 

A fene (közömbösen): Ó semmit. Ő nagyságával beszél- 
gettem. Valamit megbeszéltem vele. 

Jónás (vérbenforgó szemekkel, hüvösen): Mit? Mit? 

A fene (a fülébe sugva megmondja neki, hogy mit). 

Jónás (felordit). 

A fene (kötekedve): Tudod, az olyanféle lesz, mint egy 


plush-takaró: elől szép mintája, meg bolyha van, de ha 
az ember megfordítja, hát csupasz, Vagy mint egy görög 
stilben épitett nyaraió. 

Hedvig (visszajön. Más szoknya van rajta. Mindig 
szembe áll a két emberrel): Nos, nos, mulatnak az urak? 

A fene (nagyon vig): O igen, pompásan. 

Jónás (zordul): Igen. (Vészjóslóan forognak a szemel.) 

A fene: Hogy és mint nagyságos asszonyom? 

Hedvig: Köszönöm... (Jónáshoz.) Miért oly szótlan, 
piktor ur? 

Jónás: Semmi, semmi... (Hirtelen felordit.) Hedvig! 
Forduljon meg! 

Hedvig (elsápad): De mi ez? Miért? 

Jónás: Forduljon meg! Azonnal! Parancsolom! (A háta 
mögé akar menni.) 

A fene (védi Hedviget): Ohó! 

Hedvig (hidegen): Soha. 

Jónás (tombol): Nyomorult! Nyomorult! Forduljon meg! 
Forduljon meg! Forduljon meg! 

Hedvig (jéghidegen nyujtja karját a fenének): Kérem 
doktor ur, vezessen föl. (Lassan, ünnepélyesen megfordul. 
Jónás vadul előrehajol. Hedvigen mindenütt van szoknya. 
Jónáson a megkönnyebbülés, a közönségen a csalódás 
sóhaja fut végig). 

Jónás (ugrál): Ô, nagy nő! Nagy nől (Elrohan.) 

Hedvig és a fene (visszajönnek.) 


Hedvig: Borzasztó! Ilyet elhitt rólam. Azonnal irok 
neki, megirom, hogy menjen a fenébe. 

A fene. Pardon. De majd én diktálom a levelet! 

Hedvig: Na hallja, az csak természetes. Maga ked- 
ves fiul (Megcsókolja.) 

A fene (diktál): Nyalom a szivit. Ma este ott leszek 
magánál. Nálad, te nagy, vörös, véres száj, te lihegő, ki- 

lógó nyelv, te undok, te édes, te him! (Bengáli világítás, 
alkonyat, Chopinzene. Nagyon megható jelenet.) 

Hedvig: Szent Isten! Nem igy gondoltam! 

A fene: Az asszonyok sohasem azt gondolják, ami 
az eszükbe jut, hanem az jut az eszükbe, amit gondolnak. 
(Még két ilyen aforizmát mond, azután megeszi a kö- 
zönséget.) 


III. FELVONÁS 
(Az I. felvonás szine.) 


BA fene (kivesz a zsebéből különféle, körülbelül 15 
levelet és rendezgeti őket): Kezdem már unni a dol- 
got. Most be fogom fejezni, mert még a nyakamon ma- 
rad a nő. Jónás! 

Jónás (kijön): Mit akarsz? 

A fene (levelet ad át neki): Ez neked szól. (Jónás el.) 

Hedvig (berohan): Adja vissza a leveletl Nem ad- 
tam oda. Nem szabad megkapnia. 

A fene: Sajnálom. Már odaadtam. 

Jónás (kirohan): Miféle levél ez? 

Hedvig: Ah, az én levelem! (Nyakába borul.) 

A fene (levelet vesz ki): Nem. Az még itt van. 

Hedvig: Hát akkor... 

A fene: Bocsánat, ez más. (Két ujabb levelet vesz 
ki.) Ez az igazi. 

Jónás: Ez az? Ide vele, ide vele. (Elrohannak.) 

A fene (lapozgat): A teremtésit, kezdem már össze- 
konfundálni. No. 11. 

Hedvig {kirohan): Nem az én levelem! 

A fene: Bocsánat, nagyságos asszonyom, elfelejtettem. 
Itt van. (Ujabb levelet ad át.) 

lónás: Ah, ez az én levelem! Ez az ő levele! Ami 

levelünk, a ti leveletek, az ők levele! A mi leveleink, a 
ti leveleitek, az ők levelei... (Ragozva elrohannak.) 

Jónás (visszajön ragozva): Az én leveleim, a te le- 
veleid... Hol a levél? Hol az igazi levél? (Bőszülten tovább 
ragoz.) 

A fene (diadalmasan): Itt volt a mellényzsebemben! 
(Több levelet vesz ki, melyeket izgatottan el és vissza- 
kapkodnak egymástól. A jelenet mintegy tizszer ismétlő- 
dik, közben a fene büvészmutatványokat produkál: igy 
pl. Hedvig orrából, Jónás füléből, az asztalból, a sugó- 
lyukból leveleket huz ki. Nagy zavar.) 

Hedvig (türelmetlenül): Tudja mit, azt hiszem, elég 
volt már a bonyodalomból. Most oldjuk meg a drámai 
csomót. 

(Két szolga behozza a drámai csomót és a szin 
közepére teszik. A fene ünnepélyesen felbontja, mig a 
zenekar Wagner :Csaljuk meg Szigfrid«-et címü moti- 
vumál játszsza.) 

Hedvig: Hiszen nem a levél a fontos. A lényeg 
a fontos. Gyerünk. (Szerelmi mámorban elrohan Jónássa!.) 


Tableaux: 


A férj (bejön. A fenéhez): Köszönöm, kedves Blau. 
It a pénze. (Pénzt ad neki.) 

A fene (a sugólyukig előrejön, egy széles mozdu- 
iattal megmutatja a közönségnek a pénzt. Franciául): 
Voilá. i 


ogor 


NÉPIESCH 


A 
A 
ey, 


O dő 
"á a 


(Igen, most valami ujat kezd a kezdő iró: jullusra 
tehát beiratkozik a népies iskolába, ahol Móricz Zsig- 
mond osztályfőnök ur vezetése alatt káromkodástant, 
aszamateremtetteológiát, kutyafalógiát, beszéd- és för- 
telemtant, és köpészetrajzot tanulmányoz; rendkivül! tan- 
tárgynak heti két órában helyesirásról leszoktató test- 
gyakorlatokat végez. Első irásbeli dolgozatát itt nyujtja 
be a Nyugatnak.) 


(Folytatás) 


Turi Dani ozstán mégis hazakódócott, de a lelke 
fenekin, meg a fenekelelkin nagy, nagy keserves fene- 
kedésekkel győzte az életyit. 

— Hej, muramista, muramista, — ódódzott a nyelvije 
nekije, — bé tökkel vágtál csülökbe. 

Megaztánis a felesége eszmélkedett a jobbérzésébe 
és attul ugy, de ugy összefancsorgott a lelke levese, 
hogy szinte bőrzött. Akkor, mint a kanoroszlány, kl- 
bicsakta a nyakát, a szeme is megnyikkant bele — 
aztán akkor ugy ment Turi Dani, szélesen, peckésen, 
nagytehetemséggel, ugy ment végig araszolva a nagy 
utcán. De közben tarajashorgas, uri böfögés nyomta, 
nyefegette a torkát, azt meg legyürte keserüen; izgatta, 
vágta, gyömöszölte, gyomrintotta a nagyérzés, nagy- 
feneérzés, hogy az erei ugy daggantak a nyakacsig- 
gályán, mint téli teplincze a vágáskor. Az a szegin- 
asszon! Az a szeginasszon! 

Eccere Bira jön vele szembe, az meg csak ránézett, 
megnézte a testivel egészbe és csak ugy sunysuttyá- 
ból odapistangolt a nagyerős him szemébe. Csak ugy, 
a hóna alól nézte, de a cippes derekát végigriszákolta 
valami fortymeleg. 

— Hej, muramiste, de Bira, merre lófrász? — be- 
szélt Dani, de a szemét már elöntötte a himes vér- 
harag. 

— Merre? — rüstölt a ján, nyelveskésen — Merre, 
hát mér, aszongya, kee! Amerre fekete jérce jár: a 
lábán. 

S megrisszantotta ujfent a derekahajlását. 

Dani akkor nem szólt, hanem eccercsak nagybüszke 


himdagadás fogta el: — a két szeme elnyálladt, be- 
taknyadzott a hévtül: kicsurgott a pörses, duzzadt férfi- 
szája: — a nyakaere félméterre kilógott és ugy meg- 


szoringatta zekéjét, hogy kicsattant a golyvás hátulja. 
Azzal csak félkézbe kapta a jánt, egyet roppantott és 
megcsóválta a feje fölött. Ugy lett meg a ján, aztán 
visszaesett mint a rongy, nyaflán, szétnyulva, kehesen. 

A férfi meg nézte és már torlakodott a torkában 
a nagyutálat. Valami erős, mélységes lágyság fogta el, 
héj, muramiste, muramiste — azzal fogta, béköpött, oda- 
pökött az erős, széles tenyerébe egy féllitert, azt hozzá- 
csapta a jánhoz, hogy csak ugy licscsent. 

Ugy ment el, mint az isten. 

Kimeresztette a nyakát. 

Vitte a nagyerős lelke. 

A tábla végébe meg ott állt a walesi herceg fe- 
lesége, annak a törékeny testét végigbizsenbozsongatta 
valami borsódzás, babzás: — ugy nézte a férfit, hogy 
málladt tőle a fehér melle. Különösen a köpést nézte. 
Ilyen szépet, igazit, hímeset még nem látott. Ilyen igazi, 
erős férfit. 

Az meg csak jött felé. 

— Mi járatban erre, Turi uram, — kérdingette 
a hercegzasszony csak ugy közömbösen. 

— Instállom, usgye, aszongya, butykos, lölkem, — 
mondta Turi Dani makacs-mereven. S egyszercsak, fogta, 
s akkorát bömbent, ordantott a torkával, hogy a szája 
kétoldalt kirepedt a füléig. Valami forróság fogta el a 
hercegzasszonyt: — a himség ilyen förtelemszép nyik- 
kanására. Elszédült, megkábult, összebágyadt, lecsuppant, 
odariggyent a férfi zekés melletetejére. Először iátott 
igazi férfit. Erős, ősösztönös, nagyszerü, igazi, félllter- 
köpő, füligarepedtszáju, füstös férfit. Az igazit. A nua- 
guyot. A kerlelhetetetlent. Az ősösztönöst. 

— Te szép, te én uram, mura, mura, — nyögte 
elaléltan, pihegve, mint nyaratszaki csibbe. 

Dani meg nézte. 

Aztán egyetlen, morczos mozdulásával a körme- 
feketéjének, felhasgatta végig a hercegasszony hasát. 
Ugy hagyta ott, kibuggyanva. Az még akkor is szerel- 
metesen tátogott, tinpegett utána. 


Ugy ment el döngve. 

Vitte a nagylötítuyös indulat. A férfit. 

Két uralkodó herceg jött vele szembe három bHölény- 
nyel. Dani oda se szottyant nekik, áttaposott rajtuk. 
Belerugott, átrugta. Hozzá sziszegett a fogával, keresz- 
tül a foga-husán. 

Három másik ember jött. 

A tömörkény, meg a gárdonyi, meg a mikszát. 

— Mi járatban, — mondta a tömörkény. Mi járat- 
ban, gazduram. Itt nem lehet átmenni, gazduram. Dram. 
Dani csak nézte. Vérbenyihhant, a szeme. 

Nagyot, keserveteset fohászkodott a gyomraveleje. 
Két kezével odakapott, megfogta, forgatta a népiescht 
és csak ugy szőrmentében, riszálva, odakente a pa- 
lánkhoz. Még be is sózta, paprintotta kevéssé. Egyet 
ropigott a fogával s leharapintotta a két másik né- 
plesch fejét. Ugy meningélt továbbság, népies irányban. 


A ROSSZ VONAGLÁS 





Akkor egyedül, mintegy kacéran és engesztelő bur- 
jánzásokkal haladtam az epedő és napfényes utcán és 
minden. Holmi merev és harsány cselédek vonalzása, 
istenem, már-már enyhén rajongó képzeteit meresztették 
udvariatlan és nyakas párzásoknak. Ó, a nap, zsirosan 
és inkább lihegve valamely szőke kancellárnak tünt, ter- 
peszen feküdve a lanyha hegyek vonalába, mintha a 
rejtett tájakat kutatná. 

Egyébként akkor éreztem holmi enyhe és titkos 
döbbenettel, kutatón és megértve, ó, a rossz vonaglást. 
S bizonyos hősi robajok hidegen s pajzán gunynyal 
már-már figyelmeztettek félős és üdvös csatákra. S rajon- 
gásom pompás és jellemző mohósággal árnyas lehető- 
ségeket rajzolt izzó önkivületben és gyanánt. 

S igy megnyulva, mint angol vázák s némi siet- 
séget negélyezve szimatoltam ekkor végzetes tájak felé, 

végzetes tájak felé. S komoran megértve szemlélvén 
belső tusakvások zaját: elértem végre egy utca szögleté- 
ben a tömör és célzatos boltiveket, holmi felcsillanó 
reménynyel s néma vágyakozással. De lanyha s tá- 
togó körkörök helyett meredt ajtók kapaszkodtak elém, 
mintegy busongva 5 tiltón. S rettentő életérzés bujkált 
inkább zülledt csontjaim közt, mint sötét és komor ron- 
gyok holland apácák ágyában. 

S im, a békéltető aggnő holmi zajtalan részvét- 
tel nézett reám s szörnyü kerubnak tünt, ki egy jóleső 
s szerény mennyország portikuszát őrzi némely langyos 
s álmatag üdvezültnek. 

— Tessék várni — szólott biztatva s reméltetően 
az aggnő, holmi Corotmetszetek rajzmodorában. 

Ám tompa és heroikus torlódások zsibbadtak s bősz 
pattanások s álmatagon s esdeklőn tobzódtak előkelő 
szemeim a zárak, ó, a zárak fölött, kóválygón. S kép- 
telen epekedések nyujtóztak s növekvő buzdulások. 

De majd duhaj tömörülés pompás és vad akaratot 
váltott s percek után, némi lendüléssel, a rossz vonaglás 
okozta lendüléssel, szokatlan energiák ágaskodtak feldult 
életemben s zokogva, enyhén, ám bizonyos haraggal 
rugdalvást közeledtem a csodálkozó és Ijedt ajtó irá- 
nyában, elmosódva. 

— Pofája, pofája istenit, — sugtam tömören s 
fellengzőn — pofája, pofája istenit, Hát még meddig 
tart magának? I 

S a quo usque ábrándos utánérzése mellett némi 
célszerüség halvány érzésével folytattam talpam bárso- 
nyos s ruganyos zenéjét egy torpant és rikoltó orgona 
gyanánt. E percben gyötrődő, sebes virágnak tünhettem, 
régi és rozsdás lepények fenekén, lábviz. 

— Tessék várni, — hangzott hörgön s belülről 
s ismételten. S viongó s ájuldozó képzeletem vára- 

kozásával ismét az aggnő felé fordultam, ki biztatva 
s mintegy közelgő megváltásom jelezve, enyhe és zörgő 
papirlemezek vigaszát nyujtotta felém. 

Ám szétdult s révedező szemelm holmi feslett s 
nyirkos madarak gyanánt kóvályogva hirtelenül ráhervad- 
tak a betük tömegére s gyötrelmesen s szorongva 
kerestem hajh! feledtető szórakozást és mindent. 

A rossz vonaglás« ez állott némi cimzés 
módjára a papirlap szélén, melyen egy novella ne- 
mes és előkelő körvonalai terpeszkedtek, a véletlen sa- 
játos s pajzán képzeteit nyitogatva. 

Ó, mereven s félreszegetten olvasni kezdtem, de 
ennyit már nem birt el gyötrött s kihasznált lelkületem. 
Hirtelenül tompa borongások zajlottak s mint régi és 
szemérmes csipkék susogása, érzelmesen s megadó bá- 
nattal lágyult el tornyosuló dacom. S holmi hetyke és 
szükségszerű dudorok tolakodtak s formaszépség. Vala- 
mely ó-kaldei műnek tünt e jelenés, hol enyhe és in- 
gerlő vonaltörések folynak. 

S ekkor minden részvétem áradozva s inkább áb- 
rándosan fordult az aggnő felé, ki nem sejtve mitsem 
abból, mi lelkemben zajongva végbement: sajgó csodál- 
kozással figyelte, mint sülyeszti vissza kezem finom és 
diszes hajója, mint ir hercegnő, a remegő tizfilléres, 
sanda és szurkos pénzdarabot. S inkább imbolyogva, 
tompán s talán megtörve s kérlelhetetlenül kimentem. 

Am a nap, könnyü és mintegy sárgás folyadékon 
kigyózva lecsurgott az égről, barna s sajátosillatu sá- 
vot hagyva maga után, távozó infánsnőnek tünt, ki 
holmi diszkrét susogásokkal az enyhe és sóvárgó közt 
ismét megfosztja lágy és ideiglenes fedelétől. S inkább 
bágyadt voltam ezen az este. 


ooo 


NŐSTÉNYSÉG 





(Minden jól megy: a kezdő iró most már 
megfordul előkelő irói asztalok körül, néhol már 
le is engedik ülni, sőt maga Szász Zoltán multkor 
már szóba is állott vele. A kitünő essay-novellista 
öszinte jóakarattal buzditotta őt zsenge képességei- 
nek fejlesztésére, előkelőbb iróink, főleg a Pesti 
Hirlap tanulmányozását ajánlva.) 


Spitz nyugodtan kopogott az ajtón és egy olyan 
érzéssel ment be a szobába, hogy ez a kopogás szük- 
séges és helyes volt. Weiszné arcán a megnemesedett 
faji jelleg bizonyos lágy és vonzó árnyalatba ment át, 
amint mosolyogva jött Spitz elé. 

— Szép, hogy eljött, — mondotta. — A férjem 
nincs itthon. Kérem, üljön le. 


— Ez egy lelki ügy volt, — mondotta Spitz, — 
az, hogy idejöttem. Lelki ügy, sőt mondhatnám kultur- 
ügy. Én ugyan elhatároztam, hogy nem jövök, de mult- 
kor a korzón, amint bizonyára észrevette, megláttam 
a maga testvonalának profilját és ez, hogy helyesen 
fejezzem ki magam, a nősténységnek egy oly rezgés- 
állapotát váltotta ki az én intellektusomban, hogy feltét- 
lenül ki kellett elégitenem alsórendü igényemet, mely 
arra vonatkozott, hogy magát ujra meglássam. Ez egy 
művelődéstörténeti szempont. 


— Lehet, — mondotta Weiszné mosolyogva. — 
De nem értem ezt a szót: snősténységc, 


— Én gondoltam, hogy nem fogja érteni. Tényleg, 
ez egy uj szó, mely azt jelenti, hogy bennünk, kultur- 
emberekben a nő fizikai megjelenésének, testének, szj- 
nének, szagának érzékelése egy belső képzet és vágy-sort 
indit meg, mely bizonyos lehetőségek felé irányul. Tu- 
dom, hogy kissé ujszerü dolgok ezek, de én Szász Zoltán 
tanitványa vagyok és ehhez hozzá kell szoknia. Tehát 
azt akarom mondani, hogy a maga szépsége, mely bi- 
zonyos, az én fejlődési fokomnak megfelelő kultur-meny- 
nyiséget foglal magában, bennem bizonyos kielégülés utáni 
szempontok előtérbejutását eredményezte: — még vilá- 
gosabban szólván: a nőség összes alapfeltételei — bi- 
zonyos feltételeket a férfinél is tekintetbevéve — közre- 
működtek itt egy igénylési folyamat kölcsönös és hatá- 
rozott megalapozásában. Ez egy ujszerü, de érdekes 
felfogás. 


— Ha jól értettem, azt akarja mondani, hogy meg- 
tetszettem magának, — mondotta lágyan Welszné és 
kezét rátette Spitz térdére. 

Spitz ölébe ültette Weisznét és egy mosoly futott 
át ajkán. l 

— Ha meggondolom, — folytatta, — ez a bennünk 
támadó, ugyszólván egy gerjedelemszerů érzés bizo- 
nyosan a maga szépségének egy természetes eredménye. 
Ezt a szót azonban: smegtetszése, hibásan használta. 
Inkább azt mondanám, hogy a bennem lévő nőstény- 
ség játszott közbe, vagyis alapjában véve, a bennem 
levő egy nővágy okozta, hogy magát most ide ültettem 
az lembe. A maga arca és testvonalai, helyesebben 
egész lény-berendezése, huspárnái, orra és lábai, szóval 
minden és viszont ugynevezett szerelmi csáb képét veri 
vissza bennem. Ez egy fejlődési fokozat eredményé- 
nek bevallása, mely a legaisóbbfoku népeknél is látható. 
Kulturjelenség, bár van ontológiai alapja. Szociális pro- 
blema. Történelmi materializmus, evolució, organikus ké- 
mia. Dualizmus, monizmus, algebra. Ivari kiválás, Darwin, 
Lamarck. Népesedési törekvés, ábrázoló geometria, Hor- 
csik tanár ur, a Kaukázus hégy- és vizrajza. Trans- 
substanciáció. 

— Maguk nagyon okosok és cinikusak, — mon- 
dotta Weiszné. 

— Még van egy félórám, — mondotta Spitz és 
kinézett az ablakon, — ezt a félórát azokra a kellemes 
és teljesen érthető zsibbadásokra akarom szentelni, melyek 
természetszerüleg követelik egy szerelmi törekvés helyes 
kifejtését. Sőt nagyon valószinünek tartom, hogy én ma- 
gával szerelmi viszonyt fogok folytatni. Bevallom, maga 
érdeklődést keltett bennem, nemi jellegének az én nemi 
jellegemtől való határozott eltérése által. Lehet, hogy 
maga csodálkozni fog ezen az ujszerů gondolaton, de 
a dolog mégis ugy ál, hogy a két nem eltérése által 
egy vonzalom jön létre és ez az oka a férfiak és 
nök kölcsönös érintkezésének. 


— Mily cinikus maga, Spitz. 

— Nem, csak kuültur-ember vagyok. Hiszen az állat- 
világban is tapasztalható ez a jelenség, bár természe- 
tesen, inferioris fejlettségben. A szerelem tehát nem más, 
mint eme vonzalom megnyilvánulása és én ezt ebből 
a szempontból akarom tekinteni. Én egy egészen uj, 
tudományos módszerrel fogom magának megvilágítani a 
kérdést. A szerelem két lényt köt össze, hogy egy har- 
madik létrejőjjön. Mint ahogy a fák spórádzás utján 
is szaporodhatnak. Valószinüleg a föld forog a nap 
körül és nem megforditva. S igy látjuk, hogy például a 
kutyának is négy lába van. Alma nem esik messze a 
fájától. Egy nap huszonnégy órából áll és kétszer het 
az tizenkettő. Tessék megcáfolni. 

— Tudja mit, kedves Spitz, menjen a fenébe. 

— Nem bánom, de előbb egy alsóbbrendü és kultur- 
talan igényemet szeretném kielégiteni: engedje meg, hogy 
természettudományos alapon megcsókoljam balfülét. 

— Csókolja ám meg a saját fülét. 

— Ez képtelenség, nagyságos asszonyom. S ebből 
azt is látom, hogy maga nem állhat természettudomá- 
nyos alapon. Nekem pedig egy nőben bizonyos lelki 
és értelmi kondiciók is szükségesek ahhoz, hogy sze- 
relmi viszony létrejöttét kivánatosnak tartsam. Igy azon- 
ban ön nem felel meg nekem. Isten vele. Gondoljon 
a történelmi materializmusra. 

S tényleg, Spitz hazament. 


anno 


NORRAH 


(Most már tizféleképen próbálkozott a kezdő 
iró és a szerkesztő ur még mindig nem akarja őt 
beereszteni a magyar irodalomba. Azt mondja, nem 
eléggé világos, egységes még a stilusa. E végből 
ajánlja a költőnő tanulmányozását.) 


És igy akkor hárman voltunk, asszonyok, Fiorenzá- 
ban, akik az Életet éheztük. És Norran. 

Ô volt köztünk a legbetegebb és legasszonyabb. 
A veszendő párduc és a nagy megadás, Norrah. 

Norrah, kékeres homloka volt és bágyadt, szét- 
ágazó szemei. A nagy lomha szája beteg volt, mint 
egy iszapos, hosszu macska, amelyik elhuzza magát a 
földön. Norrah. És nem volt neki orrah. 

Ez oly különössé, borzongóan sejtelmessé tette az 
arcát, hogy nem volt orra. Mi többi asszonyok, félő- 
sek, vágyakozók, belemeredtünk abba a két lukba, amely 
az arcán sötétlett és bámultuk őt és áldoztunk neki és 
hizelegtünk, mert ő volt köztünk a legszebb és leg- 
fenyegetőbb Igézet. A nagy Imbécile. 

(Mellesleg, pofaszakálla volt, amit angolosan nyirt.) 

Egy estén, amikor megmámorosodtunk és sirtunk 

a loggián, Norrah elvezetett bennünket a tavaszi éjben. 
Mi hárman az Életről és Szerelem Öbléröől beszéltünk, 
de Norrah nem szólt, elől ment és huzta a nagy, 
lomha testét, és a teste kigyózott. De a szemei zöl- 
den hunyorogtak és a szájában egy felszeletelt gránát- 
dinnyét tartott. És virágok, minden virágok bele vol- 
tak tüzve és ez előrenyujtott tenyerén egy felpattant 
vérhagymát vitt egyenesen. Mert akkor ő volt az erős 
Asszony és a nagy termő Ag. 

Akkor mi daloltunk, viháncolva, bolondul nyeritet- 
tünk is néha, akkor mi voltunk a vidám kis erdei 
gerillák. Ledobáltuk mindenünket a füre és jártuk a 
Hasadó virág-táncot, különösen Zállih és én. 

De Norrah elől ment a vérhagymával. 

Aztán lejöttünk a tengerpartra, ahol a castiliai 
halászok méregették éppen a hálót. Nagy, bronzos iz- 
mukat fel- és levonták, a lábuk fel volt gyürve és 
mély jajongó románcokat énekeltek az éjben. 

Lent, a bordérián, jött velünk szembe Gian Niavala, 
a férfi. 

Mi, asszonyok, félrehuzódtunk a piniák mögé, csak 
Norrah ment előre egyenesen, Norrah, a vérhagymával. 

Ment és közeledett és odajutott és megállt és várt. 

Gian Niavala lassan jött lefelé a parton. Halvány, 
gyönge homlokába belefolytak izzadt fürtei. Kezeit, ezeket 
a szomoru, nyálkás, hervadt kezeket, reménytelenül for- 
gatta, forgatta. És már akkor is folyt a nyála, elnéző 
mosolyban. 

Mi csak messziről láttuk, amint találkoztak. A her- 
ceg elfulladva nézett Norrahra. Norrah jött, jött, mere- 
ven, egyenesen, a vérhagymával. 

— Vártam. — Ennyit mondott az Asszony. 

— lIdejöttem én, é-én, — mondta álmodozva, halk 
mekegéssel a herceg és köhögött, mint egy arany- 


szemű, szegényszívü juh, — én csak idejöttem. És maga 
idehivott engem, Norrah. És maga idehivott engem. És 
maga idehivott. És maga. És. 

— Idehivtam, Gian. Mert akartam magát. A vér- 
ségemmel akartam magát. Akartam magát. Akartam ma- 
gát a vérségemmel. Magát a vérségemmel akartam. 
Magát akartam a vérségemmel. Akartam a vérségem- 
mel magát. 

— Igen, idehuzott a nagy, lomha szemeivel. A fe- 
hér, erős, löttyös testével huzott. A kék, megkeshedt 
mosolyával, álmos, beteg szemelvel. Mit akar tőlem, 
Norrah? Mit akar velem, Norrah? 

De Norrah előretartotta a vérhagymát és mosoly- 
gott. Mosolygott. 

— Maga kell nekem, Gian Niavala. Gyermek, maga 
ezt nem érti. Az én feneketlen, asszonyi vérségemnek 
kell maga. És én bele akarok nézni az Életbe, belebőgni, 
belenyöszörögni az én erős, virágzó testemmel. Az én 
erős, virágzó testemet ünnepelem én magában, Niavala. 
Szegény, szegény gyermeki! 

És nézte és hunyorgott. 

Gian Niavala akkor dadogva csókolta meg Norrah 
körmét. Mi sirtunk. 

— Igen, — sóhajtott a herceg — mi is a mi 
életünk? A férfi?! Szeretni, énekelni, rekedten,  bre- 
kegve. Nézni egymást, nézni. Belenézni. Belenézni. A 
niavala törje ki. 

És akkor megálltak és néztek. És Norrah egye- 
nesen kitartotta a vérhagymát; zöldszegélyü szemei pe- 
dig belefolytak az arcába. Beteg szája kinyilott és egyik 
szemét becsukta. Glan Niavala halkan bólogatott. Igy 
álltak, igy álltak két órán át. 

Ő gyötrelmes kinja a szerelemnek, kinos gyöt- 
relme a szerelemnekl 

És aztán elváltak, bágyadtan, felvillanyozva, le- 
sujtva. Magasan, alacsonyan, fönt, lent, Össze-vissza, 
előre, hátra. 

Mentünk, lefelé, asszonyok. És Norrah. 

Ő elől ment és kinyujtott tenyerén vitte a vér- 
hagymát. 

Akkor belekiabáltunk a reggelbe és nagy, véres 
mályvákat ettünk. És bukfenceztünk, Zállih és én, körül- 
körül, mint valami mámoros, bolondos kis vizilovak. 
És kacagtunk és sirtunk. 

De Norrah, az Asszony, kidagadt szemekkel, li- 


hegve, ment elől, a vérhagymával. 
Zónaidő: 6 óra 25 perc. 

Modern Könyvtár 108—112, 


NINÁCSKA 


(A kezdő iró, miután hasztalan ajánlotta föl 
tollát Ibsennek, Jókainak, Petőfi Endrének, Ady Sán- 
dornak, Molnár Oszkárnak, Wilde Ferencnek, azzal, 
hogy jutányos áron elkészíti nekik még megirandó 
müveiket: — végre számottevő megbizást kapott 
a :Kis Magyar Cretins cimü gyermekujság szer- 
kesztőjétől, hogy a lap részére ültesse át Zola 
bácsi regényét, Nanát.) 


Hopp, hopp! kegyedem, begyedem, főiskola, egye- 
tem csupp! Hogy vagytok, kis fiuk, kis leányok, ejha, 
csinnadratta! Na, jók voltatok egész héten? Mesél ám 
nektek a Szerkesztő Bácsi, megrázza a mesebeli fecske- 
farkat és csak ugy dū-dü-dül belüle! Itt a mese, fogd 
meg, Sári, hopp! (Jó kedve van ma a szerkesztő bics- 
bácsinak, mi?) 

Hát bizony, kis fiuk, kis lyányok, a Ninácska na- 
gyon rossz kis lyány volt ám! Ugy ám! Már kicsi 
korában mindig csak a ruhákat szerette, és nem a 
könyveket, amelyekben édes, szép hazánk van leirva, 
ez a tejjel-mézzel folyó Duna-Tisza tája, istenáldás hul- 
lik rája, ne sirj, ne sirj Kossuth Lajos! 

Ninácskának egy nagyon-nagyon csunya-csunya kis 
szokása volt: nem játszadozott ez a kis kány kis 
társnőivel, hanem — no ki hallott ilyet? — ez a kis 
lány, ez csak a fiukkal szeretett játszani,  golyózni. 


83 


Ugy-e furcsa, kedves gyermekeim, csiribiri? Na de csak 
hallga l 

Egyszer ám jöttek komédiás bácsik és nénik a 
városba. Hát uramfia, vaskalap — a Ninácska velük 
szaladt. (Ugy-e szép versike-bersike?) 

Ott is maradt a komédiás bácsiknál. De arról a 
rossz szokásáról nem tudott letenni, hogy mindig a 
fiukkal játszott aztán is. Hát csak hallgassátok, mi lett 
a vége, Terka, Panni te, ti kis rigóim, aranylegyecs- 
kéim, szunyogocskáim, kolera-bacilluskáim ! 

A Ninácska már tizennyolc éveske volt és még 
mindig a fiukkal játszodott. Ilyen nagy kis lány volt 
már, bizony, mégse kezdett el tanulni, hanem golyó- 
zott. El is küldték a komédiás bácsik. De ő nem 
bánta azt se, hanem kiállt az utcára, hivta a fiukat, 
golyózni. A csunya utca-gyerekeket, utca-grófokat, utca- 
bankárokat. Persze azok is olyan iskolakerülő, rossz 
kis fiuk voltak. Elszaggatták a Ninácska ruháját, meg 
mindent. 

Hopp, Terka, Panni, csiribőrü, bürőke! Kicsi krit- 
kretének! Ahol röpülődzik ni egy kicsike gorilla, uccu, 
Böske, Julcsa, kapjátok el! Mit gigyegsz-gügyögsz, Pesta- 
Pista? Hoci csak ide a Szerkesztő Bácsinak! 

Csingiling! Megy tovább a meseszekér. 

A rendőr bácsi persze nem szereti az olyan kis 
lányokat, akik az utcán golyóznak a kis fiukkal. 

— Kedves gyermekem, — mondotta szeliden a jó 
rendőr bácsi, — vigyázni fogok rád, hogy semmi bajod 
ne essék; jó? 

És a jó rendőr bácsi azontul felügyelt Ninácskára, 
nehogy baja essék. 

De Ninácska mindig vadabb lett. Mindig több és 
több fiuval játszott egyszerre. A rendőr bácsi egyre 
csóválta a fejét. Mert ugy-e, kedves gyermekek, a kis 

leányoknak kis társnőik között van helyök és nem e 
fiuk között? 

Egyszer, mikor már a kis Ninácska huszonötéves 
volt, egy nagyon rossz, goromba, illetlen fiucskával is- 


merkedett meg. Ez az illetlen fiucska — Sándor — 
harmincéves volt és mindig hozzávágta Ninácskához a 
golyókat. ; 


— Jer velem, — mondotta az illetlen Sándorka Ni- 
nácskának, — játszadozni fogunk kissé a mellékutcában, 

De Sándorka nem játszott ildomosan, mert minden- 
féle pajkosságot talált ki. Ha bácsik, vagy nénik jöttek, 
egy hosszu kést vett elő, hátulról föőlvágta a bácsik 
zsebét és odatartotta a markát, hogy beleessen a pénz. 
Ilyen pajkos volt. 

Hanem aztán baj lett. Egyszer nagyon gyorsan for- 
gatta a kést és a kés — ejnye, ejnye, — belement 
egy bácsi gyomrába, aki keményen megpirongatta a 
rakoncátlan fiut és fejcsóválva meghalt. 

— Ő felsége, a király bácsi nevében, — mondotta 
szigoruan a rendőr, aki odajött, — most becsuklak 
titeket, kedves gyermekeim. 

Ninácska borzasztóan megijedt és sirni kezdett. Sán- 
dorka is bezzeg megszeppent. Kérlelni kezdték a rendőr 
bácsit. 

— Nem bánom, — mondotta végre a rendőr bácsi, 
— bár nem érdemlitek meg, illetlen gyermekek: de ha 
valamelyitök el tudja nekem mondani Pósa bácsi egyik 
versikéjét: — ez egyszer megbocsátok nektek. 

Ninácska gondolkodni kezdett; addig-addig gondol- 
kodott, mig végre eszébe jutott: 


Mit csiripel a kis madár 
Fönt a száraz ágon?! 
Azt csiripli: Magyarország 


Legszebb a világon. 
Muszka bácsi, német bácsi 
Be ne tedd a lábad: 

Ugy kiverünk, csinnadratta, 
Porzik majd a hátad! 
Ezeréves Árpád apánk 
Uralkodott rajta, 

Magyar itten minden ember, 
Tősgyökeres fajta! 
Megjárhatja, csinnadratta, 
Aki belénk botlik: — 
Magyar fiuk, magyar lányok, 
Idióták, trotlik. 


Erre aztán szabadon bocsátotta őket a rendőr bácsi, 
Ninácska is levonta a tanulságot és azontul nem ját- 
szott többé fiukkal. 


AZ ELSŐ MAGYAR FÉNYMÁZ KÉSZITŐ 


(Miután előkelő pesti hirlapokban többször fed- 
dőleg nyilatkoztak a modern irodalom elsekélyesedé- 
séről, az ifjabb lapokban tapasztalható téma- és 
ötlethiányról: — a kezdő iró elhatározta, hogy tanul- 
mányozni fogja néhány komolyabb orgánum iro- 
dalmát és e célból kijegyezte váziatkönyvébe ki- 
tünő publicistánk fentjelzett értekezésének kilencven- 
hetedik folytatását, mely az orgánum tárcarovatában 
folyik.) 


Folytatás. 


Az előbbi számban beszéltem már arról, hogy fujde- 
fádhi Kifenevóth gyomorrákjának kezdődését én, legalább 
a magam részéről, 1813. junius 3-ára helyezem. Nincs 
semmi okom rá, hogy erről másként vélekedjem. Kis- 
Nagy Pál István, akivel én még 1856-ben beszéltem erről, 
már akkor mondta ugyan, hogy ezt a napot nem tartja 
valószínünek. Én azonban nagy sulyt helyezek rá, hogy 
a magyar társadalom végre tisztába jöjjön ezzel a kérdés- 
sel, melyről már 1872-ben, körülbelül ebben az értelemben, 
irtam. 

Azt hiszem, azok után, amiket eddig felhoztam, tel- 
jesen bizonyitottnak tekinthetjük, hogy Kifenevóth Gábor 
feltétlenül az első fénymáz-készitő hazánkban. Ennek a 
férfiunak, ennek a magyar embernek, ennek a többszö- 
rösen érdekes egyéniségnek történetében még mindig van- 

nak homályos, általam még fel nem deritett szakaszok. 
Jelesül pedig gyomorrákjának kezdete. 

Mikor kezdődött? Mily körülmények játszódtak közbe? 
Hogyan hatottak rendkívüli jellem fejlődésére? Nagy kér- 
dések: de szembe kell szállani velők. S ki szállana szembe, 
ha én se? 

Mert büszkén és nyiltan vallom és valljuk néhányan, 
hogy a magyar fénymáz-készitésnek atyja és mestere volt 
Ő. Elvitathatlan tény ez, nem lehet beszélni róla, számos 
alkalommal végleg bebizonyitottam már. 

És tántorithatatlan meggyőződésem, hogy Európa fény- 
máz-készitésének történetében, hagyományainak, ősi Ösz- 
töneinek segitségével, első helyre küzdötte föl magát a 
diadalmas, magyar fénymáz. Beszélhetnek nekem a nagy- 
szerü német, angol és francia fénymázról. Ezek a nemze- 
tek sokat tettek a fénymáz körül: — de mindez holt dolog, 
hitvány, értéktelen erőlködés, beteges áramlatok eredménye. 

Bizony, ki merné kimondani, ha én se, hogy a német 
fénymáz a magyarhoz képest egészen egyszerüen suviksz. 

A magyar fénymáz egyszerü, nemes, mély. A magyar 
fénymázban nemzeti bélyeg van, belső tüz van benne 
és jelleg. Ezt érezni kell; ezt tudni kell, ehhez külön, 
magyar érzék kell, mely felfogja és megérti. Nekem ez 
megvan. Èn értem. Én már 1887-ben is értettem. Én. 

Jöttek velem vitatkozni. Azt irták ellenem, hogy én 
egyáltalában nem is értek a fénymázkészitéshez. Megvetem 
és lenézem ezeket a hitvány, ostoba vádakat. Hiszen eléggé 
hozzászokhattam politikai, társadalmi, irói, szónoki, tudósi 
pályámon az ilyesmihez; 1652-ben, mikor a magyar ha- 
rangöntésről irtam hosszabb tanulmányt, — azt mondot- 
ták, azt irták, azt beszélték Rólam, — hogy én nem is értek 
a harangöntéshez!! 

Eszembe jut erről, hogy 1851-ben Kraczuly, az akkori 
államtitkár, mondott nekem valamit, amit 1893-ban még 

elbeszéltem Andrássynak, de most már nem emlékszem 
tó, mi volt az. 

De térjünk vissza Kifenevóth gyomrába. 

Nagyfontosságunak találom annak megállapítását, vaj- 
jon az első magyar fénymáz-készitő örökölte-e beteg- 
ségét, avagy fertőzés utján jutott hozzá. Az és sebész- 
tudományi ismereteim szerény, de széleskörü ismeretek — 
azt mondják nekem, hogy mindkét eset lehetséges. A tudós 
Réczey professzorral beszélgettem erről 1895-ben és ő 
igazat adott nekem, helyesebben az én álláspontomra he- 
lyezkedett. 

Csak a sötétben tapogatózhatunk. Annyi bizonyos, hogy 
Kifenevóth Gábor apja 1783-ban Alsó-Dabason járt, az ük- 
bátyám birtokán, bizonyos Pomuc nevezetü orvosnál. De 
fáradozásalm dacára sem sikerült megtudnom, hogy mily 
eredménynyel végződött e látogatás. 

Szeretném, ha sikerülne végre Kifenevóth Gábor életé- 
nek történetét a magyar közönségnek bemutatnom. De amint 
látjuk, akadályokat háritanak elém bizonyos események. 
Ez a dicső, magasztos élet, sok tekintetben még mindig 
homályos előttünk, örök kárára, szégyenére hazánknak. 

Jól tudom, mily nagy horderejű munkába kezdtem, 
mikor föltettem a kérdést, hogy mikor kezdődött Kifenevóth 
gyomorrákja? Fejtegetéseimben fordulóponthoz jutottam 
itt. Most kissé meg kell szakitanom nagy munkámat. 
Zavarnak a szerkesztőségben mindenféle apró hirekkel: 
hogy kitört az angol-magyar háboru, hogy Bécs leve- 
gőbe röpült, hogy feltalálták a holdbarepülő gépet, hogy 
Japán a tengerbe sülyedt, hogy egy üstökös közeledik 
két kilométernyire. 

A holnapi számban folytatom fejtegetéseimet, hogy vaj- 
jon 1813-ban kezdődött-e Kifenevóth gyomorrákja? Addig 
türelmet kérek. 


DD 


JUBILEUM 





(Multkori számunkban 27-ik cikkéig érvén el az iró, 
mint értesülünk, az egész ország lázasan készül negyven- 
éves irói jubileumára, melynek védnökségét gr. Apponyi 
Albert őmtsga vállalta. Az ünnepelt kitünő, aki a ké- 
szülő meglepetésről természetesen mit sem tud, ma a 
következő levelet intézte lapunk ősz szerkesztőjéhez.) 


Kedves Szerkesztőm és 
Kenyeres Pajtásom! 


Azt tartja a közmondás, hogy: söreg legény, fakó 
bocskor.« Azt pedig már a mi öreg Beőthy Aldzsink 
se tagadta soha, hogy, mondok, a közmondásnak igaza 
van. Hát bion (amugy palócosan) ilyen öreg bocskor 
volnék már én is, isten kegyelméből, kedves Szerkesz- 
töm, meg pajtásom, az urban. Eszébe juttatják az em- 

bernek az ilyesmit, mondogatják, hogy: rnegyven éve 
ir már a mi Kálmánunk« — osztengat rájön az em- 
ber nagy csudálkozásokkal, hogy elment az az idő ma- 
gátul, mint tóttal a vaskarika. 

Most eszmélek csak, hogy megkaptam az irásodat. 
Nagytudományu levelet irtál, régi pajtásom, mint az egy- 
szeri ember. Hogy aszondod, igy meg ugy, irnék valamit 
magamrul, negyvenéves irások után. Mert itt is, ott 
is beszélnek negyven évről, ünnepről, rendezőbizottság- 
ról, meg uj kiadásról, de mindezekről én nem tudok 
semrnit. 

Negyven év? Ugy vagyok én ezzel, mint a két 
máramarosi felcser, akik egyszer belejutottak a kon- 
stantínápolyi padisah háremébe. Asszonyt szerettek volna 
látni, de az öreg Mohamed már akkor se kedvelte 
a magyart. R mi embereinket megfogták, vitték a padi- 
sah elejbé. 

Persze, haragudott veszettül az öreg. Sorbaveszi 
elméjében a büntetések válogatott sorát. (Volt, isten 
segedelmével, elég.) Egyszer aztán nagy eltökélés ül 
ki a mennyei ábrázatjára: — rendezkedik is rögtön: 
vinnék le a két magyart a gyümölcsös-kertbe. Keresné 
ki ott mindenik magyar azt a gyümölcsöt, amelyik leg- 
jobban megfelel a szájaizének. Jönne vissza aztán a 
gyümölcscsel a szobájába. 

No, ugy is lett. Visszajön csakhamar az egyik ma- 
gyar, s hoz a kezében nagy várakozásokkal egy szép, 
hamvas duránci szilvát: — gömbölyüt, mint valami piros 
pici száj. Rendeli erre a padisah: fektetnék le a ma- 
gyart, kötöznék oda a padkához: — gyömöszölnék bele 
az orrába a szilvát. 

Le is kapják a mi emberünket, oszt kezdik az 
operációt. Jaigat szörnyen kinjába a magyar, a padi- 
sah pedig terpeszkedik a padon s elégedetten nézi 

az eljárást. Hát a legnagyobb jajgatások közepette 
egyszerre csak széthuzódik az ember ábrázatja, néz az 
ajtó felé és torkaszakadásból kacagni kezd el, de ugy, 
hogy még a könnyei is potyognak. 

Nagyramered a padisah szeme és dühösen rivall 
rá az emberre: mit nevet? Az meg kinyujtja kezit és 
fuldokolva a nagy derültségtől, hebegi kacagva: 


— Ott... ott jön — a társam — a társam — 
egy görögdinnyével!l... 


Hát bizony, igy vagyunk, mi magyarok, kenyeres 
pajtásom. Azért ne is beszéljenek nekem jubileumról, 
meg uj kiadásról, meg ezerkétszázhusz forintról, ami 
eddig összegyült, (nemzeti adakozásból! mintha bizony 
adakozna a nemzet!) mert én azzal ugy vagyok, hogy 
sehogy se vagyok. Irtam-e, nem irtam-e, negyven esz- 
tendeig: a kisujjam tudja, meg a mátészalkai esperes. 

Tudtok is ti gyüjteni, ti fiatalok! A jó Beőthy 
Aldzsi (már én csak igy hivom) az tudta a módját, 
isten nyugosztalja érette. Mikor a mi nagy Jókaink negy- 
ven esztendőkig irt volna, velem együtt ment el Tisza 
Kálmánhoz (ott lakott a régi Postaház utcába: — ma 
susztermester lakik ott — a mai miniszterelnöknek nem 
kell lakás: Bécs a rezidenciája!) — mondom, oda me- 
gyünk Tisza Kálmánhoz, oszt" csak rászól az Aldzsi: 
"Kegyelmes uram, nem igy kell azt csinálni. Hanem 
guberáljon ki az állam százezer pengőt a mi Jókainknak, 
mert, mondok, százezer pengő sok van az állami 
kasszába, de Jókai csak egy. Legföljebb kettő!« 

Ki is guberáltak. Hát azért mondom, nem tudok 
én semmit erről az én negyven esztendőmről. 


Hanem, ime, elfecsegem megint a drága időt. Bo- 
csánatodat kérem, kedves bátyámuram meg írótársam, 
de nekünk öregeknek, tudod már, nekiereszkedik olykor- 


92 


olykor a tollunk. No, áldjon meg az isten, aztán el 
ne felejtsd a te öreg barátodat 
a jubilánst. 


P. S. Tisztelt Szerkesztő Ur! A fenti levelet a 
tárcarovatban tessék kiadni, vasárnap, nagyitott betük- 
kel. A száz koronát postafordultával sziveskedjék folyó- 
sitani. Husz koronát kérek külön a levélben előforduló 
adomáért, amelyet át kellett alakitanom. A humort bele- 
számítom a száz koronába, de a levél végén lévő 
ellágyulásért tiz korona többlet számitandó be. 


Kiváló tisztelettel 
Fenti. 


MR. LAPOSI JUTKHA 


(A :Bárgyu Érzelmeks cimü regény harmadik része.) 


(Az előbbi folytatások rövid tartalma: Laposi Amanda, 
közéletünk hirneves müvésznője, végre megöregszik bár, 
— ilyenek a művésznők, — nem akar. Leánya, a sápadt 
és komoly Jutkha ellenben folyton tanul, tanul, fehér leány- 
szobájának félreeső zugában és viszont. Föláldozva fehér 
leányálmait egy napon tobzódó anya elé lép és halk, de 
férfias hangon bejelenti, hogy időközben tengerészkapi- 
tányi oklevelet szerzett és már meg is bizták egy angol 
Dreadnaught vezetésével, mely alkalommal a Mr. — 
Mister — előnevet kapta. A mult heti folytatásban ae. 
mūvésznő elájult, ellenben Jutkha egy régi ismerősével 
találkozott, melyhez feleségül ment, de aznap este fe- 
hér leányszobájában egy néma könyet törült le szivéről, 
egy régi, kedves emléket, álmot... melyről egyébiránt. 
még szó lesz a regény negyedik részében, a :Nyálas. 
Vackok a Nagyközönségnek« cimüben. Lapunk előfizetési 
ára: egész évre 36 korona, vidéken bérmentve.) 


A gyergyói intelligencia. 


A kisvárosi társasággal összeférni sehogysem si- 
kerülvén, Mr. Laposi Jutkha, a tengerészkapitány, egé- 
szen visszavonult csöndes, békés leányszobájába. Csön- 
desen tanulgatott, élt hivatásának, hüséges matrózai kö- 
rében. 

A pletyka pedig, melyet méltán nevezhet e regény 
írója ezerszemüű szörnynek, dolgozott tovább ez ellen 
Aa kedves, egyszerü és szerény kis teremtés ellen, amint 
azt mult vasárnap láttuk. 

— Bizony, Jutkha, kis Jutkhám, — mondotta ön- 
magának szelid rezignációval a derék kis teremtés, egy 
reggel, mialatt dörgő hangon osztogatta a parancsokat, 
(rum-kiosztás volt) — bizony, kis Jutkhám, az élet már 
ilyen. Hiába, a nő csak nő, törékeny és támaszra szo- 
rult. Hja, ja. Pizony, pizony. 

És csöndes, szelid rezignációval mászott föl az ár- 
bóc tetejére, a lelkiismeretes tengerész nyugodtságával 
nyakonverve egy kóválygó hajósinast, amely elájult. 

A pletyka, az ezerszemü szörny, áskálódott és dol- 
gozott tovább. Mit lehetett tenni? Várni, békében, sze- 
liden. 

Protzné zsurjain indult meg a lavina a Jutkha 
kedves, jóságos kis feje ellen, melyet oly szépen fogott 
pedig körül a kecses Gretchen-frizura. Szibary, a vén 
lókötő, a nyugalmazott tengerész terjesztette a hireket. 
Hogy Jutkha nem ért, nem érthet a mesterségéhez. 

Az életben bizony előfordulnak ilyen dolgok, az 
emberi gonoszság és gyarlóság éppen egy ílyen kedves, 
ártatlan teremtés ellen fordul. Kedves olvasóim bizo- 
nyára tapasztalták már ezt, jövő vasárnap még érde- 
kesebb lesz, mert a vén kádi, akármilyen öreg-böreg 
világcsavargó, azért neki is megdobban a kérges-retkes 
szive ott a mellény alatt, ha szerelemről van szó. Elő- 
fizetés egész évre 36 korona. 

Az ellenségeskedés végre nyiltan kitört és össze- 
csapott a Jutkha szerény, jó kis feje fölött. Bojkot- 
tálták őt a társaságból. 

Egy mérges, viharos éjszakán aztán felverték Mr. 
Laposi Jutkhát fehér leányszobájában, ahol rejtett, tit- 

kolt álmait aludta... Gyorsan magára kapta ruháit és 
felrohant a fedélzetre. Egyszerüen és okosan intézkedett. 
Egy megtört, kétségbeesett ember térdelt előtte: Szibary. 


— Kapitány ur... — dadogta sirva... — ked- 
ves... kedves Jutkha... mentsen meg engemet... az 
istenért... bocsásson meg azért, amit ellene elkö- 
vettem . . . 


— Ne féljen, — mondta neki Jutkha, nyugodtan 
és jóságosan, — most a tengerészkapitány vagyok és 
tudom hivatásom kötelességeit. Mondja: áá... 


Szibary remegve engedelmeskedett és Jutkha egy 
üvegcse tartalmát beleöntötte szájába. Szibary azonnal 
megkönnyebbült és zokogva, megtörve borult az egy- 
szerü, kedves teremtés lábaihoz bocsánatért esedezve. 


Jutkha azután nyugodtan lecsendesítette a vihart, 
Azután hazament, fehér leányszobájába, ahol megfésülte 
az ő szokott, egyszerü és kicsit bánatos modorában. 
gyönyörü haját és szomoruan mosolygott. 


A gyergyói intelligencia vasárnap ünnepélyesen bo- 
csánatot kért a kedves, jó kis teremtéstől. De hajh! 
a néphangulat olyan, ugyszólván, mint a tenger: — 
mint az, hullámzik és mint annak, nagy feneke van. 
Mr. Laposi Jutkhának még lesz alkalma erről meg- 
győződni, — amint azt látni fogjuk, ha még jövő vasár- 
nap is élni fog a vénséges kádi, az ősz világcsavargó, 
az elaggott de még fiatalszivű globetrotter, a resz- 
kető aggastyán, a végelgyengült vénség, aki már nem 
tud feltápászkodni a szőnyegről, de a szivek-vesék tit- 
kát még szivesen kutatja. 


000 


A BÓR 


(Három részben, 114 szinesen vetitett képpel és 18 mozgó- 
fényképpel. Az :Uránias tudományos szinház részére Pe- 
kár Gyula ur távollétében és helyett.) 


I. RÉSZ. 


A bör fejlődése (Felolvassa a drámai hangu). (Kép: 
Brengheltől, a »Fiait felfaló Krónosz.c) 

Bőr! Te fontos, nagyjelentőségü anyag! A te hatásod, 
szereped az emberiség történetében lebegjen szemünk előtt 
ez estén. (Zene.) 

Már a régi görögöknél találjuk a bőrt. A monda 
szerint Krónosz, midőn fiait felfalta, azokat szőröstül-bő- 
röstüi falta fel. Ime. A mitológiában (Kép: Mitológia.) 
számos, érdekes példáját találjuk az állatbőrök viselésének. 
(Kép: Páris és a három istennő, Margittay- 
tól.) A délceg Páris valószinüleg tigrisbőr átvevőt viseit, 
midőn a három istennő vitáját egy aranyalmával intézte 
el! Ô, gyönyörü görög hitregel O, napsugaras Hellász! 
(Kép: Arómai Colosszeum.) Akkor még boldogok 
voltak az emberek... Szerelem és bor, dal és szerelem 
aranyfüzére kötötte össze az ijfu emberiséget... S bőr- 
tömlőkből itták a mámoritó thamosi bort rózsakoszorus 
lakomáikon. . . 

(Mozgófénykép: Lucullus ebédje a >Pi- 
tyókás Auguszti császárs címü tréfás bo- 
hózatból. Zene: Wagner: Feuerzauber.) 

De riadjunk fel édes álmunkból, (Kép: Sátrak a 
Missisipi mellett, az oIllustrations-ból) A 
bőr, bár még cserezetlen állapotban, nagy szerepet játszott 
már a régi asszir népek történetében is ebből az anyag- 
ból készitették, amint ez a kép bizonyitja. (Kép: II. 
Ulászló, Madarászfestménye.) Sardanapalról be- 
szélik, hogy egyszer igy kiáltott fel: "Bőr és asszony! E 
kettő kell nekem!e 5 az egyptomi gyönyörű piramisok 
(Kép: Cheops piramis.) Eléggé mutatják, hogy a 
bőr már az ókorban mennyire fontos, mennyire keresett, 
mennyire jelentős cikk lehetett... Pedig akkor még nem is 
cserzették. Kr. e. 227-ben Ninivében (Kép: Messzina 
a földrengés után) egy varga jött rá, hogy a 
cserlevelek váladéka mily puhává, lágygyá teszi a bőrt, ha 
áztatják... S ime, uj korszak nyülik meg az emberiség 
előtt! (Kép: Péter apostol, a Quo vadise cimü 
regényből.) Az ipar, a haladás, a létért való küzde- 
lem sivár, de nagyszerü szolgálatába szegődik a büszke 
cserág, mely egykor a thirzusos költő homlokát fogta kö- 
rül a dicsőség sugarával!... Soha vissza nem térő, csu- 
daszép ókor! Mélabus szeretettel tekintsünk vissza még 
egyszer a te boldog egedre... mielőtt elbucsuznánk 
tőled... 

(Mozgófénykép: Miss Isadora Duncan 
görög táncail, szines. Zene; Debussy, Peleas és Me- 
lisande.) 

Függöny. 


II. RÉSZ. 
A bőr és a középkor. (Felolvassa: az éneklő hangu.) 


A lerombolt Róma törmelékeiből azonban uj nemzedék 
bontotta ki szárnyait! (Kép: Rafael, Attila, Róma 

falai előtt.) Bőrkacagányban száguldottak keresztül Eu- 
tópa testén a barbár hordák (Kép: hordár.) hogy uj le- 
vegőt, uj erkölcsöket oltsanak a rothadó társadalomba. 
Jöttek a hunok, magyarok... jöttek a törökök. (Kép: a 
Szófia-templom Konstantinápolyban.) A kö- 
zépkor sötét napjaiban (Mozgófénykép:aspanyol 
inkvizició. Zene: Varázskeringő.) a bőrnek igen nagy 
szerep jutott. A gyönyörü szinezett olasz szattyán-bőrök 
(Kép: kalotaszegi varottas.) világhirüvé lettek 
csakhamar. Hiresek voltak Medici Katalin himezett bőr- 
papucsai, amelyekkel a rettenetes nő ugyszólván gázolt 
a vérben... (Kép: vér-preparáció, mikroszkóp- 
ban, az anatómiai muzeumból 2. b) 2.)... De 
fordítsuk el tekintetünket e borzasztó látványtól s lássuk, 
mily szerep jut nálunk a bőrnek, egészen századunk ele- 
jéig. Büszkén mondhatjuk: a magyar bőr mindig kivivta a 
külföld tiszteletét! (Kép: Aszabadságszobor New- 
Yorkban.) Fáklya gyanánt világitott elöttük a magyar 
gyártmány, mely ebből a tejjel-mézzel folyó (Kép: a 
Tisza.) országból származott... (Kép: Alföldi 
csendélet.) A legváltozatosabb bőrök kerültek ki eb- 
ből a szép és daliás korból, melyről elmondhatjuk a köl- 
tövel: 


s:Emlékezzünk régiekről... 


Szép és daliás kor! Mikor még nyugodtak és boldogok 
voltak az emberek, s önök, hölgyeim, még nem viseltek 
ilyen nagy kalapot!... (Derültség.) S önök, uraim, még 
nem álmodoztak — automobilról! (Derültség.) 


(Mozgófénykép: A Henrik herceg au- 
tomobilutja mostérkezett. Zene: Gluck, Ouartett.) 


Függöny. 

III. RÉSZ. 
A ma bőre. (Felolvassa a drámai hang u.) 


A civilizáció, a fejlődés, a technika csodáinak ko- 
rában, teljes fejlettségében, óriási jelentőségü iparként lát- 
tuk magunk előtt a bőrt. 

Széditő gépekkel, óriási gyárakban (Kép: A ká- 
posztásmegyerivizmü vek.) tisztitják! cserzik, szi- 
nezik a bőröket, a legkülönfélébb célokra! Mindenféle 
célral (Kép: Ganz és Társa, vasöntő műhely.) 
De lássuk, hogyan készül a bőr, mig alkalmassá válik azokra 
a célokra, melyek szemeink előtt elvonultak. 

(Mozgófénykép: I. Szalámtömés a sze- 
gedi telepen. Szeletelő- éstőmőöőgépek a be- 
lekbe szoritják a vagdalékot. Zene: Berlioz: 
Flüchtiger Gedanke.) i l 

II. Csavargyártás, mozgó-t engelyes ket- 
tős átvitelü gépekkel zöld üveg. Piros és lila 
világitás. Zene: Si vous navez rien a me dire... (Oboán.) 

III. Halászat duplahálóv al, pikkelyleva- 
k arás. Zene: Beethoven, gyászinduló, hárfán. Piros üveg.) 

S most el kell bucsuznunk a börtől! Az ujkor diadala 
az, hogy annyi embernek munkát, kenyeret, megélhetést köl- 
csönözhet az ipar, mely mindnyájunk üdvén, kényelmén 
fáradozik. (Kép: egy maori-főnök.) Gondoljunk ott- 
honunkra, gondoljunk szeretteinkre, a kiknek boldog nyu- 
galmáról kérges, de derék munkáskezek gondoskodnak a 
gyárak füstös levegőjében! Megértés és munka jelezze 
utunkat: — s akkor boldog békével hajthatjuk nyuga- 
lomra fejünket egy uj kor pirkadó hajnalán!... 

(Kép: Alkonyat a Quarneron. Szines. A pi- 
rosság hátul lassan sötétül. Halk zene. Hárfa. A közönség 
sirva megy haza.) 

A ,KERGÉK" KÉPKIÁLLITÁSA 


(Végre rájött a kezdő iró, hogy az érvényesü- 
lés egyetlen módja nem a műirás, hanem a műbirá- 
lat.) 


Művészi egyesületeink között nagyon szimpátikus 
helyen áll ez a fiatal társaság. Csupa törekvő fiatal- 
ember, bohémek. Igy nevezi őket elnyaggatott murgeri 
reminiscenciával a közönség, amelyet azonban — bo- 
csánat a görögös erejű szóhasználatért — mi lepökünk. 
Ma már minden kissé beavatottabb intellektus érzi, hogy 
a festőrnűvészet többé nem térbeli tényeknek vallomása, 
— hanem egészen egyszerüen és szimplán: a lelki meg- 
vadulások szintétikus felületjelzése, mely a szin-pamatok 
vászonitása által adódik. Aki ezt nem akarja bevenni, aki 
makacsul ragaszkodik hozzá, hogy a vásznon a déd- 
anyja térdkalácsának a többi részeivel való összefüggését 
keresse: — avval mi nem törődhetünk tovább. A kö- 
zönség menjen a maga utján, mi is megyünk a ma- 
gunkén. Punktum. 

Ezután a bevezetés-féle után térjünk az egyes mű- 
vészek méltatására, helyesebben megértésére. Megérteni, 
megérteni. Ez a mi hivatásunk, szándékunk, hitvallá- 
sunk. De a közönség nem akar érteni, tehát le van 
fujva. 

Itt van mindjárt az első teremben a mesternek, 
Fringia Ferencnek egypár keményen átérzett, erős ma- 
rokkal megmázolt vászna. Fehér valeurðk lágy tusa- 
kodása letartott szinfoltok között. A világítási szempontok 
tragikus erővel érvényesülnek: diszkrét lógás a rajz és 
tónus között. Ennyi. Különösen 3. számu képe a zFérfi 
Nizzában, fekete alsónadrágbans — merész megoldása 
a szinek és kontrasztok problemájának. Az ég (vagy 
tenger?) velőtrázó kékségébe bizonyos irónikus ecset- 
lendülettel rajzolódik bele egy halványszürke Me- 
rész, hatalmas ðtlet! Ezt a képet egyenesen oda merjük 
állitani dr. Gaugin vásznai mellé. (Na még majd félünk! 
Fringia Ferenc széljegyzete.) Valami belső differenciáló- 
dás nem tagadható meg a mestertől, — de végre is, 
szinek,, szinek és szinek. Ő a szinek ura. És ez nem 
szinekura. Haha, milyen jó vicc. Ez is képzőművészet. 
Valeur, valeur. Letarlás, differenciál, integrál. Gummi Reis- 
ner, Harisbazár. De hát a közönség... 

Hanem itt van Ferdei. Borongó, hedonisztikus lélek, 
— talán beardsleykedés? Nem. Puritán, fázós láng hu- 
zódik meg erotikus vonalaiban, valami kacsázó görcs, 
lidérces vitustánc. Lemondó tombolása a lélek hideg 
sarának. Gondolatok, őrületek. Zokogások. Halk, átszel- 
lemült böfögés. Méla bárgyulás. És nagy, nagy, nagy. 
Röviden szólva: itt egy letartott, igen, letartóztatott 
egyéniséggel állunk szemben, (Pardon, rletartóztatotts ta- 
lán erős, — Ferdei széljegyzete.) mely dadogva, diadal- 
masan tör előre. Ez is jelenség: folt. A közönség dö- 
göljön meg. 

A kakszigetmonostori kolónia egyik legtehetségesebb 
tagja mutatkozik itt be nekünk bélkorogi Gicspancs Jenő- 
ben. Tisztán emlékszünk még a párisi »Indépendant« 
egyik külső helyiségében kiállított képére: ə»Fiatal leány : 
a tükörben képmását homlokon csókoljaz — mely akkor 

feltünést keltett. Mostani foltjaiban a felület lemezes, 
kapargált megdolgozására törekszik, és néha meglepő 
hatásokban domborodik ki. Kép-cimeiben is ujitó, termé- 
szetessegre törekszik. :Fehér fal, üresens igen értékes 
darab, valamint a :Nagynéném ruhában, egyik ujját be- 
dugvas cimü is. Az :Ülő férfi szándékosan elrajzolt 
fülekkels cimü kép tónusban erős. Szimbolisztikus vásznai 
közül még a :Látomások az emésztés világából« ér- 
demel említést. 

Egészen uj a társaságban Cumpli Armand. Fiatalság, 
ifju motivumok, a meglátásnak valami atavisztikus dühe 
árad ki ebből a fiatal mesterből — mindössze tizéves, 
ugy mondják, de agg lelke van. Ecsetjével valósággal 
ostromolja a vásznat; szin-örvényeket köpdös, szikrázó 
melankóliával. Nobilis plasztika lineg a kezevonásában. 
És mennyi finom, hogarthi humor van például abban, 
hogy hol négy, hol hat lábujjal rajzolja alakjait. Meny- 
nyi raffinált primitivséglL Néhol keresztet rajzol a grafi- 
kailag ábrázolt emberek hasára. Csak vonalak, vonalak —. 
és primitivség! Ez magában zseniálitás. Egyik vászna 
előtt csodálkozva állott a naiv közönség, merész, érdekes 
tanulmány, egész primitiv őserejében ideállitva. Szür- 
kés, puha vásznon egy sárgásbarna folt, elfolyva. Cime: 
"Ezt nekteke. A kép technikájának, ujszerüségének, té- 
májának bonyolultságával annyira meglepett, hogy be- 
hatóbban akartam tanulmányozni, de valami olyan penet- 
ráns szag áramlott, hogy abba kellett hagynom. A kö- 
zönség is orrát fintorgatva ment tovább. A közönség 
sajnálatra méltó, nem ért, nem ért. 

Utoljára hagytam a kiállitás fénypontját. Pökökrá 
Imre »Köde cimü képe a legkészebb, legerősebb munka 
a kiállításon. Itt tisztán tompitási eszközökkel sikerült 
egy teljesen egységes, éterien finom felületet kapni, mely 
nūánszokban folyik össze. A szuperlativusoknak nem va- 

gyunk barátja: de ez a kép határkövet jelent hazai 
képzőmüvészetűnkben. A szinek, valeurök, foltok önálló- 
sága, a kontrasztok szőrös, prerafaelisztikus visszaverése 
— mindez mély, belső müvészet. Letompitása a szin- 
skálának — abszolut letompitás, — átérzett, mély tompa- 
ság, tompa fejjel készült. E képről külön fogunk még- 


egyszer beszélni — most csak annyit jegyzek még meg, 
hogy a Pökökrá névvel még találkozni fogunk Fi- 
lippinél!!f... 


(Lapzárta után kapjuk a jelentést, hogy az em- 
litett »Köd« cimü képet a szolgák tévedésből befelé 
a falnak akasztották volt fel — és igy kritikusunk lá- 
togatása alkalmával csak a kép háta volt látható, ame- 
lyen a müvész családjával ebédelni szokott, kirándu- 
lások alkalmából. Miután kritikusunk már elment a szer- 
kesztőségből, azt hisszük, az ő nevében visszavonhat- 
juk a fenti kritikának erre a képre vonatkozó részét.) 


VEGYES 
— Magyar ujságirás — 


(A regény- és drámairodalom, valamint a köl- 
tészet terén kifejtett nagysikerü müködése végre 
meghozta a kezdő irónak a jutalmat: az "Éhes Uj- 
ságs szerkesztője alkalmazta őt lapjához, 10 óra- 
kor este, és azonnal megbizta őt a »Vegyes« rovat 
megírásával, mert fél 11-kor zárják a lapot.) 


— Gyomor a mellben. Az amerikai Neverkasbeen 
kerületben egy öregasszonyt meg kellett operálni, mivel 
gyomrában állandó szurást érzett. A has felbontása után 
az orvosok legnagyobb megdöbbenésükre azt találták, 
hogy az öreg nőnek tulajdonképen tüdőgyulladása van, 
csakhogy tüdeje nem a mell-, hanem a hasüregben foglal 
helyet, mig gyomra fent, a bordák között van a szeren- 
csétlen nönek. E mellett a tüdő-szárnyak egészen le 
vannak koppasztva és a gyomor-falról az összes vakolat 
lemállott. Orvosi körökben érthető feltűnést keltett a 
csudálatos abnormitás, amelynek senki sem tudja magya- 
rázatát adni. 


— Földalatti repülőgép. Erdekes tervvel foglalkoz- 
tatja a londoni egyetemet egy Mamlace nevü japán 
mérnök. Arról van szó, hogy London és Liverpool kö- 
zött rendes repülőgép-járatokat létesítsenek, oly szer- 
kezettel, melyet a föld mágneses ereje hajt. E célra 
üreget ásnak a föld alatt, mely a két várost összeköti, 
Ebben a földalatti üregben közlekednék azután a repülő- 

gép, amelyet evezők hajtanak a csatorna fenekén felfelé 
sajtolt vizben. A repülőgép tiszta aluminiumból van és 
két motorral bir, melyek repülés közben angol néphim- 
nuszokat játszanak. Azt mondják, már eddig is igen 
szép eredményeket ért el a fiatal mérnök: találmányát 
a szabadalmi irodában mutatta meg, ahonnan egy ablakon 
röpült ki. 

— §irucc és pávián. Lapunk patagóniai tudósi- 
tója jelenti a Tüzföldről: Az itteni intelligenciát nagy 
izgalomban tartja egy érdekes eset. A város közelében 
egy barlaugot találtak, amelyben jól kifejlett strucc ült 
átellenben egy páviánnal. A strucc éppen tojásait kel- 
tette ki, melyekből, a szemlélők legnagyobb meglepe- 
tésére egészen különös állatok bujtak elő. Ezen álla- 
toknak négy kezük van, két nyakuk és egyetlen, tel- 
jesen kifejlett strucc-fejük. A különös az, hogy ez a fej 
kifejezésben teljesen hasonlit egy pávián arcához, főleg 
a csőr és szemek körül. A természettudósok azt hiszik, 
hogy itt egy sajátszerü kereszteződésről van szó, mely 
ezeket a lényeket létrehozta. Az állatokat a muzeumban 
helyezték el, mely azonban, sajnos, leégett. 

— Hoggan irnak az irók? Igen érdekes némely 
irónak az a szokása, hogy csak bizonyos körülmények 
között és környezetben tudnak irni. Schillerről beszélik, 
hogy ládájában rothadt almákat tartogatott, ezeknek szaga 
inspirálta őt irás közben. Herdernek ugyanaz a sze- 
szélye volt, de ő e mellett még szilvát és mandulát 
is rothasztott, melyekből a kukacot kiszedte és gondol- 
kodás közben két bal-zápfoga közt lassan morzsolgatta 
őket. Baudelaire egyáltalában nem tudott irni, ha a 
hóna alatt nem volt két reszelő; mig Meredith nyakig 
hideg vizben ült, ha alkotott, fején egy tál rizszsel. 
Diderot éjjel irt, az ágya alatt, keresztbefektetett lábak- 
kal, fejét ötpercenkint sósavas vizzel telt tálba mártva. 

ben irta, amelyben folyton csuszott. A mostaniak közül 
D'Annunzio csak ugy tud irni, ha fejjel lefelé lóg és 
fülét egy gőzmozdony lenditő kereke horzsolja. 

A mi iróink közül Herczeg Ferencről tudtuk ki, 
hogy irás közben mozgatja az ujjait és fejével gondol- 
kodik. Ambrus Zoltán néha aprókat, rövideket felhorkan, 
mikor gyönyörü regényeit alkotja, és fogait összeveri. 
Molnár Ferenc, a Dayka-Gábor-társaság tagja, csodál- 
kozó arccal ir, baljában két könyzacskót csörgetve és 
egy rekeszizmot. Ady Endre aloe-virágokon ül, jobblábát 
Zarathusztrán tartja és fejét elfordítja, mert undorodik 
az irástól. Legföljebb tizennyolc verset ir egy nap, bánja 
is ő, bánja is ő, bánja is ő. Heltai nem tud irni, 
ha a szobában van még valaki és közben dobol az 
ujjaival. Gárdonyi egyáltalában nem tud irni, ha két 
mécses nincs az asztalon és a kályha nem füstöl. Por- 
zsolt Kálmán egyáltalában nem tud irni (Itt levágták, 
mert már tele van a »Vegyes«e rovat.) 


adnia 


II 
KÜLFÖLDI PRÓZA 


GORI ANDREJ MELLÉNYE 


I. Fejezet. 


A hamvaskék alkonyat bágyadtan világított be a ter- 
rász üvegtáblái között, melynek párkányán egzotikus virá- 
gok szövögették az árnyékok hosszu, selymes gobelinjét. 
Két fiatalember ült egymás mellett a halványrózsaszin 
tabouretten és hallgatagon cigarettáztak, Az egyik lágy, 
csudálatosan szép körvonalaiban egy gyöngéden kifejlő 
lótuszvirághoz hasonlitott, de e mellett valami határozot- 
tan nőles volt benne. Szája és orra, mint két egymásbahajló 
dhália-szirom, remegett a belső izgalomtól. 

A másik férfi, akinek ujjai hosszuak és hajlékonyak 
voltak, hátravetette magát. 

— Górián! — mondotta halkan és mélyen, — miért 
tesz ugy, mintha gondolkodnék? Ön oly szép, hogy nem 
érdemes gondolkodnia. 

— De hát akkor mi az élet? — kérdezte Gorián és fel- 
állott, mint egy görög szobor. 

— A kiváltságosak szórakozóhelye! — vetette oda 
könnyedén lord Para Dox, — olyan szalonféle, amelyben 
csak urilembereknek szabadna lenni. 

— De hát én, én... sóhajtotta Gorlán és elmerengett. 

— Ön megérdemli az életet, Górián. Legyen az ön 
végső törekvése mindig az, hogy ne kelljen törekednie. 

— Tehát, tehát akkor... 

— Mitől tart ön, Górián? Még mindig nem látja, 


110 


hogy az élet akkor szép csak, ha legyőzzük? Keresztül- 
gázolni önmagunkon és a világon: ez a müvészi élet 
titka. 

— És hiszi ön ezt, lord Para? 

— Dehogy, hiszen akkor nem mondanám. Az igazságok 
nálam csak arra valók, hogy rokonszenvessé tegyék a 
tévedéseket. 

— És az őszinteség. ..? 

Lord Para egy könnyed mozdulatot tett. 

— Nos, az őszinteséget is szeretem, mikor előnyö- 
sebben alkalmazható a hazugságnál. 

Felállt, odament Goriánhoz, kezét a fiatalember szo- 
borszerü vállára tette és ünnepélyesen szólott: 

— Górián! — az élet öné! Éljen egyéni életet! Éljen 
müvészi életet! Mutassa meg az embereknek, hogyan kell 
átvarázsolni az életet művészetté és a művészetet életté! 
Minden, ami önzés, emberi. A mi célunk e földön, hogy 
impressziókat termeljünk és megvessük az igazságot. Ta- 
gadni kell a létet, hogy élvezni tudjuk. Most pedig men- 
jünk az estélyre. Nyissa ki az ablakot, hadd legyen be- 
csukva. 

— Nem értem... 

— Nem érti? Akkor ez egy aforizma. 


II. Fejezet. 


Snazil, a szabó, ott ült az ottománon és elmerülve 
szemlélte Goriánt. 

— Elhoztam a mellényt! — mondotta komoran. 

Gorián átvette a müvet. Gyönyörü, fehér atlasz-mel- 
lény volt. Sokáig nézte és tetszett neki. 

— Ön remekelt! — mondotta Snaziinak. 

— Igen, — válaszolt amaz révetegen. — Az élete- 

net varrtam beléje. Minden eddigi alkotásom hazugság 
ss reménytelen küzködés volt. Végre megtaláltam önma- 
jamat. Egyéniségem, létem problemájának a megoldása 
tt fekszik ön elött e mellényben, Gorián. 

— Igazán kedves! — mosolygott Gorián. Snazil le- 
térdelt, esküre emelte kezét. 


— Szeretem önt, Gorián! — szólt. — "Az ön egyénisége 
fáklyaként áll az életemben. Lelkem minden atomja az 
jné, ön az én hitvallásom. -— 


— Na jól van kedves Snazil, — mondotta Gorián 
gyermekes szórakozottsággal. — Most pá magának. 


Snazil kiment, mig Górián elégedetten dült végig a 
szófán. Ó, neki is tetszett ez a mellény, mely vakító 
ragyogásában, szikrázó gyöngyházgombjaival az ifjusá- 
got, a szépséget, a reményt sugározta ki magából. Föl- 
vette és kiment az utcára. Ártatlan, kiváncsi lelke egyre 
azon tünődött, hogyan valósíthatná meg a lord Para má- 
moritó igéreteit az életről. " 


Egy gyönyörü, virágszerü leány jött veje szemben az 
uton. Gorián odament hozzá, szerelmet vallott neki és meg- 
kérte feleségül. A leány karjaiba omlott, mint egy önfeledt 
azaléaszirom, melyet a szél röpit. 


Rajongó boldogsággal rohant Gorián a papért. A le- 
ány ott várt rá az utcán. Mikor visszatértek, még mindig 
ott volt, de az egyik fülének a cimpáját máskép tartotta, 
mint előbb: legalább Goriánnak ugy tetszett. Egész mü- 
vészi énje föllázadt, keserü düh ragadta meg és nyakon- 
verte menyasszonyát, aki sirva omlott lábaihoz. Gorlán 
azonban elrugta magától és otthagyta a porban a belső 
haragtól rózsás pirban égő, gyermekesen naiv kifejezés- 
sel hazament. A leány némán lehajtotta fejét és közben ma- 
rólugot ivott. Gorián otthon leült az indiai mahagón-fá- 
ból készült Louis XV. kanapéra és olvasni kezdett. 

Egyszerre mellényére nézett és a vér megállt erelben. 
— Mi ez? — kiáltott és összeborzongott. 

A mellényen egy hosszu, vigyorgó ránc huzódott vé- 
gig, mely gonoszul és gunyosan, kegyetlenül meredt a 
szemébe. Odahajolt, jobban megnézte és meggyőződött, 
hogy nem tévedett. 

— Mi ez? — kérdezte ujra. 

És ekkor mindent megértett. Ez a mellény volt hi- 
vatva az ő második énjét viselni, az ő büneit és gonosz- 
ságait, a müvészi élet borzalmas gyönyöreit. Valahányszor 
a jövőben elkövet valamit, ez a mellény meg fog vál- 
tozni, mig ő változatlan és szép marad. Hát ilyen volt ez 
a mellény. 


III. Fejezet. 


Hatvan év mult el. Gorián még mindig szép és ifju volt: 
ártatlan és tiszta szemeiben valami gyermekes, szinte naiv 
üdeség tartotta magát. 

Gorián szép életet élt: megvalósította lord Para esz- 
ményét a müvészi életről. Ázsiából puha, turáni szöve- 
teket hozatott és szobáit befödte velök. Voltak gyönyörü 
szövetjei, szobrai: vett drágaköveket és ausztráliai gong- 
gonghangszereket. Volt három halványsárga velencei tükre 
és gyémánt kézelőgombja, mely a villanyfényben türkizkék 
színben égett. 

Gyakran fürdött, hogy bőrének likacsos simaságát 
megőrizze. Hogy arca üdeségét megtartsa, leszokott a 
gondolkodásról, mely lord Para állítása szerint meg- 
nyujtja az orrcsontot és az állat. 

Időközben elolvasott egy könyvet is, amely annyira 
megtetszett neki, hogy mégegyszer elolvasta. Azután 
tizenkét példányt beköttetett ebből a könyvből, különféle 
szinü selymekbe köttette és tizenkét faragott elefántcsont- 


113 


állványon tartogatta őket szobájában. Néha elment tár- 
saságokba is, ahol bámulták szépségét és ifjuságát. 

És a müvészi életnek ezeket a borzasztó, sötét 
büneit nem ő, hanem a mellénye viselte. Mig ő üdén 
és fiatalon tobzódott, addig a titokzatos mellény egyre 
ráncosabb, gyűröttebb kett: fenyegető jelek gyanánt hu- 
zódtak rajta végig kisérteties, sárga kopások; ásitozó, 
petyhüdt lyukak, melyek az Ő sötét büneliről beszéltek. 
Goriánnak hovatovább lelkiismeretévé vált ez a mellény: 
estefelé, mikor egyedülmaradt, kinyitotta a ruhaszek- 
rényt és a holdvilágban megkövülve nézegette a hát- 
borzongató látványt. 

Egy nyirkos, hideg estén meglátogatta őt Snazil, 
a szabó. Időközben ő is kissé idősebb lett, de még 
mindig szerette Gloriánt. 

— A mellényt, a mellényt akarom látni... — mon- 
dotta hideg szomorusággal. Az ő élete meg volt törve, 
művészete nem fejlődhetett tovább. 

Gorián rémesen, rekedten kacagott föl. Vad érzés 
fogta el. 

— Jöjj tehát, nézd meg a mellényt! A te müvzd! 
— kiáltott és felkapott egy aranymüvü gyertyatartót. 
Az elsötétített, dohszagu felső csarnokban ott lógott, 
vörös bársonyalapon a mellény. Gorián odatartotta a 
gyertyát. Az elszörnyedés kiáltása szakadt föl Snazil 
lelkéből. Egyszerre ő is megértett mindent. 

— Ime, itt a mellény! — mondotta sötéten Gorián. 
— A te mūved! Te kellemetlen fráter! 

E szavak után mély, művészi ábrándok suhantak 
keresztül a lelkén. Fölvette az asztalról a kést és tizen- 
kétszer Snazil hasába szurta. Azután sötéten elmeren- 
gett. Odakünt csatakokban zuhogott az eső és nekiverte 
magát a gótives ablakoknak. 

IV. Fejezet. 


Ez időben Goriánt valami lágy szomoruság jelle- 
mezte. Erezte, hogy létének müvészi fejlődésében for- 
dulat következett be. Gyakran álruhában lejárt a tenger- 
partra, ahol matrózokkal, gyilkosokkal, ujságirókkal és 
más ilyfajta demokrata elemekkel érintkezett. Néha ujabb, 
művészi impressziók kedvéért apróbb rablógyilkosságok- 
ban vett részt. Estefelé vénasszonyokat ütött agyon a 
mellékutcákban: olykor meg zsebmetszőnek öltözve, nép- 
gyüléseken szónoklatokat tartott a kommunizmus mel- 
lett. Egyénisége ezáltal ujabb szineket, nüánszokat vett 
för és ami a fő: mindinkább közeledett az élet müvé- 
szetének megoldása felé. 


— Mert ez a fő! — mondotta neki lord Para. — 
Mi mindnyájan bizonyos mértékben állatok vagyunk. És 
ez emberi bennünk. Igen, el kell homályositani az er- 
kölcsi életet, hogy teljes fényében ragyoghasson. 


Gorián azonban rosszkedvü volt. 


— Mit szólnál hozzá, lord Para, — szólt vontatottan 
— ha azt mondanám neked, hogy agyoncsaptam Snazilt. 


— Elhinném, feltéve, ha hazudnál. Azonban te nem 
vagy képes ilyen erőteljes hatásokra. Ahhoz, hogy egy 
embert megöljünk: drámai műizlés kell. Tulajdonképpen 
minden gyilkosság ujjáteremtés: olyan renaissance-féle. 
De ehhez gyönge, szentimentális lelkek valók, Gorián. 


Gorián elgondolkodott. 

— Az lehet — mondotta aztán. — Mégis, Para, 
szeretnék megjavulni. 

— Erre az egyetlen mód az, ha bünt követsz el. 

— Ugyan...? 

— Valóban. Végeredményben csak azért követünk 
el bünöket, hogy a javulás gyönyörét élvezni tudjuk. 

— Te cinikus vagy. 

— Ez onnan van, mert tulságosan lágy a szivem. 
És mert ismerem a nőket. 

— Para, Para, mit tegyek tehát? 

— Osszd szét az egyéniségedet, hogy megmaradjon 
neked. A lélek legfőbb törvénye, hogy imádja a testet. 
Legyünk rabjai a szabadságnak. Minden elviselhető, amit 
nem tudunk kitartani. Az elvetemültség ornamentika a 
lelken. A hideg nem más, mint meleg. Az a magas, 
ami alacsony. A zöld, az csak átmenet a piros felé. 
A csunya az szép. A macska, az kutya. A fehér, az 
fekete. A világ, az egy aforizma. Én vagyok te, te 
vagy én, ki a szamár, te vagy én? 


E szavak után, melyeket őrült, fokozódó gyorsaság- 
gal hadart el: lord Para egy könnyed mozdulattal a 
fejére állott és lábait ruganyos ütemekben ingatva, ki- 
sétált az ablakon keresztül. 


Gorián egyedül maradt. Fásultnak érezte magát. 
Aztán egyszerre könnyekben tört ki és elhatározta, hogy 
megjavul. Igen, lemond az életről és szebben rendezni 
be, mint eddig. 


És a mellény, a mellény? Nos tehát, igen. Ki 
fogja mosatni a mellényt. A mellény ismét szép lesz és 
tiszta és méltó hozzá. A javulást meg fogja érezni a 
mellény is, ujra üde szinekben fogja visszaverni az ő 
elpocsékolt ifjuságát. ; 

De amint a mellényre nézett, egyszerre elsötétült. 
Nem, nem, ez a mellény örökké viselni fogja az ő 
büneit. Sötét, vörösesbarna foltok huzódtak róla lefelé. 
Gonosz, durva szakadások torzitották el felszínét. Vére- 
sen és foltosan szemébe nézett az elhalványuló Goriánnak. 

És Gorlánt egyszerre dühös gyülölet fogta el. Ah, 
véget vet ő ennek a gyötrelemnek! Vérbenforgó sze- 

mekkel nézett körül és meglátta az asztalon fekvő papir- 
vágó-kést. Fölragadta és egy dühös pillantással felszaki- 
totta vele a mellényt, markolatig döfve a hajtókába. 

A szerencsétlen fiatalember dühében egészen meg- 
feledkezett róla, hogy ő is benne van a mellényben. 

Mikor a berohanó szolgák megtalálták, arca és 
termete eltorzulva, meggörnyedve meredt a szoba tető- 
zete felé. Hosszu, fehér szakálla nőtt és homlokán tel- 
jesen ki volt fejlődve az a három bibircsók, mely eddig 
észrevétlenül lappangott üde vonásai között. Szája pety- 
hüdten lógott szakállába. 

A mellény azonban ragyogó és fehér volt, mintha 
abban a percben hozták volna haza a pucerájból 


A VASALÓGYÁROS 


(Gépészmérnöki szakregény, huzagolt és hengerelt érzel- 

mekkel. Az előforduló vasalók a párisi Thonet-cég gyárt- 

mányai. Páris, 1883., tout droit reservé. Kiadja: aki 
bevette.) 


Egy gyönyörü, tavaszi délután a maussadeville-i kas- 
tély parkjában sétált Obscure, a főuri lak huszéves le- 
Ánya. A magashosszmetszet: 2 m.), szőke hölgy arcán 
tnár e percben ott honolt az a gőgös, nemes büszkeség, 
mely oly nagy szerepet fog játszani e regény második 
kötetében, a 226-ik oldaltól kezdve. 

— Malaise, — szólalt meg, fölvetve öntudatos fejét 
e hölgy, a tiszteletteljesen várakozó komornyik felé; — 
Malaise, mi az a magas épület, mely a lemenő nap 
tüzében oly siváran meredez kastélyunk ősi tölgyfái közül 
a távol lebegő ködön keresztül? 

— Urnőm, — válaszolt néma taglejtéssel az alantas 
szolga, — ez Derpléd Filippe vasalógyáros mint rész- 
vénytársaság. 

— Ah, — mondotta a grófnő, saját, jól felfogott 
érdekében. 

És egyetlen, széles mozdulattal elhaiványuló ajkába 
harapott. 

II. 


— Ez Derpléd Filippe, — mondotta Gazton, bemu- 
tatva Obscurenek a vasalógyárost. 

Köröskörül a táncolók forgataga örvénylett, grófok 
és márkik táncoltak a padló tükörsima lapján. 

— Ön a szomszéd gyáros? — kérdezte fagyosan 
a grófnő, mig nemes orrcimpái remegtek. 

— Az vagyok, grófnő. Itt állok ön előtt, muinkásem- 
ber vagyok: a vasalók egyszerü, jeltelen hőse. A szi- 
lárd tettek, nem a sok szó embere. Darabos, kiedzett 
egyéniségem korlátaiba nem ilieszthetem be az előkelő 
társalgás utvesztőin elfinomult röpke szellemi játék ke- 
cses művészettel körvonalozott követelményelnek gond- 
talanul csapongó cikornyáit. 

A vasalógyáros ezután esetlenül meghajolt és sorba 
rálépett mindenkinek a lábára. 


III. 


— Asszonyom, — mondotta komoran az ügyvéd, — 
ma reggel értesülök róla, hogy önök összes vagyonukat, 
névleg 900.000 frank és 50 centimes-ot, elvesztették. 

— Ah! — szólalt megdöbbenve Obscure anyja, az Ősz 
főurnő, — minő csapás! Ne szóljon leányomnak. Soha- 
sem szabad megtudnia. 

— Természetesen, — bólintott az ügyvéd. 

Athalle, Obscure barátnője, e napon meglátogatta a 
grófnőt. A XIV. Lajos-korabeli karszékben ülve, Obscure 
bágyadtan nyujtotta kezét. 

— Édesem, — sziszegte Athalia, — örömmel értesi- 
telek, hogy Gazton herceg, a te volt vőlegényed, meg- 
kérte kezemet. 

Obscure arcát lázas pir boritotta el. 

— Hogyan? — kiáltott. — A nyomorult aljasi — 
De hirtelen legyőzve magát, nyájasan tette hozzá: Örü- 
lök, drágám. 

A büszkeség győzött!...!,,, 

— Gaston herceg! — jelentette az inas. 

— Várjon! — kiáltott Obscure egy hirtelen, rémes 
bosszutervtől elhalaványuló arccal. — Hozassa ide azon- 
nal, per zsup, becsomagolva, Derpléd Filippe-t, a vasaló- 
gyárost. 

Mielőtt még Gaston beléphetett volna, a csomag meg- 
érkezett, 

— Gyáros ur, — mondotta bosszulól lángoló sze- 
mekkel Obscure, — nincs sok időm: legyen szives, kérje 
gyorsan a kezemet és jegyezzen el magának. Nos, — 
tevé hozzá lázas idegességgel, — siessünk, mamlasz. 

A gyáros némán engedelmeskedett. 

Mire Gaston a szobába léphetett, a vasalógyáros 
ismét be volt már csomagolva és Obscure menyasszony 
volt. 

— Ah, — mondotta a herceg, egy kifogástalan kéz- 
mozdulattal. 


[V. 


A LX. Fülöp-korabeli szalonban mélyen magábamerülve 
merengett Obscure, a vasalógyáros lakásán, egy félórá- 
val esküvőjük után, a XXII. Gábor-korabeli fauteuilben. 
Lázas pir váltakozott arcán az ibolyakék halványsággal 

A vasalógyáros hangtalanul lépett a terembe, egy 
fenékajtón keresztül, melyet a IV. Lajoskorabeli inas nyi- 
tott ki előtte. 

— Madame, — mondotta nyilt egyszerüséggel. 

— Filippe, — szólt elhalványulva Obscure, — Ön tudni 

fogja, mivel tartozik főuri büszkeségemnek. Remélem, mint 
köznép, tisztában van azzal, hogy a grófoknál az nem 
szokás, amire ön gondol? 

— Hogyan, grófnő? — kiáltott elfojtott keserűség- 
gel Filippe, — kegyed nem szeret engem? 

— Nem, Filippe, tudja meg. E terem falai örökre 
zárvák Ön előtt. Mit képzelt ön, aljas pribék, csőcselék? 
Azt hivé, hogy büszkeségem csarnokát beszennyezheti? 
Ò, köznép, megsértett nősiességem büszkeségével mon- 
dom önnek: szedje a lábát a nyaka közé és hordja el 
szennyes irháját, taknyos! 

A férfi lelkében néma, rettenetes harc dult e metsző 
guny hallatára. Nehány percnyi küzdelem után győzött 
benne a vasaló. 

— Ezó, — mondta egyszerüen, férfiasan, — tehát 
a grófoknál nem szokás. 

Ez volt minden. És Filippe, keblének rombadöntött 
oltárával, lassan haladt az aitó felé, vigyázva, hogy a 
törmelékekkel be ne piszkitsa a XIX. Samu-korabeli sző- 
nyeget. 

Az ajtó előtt megállt és fenyegetve rázta ki öklét. 

— Obscure, — kiáltott, — megtörlek, pedig cufelig 
szeretlek. 

És ekkor csönd porult a kastélyra. 


V. 


Odakünt, a gyárban, sulyosan zuhogtak a kalapá- 
csok. Osz volt. 

Obscure és a vasalógyáros már tiz hónapja háza- 
sok. Filippe jéghideg kőkeménységü férfiassággal mérte 
végig a termeket. Mindennap félóráig törte nejét, hüvös 
udvariassággal. 

— Grófnő, — mondotta jéghidegen, egy forró augusztusi 
napon a gőzfürdőből jövet, — meghivtam kastélyunkba 
az Ön barátnőjét, Athaliet és a herceget. 


— Miért hivta meg, undoritó ember? — sóhajtott 
az arisztokratikus körökben elfinomult nő, lázasan elpi- 
rulva, — hiszen tudja, hogy utálom őt, mint a kukorica- 
gölödint. Vajjon mely kacskaringós istennyila ütött az ön 
tökfejébe, hogy a nyakamra hozza? 


A demokrata hüvösen, szilárdan mosolygott. 


És Athalie megérkezett. Az előkelő társaság a...i 
erdőben XIIV. Nándor-korabeli vadászatott tartott. 


Athalie hercegnő az előkelőbb arisztokraták modorá- 
ban kacérkodni kezdett a vasalógyárossal. Az orrát frics- 
kázta, néha pedig felült a hátára és lovacskát játszott. 
Mindezek nagyon feszélyezték Obscuret. Akkor már sze- 
rette férjét... 


— Kedves Athalie, beszélni szeretnék veled, — mon- 
dotta Obscure lázas pirral arcán. 

— Parancsolsz, édesem? 

Visszavonultak a X. Miksa-korabeli terembe. 

— Athalle, — kezdte szeliden Obscure, — mit akarsz 
férjemmel? 

— Mit akarnék, édesem? Miért e kérdés? 

— Athalie, — folytatta Obscure, azzal az elfojtott 
szenvedélylyel, mely a felső tizezer sajátja, — ha fér- 
jemmel kacérkodsz, kikaparom szemeid golyóját. 

— Mig én, bugta fagyosan a szép szirén, — szálankint 
kitépendem hajaid, grófnő. 

És diadalmasan kacagott az elhalványuló Obscure sze- 
mébe. 

— Athalie, — mondotta elgyengülve Obscure, mig 
oligarcha vonásai idegesen rándultak. — Az én férjem 
az enyém. Miért játszól elfinomult lelkemmel, barátnőm? 

Szeretem férjemet. Ki férjemet akarja: ugy vágom kupán, 
hogy elszédül, hercegnő. 

— Grófnő, nyiltan szólok veled: pukkadj meg, édesem. 

— Ah, miért feszited tul gyönge idegzetemet! — ki- 
áltott fájdalmasan Obscure. S mig arcát gyönge pir futotta 
be, kis kezeivel megragadva a hercegnő kontyát, cibálni 
kezdé. A hercegnő fagyos nyugalommal emelkedett föl 
és szépmetszésü körmeit végigszántá Obscure elhalvá- 
nyuló vonásain. 

A főuri hölgyek viszálya feltünést keltett. A vasaló- 
gyáros Gastonnal belépett és szelid határozottsággal rakta 
külön egymás hajából a hölgyeket. 

— Helyesli ön neje eljárását? — kérdé Gaston. 

— Az attól függ, — mondta kiegyenesedve a vasaló- 
gyáros. 

— Ah, rendben van, — legyintett kifogástalan ele- 
gánciával a herceg, és távozott. 

— O férjem! ó vasalógyáros! — kiáltott Obscure és 
férje karjaiba ájult, tizenkét csókot lehelve Filippe arcára. 
De ez rideg udvariassággal lefektette őt a földre és a 
XIXV. Ödön-korabeli mellékhelyiségbe vonult vissza. 


VI. 


A párbaj másnap reggel volt a... erdő egyik tisz- 
tásán. Feltételek: ágyu, kétméternyi távolságból, tizenkét 
lövegváltással, végkimerülésig. 

— De hisz ez borzasztó veszélyes! — kiáltott Obscure. 
— Ennek nem szabad megtörténni! Férjem, férjem! 

A vasalógyáros nyugodt szilárdsággal indult a pár- 
baj szinhelyére. Ekkor végre legyőzte büszkeségét 
Obscure. Filippehez rohant, nuakába borult s mintegy 
félóráig lógott azon, kérlele a férfit. 

De a vasalógyáros hidegen, törhetetlenül mosolygott 

s mintha észre sem venné nejét, nyugodtan megindult a 
nyakáról lelógó arisztokratával, aki utközben leszakadt róla 
és büszkeségét föláldozva, négykézláb futott a hajtha- 
tatlan férfi után. 

A tisztáson szembenállottak egymással a hüs reggben 
Gaston és Filippe. 

— Tüz, — mondotta a vicompte hidegen. 

Az első lövésre kifordultak Gaston belei, aki egy elő- 
kelő kézmozdulattal jelezte, hogy folytassák. 

Obscure lihegve érkezett a percben. 

Nagyot sikoltott, igy látva őket. Azután kétségbeesve 
előrerohant és fejét beledugta Gaston ágyujának csövébe, 
hogy védje a szeretett férfit. A lövés azonban eldördült és 
Obscure feje lerepült... 

A vasalógyáros meghatva közeledett. 

— Most már látom, — mondotta egyszerüen, — hogy. 
legyőzted büszkeséged, Obscure és méltó vagy hozzám. 
Tehát bevallom: én is szeretlek, csak egy kicsit meg 
akartalak törni. 

S elismerőleg bólogatva, udvariasan megcsókolta neje 
kezét. Obscure holtteste boldog mosolylyal omlott karjaiba. 


A KENGURU 





(Norvég dráma öt felvonásban. A legszükségesebb kí- 

lencvenkét kötet magyarázattal együtt bérmentve szál- 

litja az srEgyedüljogosított Versenykivüli Schnabsen-ma- 

gyarázó Részvénytársaság Kénguru Alosztálya« vizhatlan 
csomagolásban.) 


I. FELVONÁS 


(Előkelő berendezésü társalgó Wekerke bankárnál. Borus, 
őszi délután. Wekerke a pamlag bal sarkában ül és 
ujságot olvas. Nyafson, a fia, az előtérben fel és alá 
sétál, balfelé. Egyik kezét néha felemeli, melylyel végig- 
simitja az orrát. Ilyenkor másik keze idegesen meg- 
rándul. jobbra, a háttérben, ingaóra, mely lassan és 
ayugodtan jár, félhéttől negyed nyolcig. Ekkor kimér- 
ten üt.) 

Wekerke (még kiolvas egy lapot): Felhuztad az 
órát, Nyafson? 

Nyafson (megáll, felnéz): Igen, felhuztam. (Fél- 
oldalt fordulva átmegy a szinen.) 

Wekerke (halkan): Ugy. (Tovább olvas negyed 
nyolctól háromnegyedig.) 

Nyafson: Még mindig esik. (Szünet.) 

Wekerke (félig ülőhelyzetbe emelkedik, mereven 
ránéz): Még mindig. Az éjjel is esett, az erdők egészem 
nedvesek lettek, 

Nyafson (félig befogott szájjal): Hjalmár itt volt? 

Wekerke: Itt volt, miért kérdezed? 

Nyafson (gondolkozik): Csak ugy. (Jobbról át- 
megy a szinen, beleakad a szőnyegbe és idegesen meg- 
igazitja. Az óra ketyegve jár háromnegyed nyolctól fél ki— 
lencig. Nyafson végigsimitja orrát.) 

Wekerke: Mi van az orroddal? 

Nyafson: Semmi, az a daganat. 

Wekerke: A nagyapádnak is igy volt, Nyafson, 
de miért nézel olyan különösen. 

Nyafson: Igen, a nagyapámnak, különös. (At—- 
megy a szinen, szünet.) A nagyapámnak. (Hosszabb szíii- 
net.) És Hjalmár kis leányának. (Nagy szünet.) Hjalmár 
nagyon szegény, Hjalmár. (Teljes szünet.) A daganattól 
van. (Vakáció.) 

Wekerke: Most elmegyek, Nyafson. (Jobblábbał 
lelép, lassan kabátot vesz, elmegy. Egészen besötétedik, 
kivül permeteg eső.) 

Nyafson (hirtelen megfordul, az előtérbe jön. Arca 
végigvonaglik. Halkan.): Én is elmegyek. (Visszafordul 
és el. A függöny elernyedve, magától lehull.) 

II. FELVONÁS 


(Hjalmár lakásán, asztalosmühely. Elői asztal, lámpával, 
mindenféle szerszámokkal. Hjalmár éppen egy kasztnit 
farag, a háta és oldala már megvan, most az ajtót 
csinálja, azután lakatot készit bele. Butta, a felesége, 
enyvet főz kék lábosban. A lámpa füstöl: nagy büdösség.) 

Hjalmár (két szöget ver be oldalt, egyet belül- 
ről): A csavarok kicsik, hozni kell ujakat. 

Butta: Hjalmár, a csavarok nem kicsik. 

Hjalmár (visszafordul): Hogy gondolod ezt? 

Butta: Nem a csavarok kicsik, a lukak nagyok. 
(Átmegy a szinen, felhuzza az ablakredőnyt. Majd a 
kályhához lép, ebédet főz, kirakja, esznek, majd emész- 
teni kezdenek.) 

Nyafson (kopog, belép): Jó napot, Hjalmár. 

Hjalm ár (felugrik): Kedves Nyafson, jónapot. Kér- 
lek, foglalj helyet. Nos, nos? (Szünet.) 

Nyafson (féloldalt leül): Hogy vagytok? 

Hjalmár: ©, türhetően. Most ebédeltünk, a kén- 
guru is. 

Nyafson: A kénguru? 

Hjalmár: Te nem is tudod, kedves Nyafson, ne- 
künk egy kéngurunk van. 

Nyafson (komoran): Egy kénguru! 

Hjalmár: Képzeld a mult héten beugrott az ab- 
Jakon, egészen váratlanul. Bent tartjuk a kamrában. 

Nyafson (közel hajol, titokzatosan): A kén- 
guru?!... 

Hjalmár: Igen, a kénguru. (Nyafson átmegy a 
szinen, végigsimitja orrát.) 

Hjalmár: Mi van az orroddal? 

Nyafson (hirtelen leül, gyorsan és akadozva be- 
szél): Hjalmár, beszélnem kell veled. Te csodálkozni 

fogsz, de egyszer meg kell tudnod. (Feláll. Szünet.) 
Hjalmár, az én lelkemen egy daganat van. (Siket né- 
maság.) 

Hjalmár: Wieso? Egy daganat? 

Nyafson: Már régen beszélnünk kellett volna 
erről. A nagyapám, Hjalmár, a nagyapám. Daganat a 
lelken, amely felnyulik az orrba... Valami atavizmus... 
Az egész családunkban ez a borzasztó dolog, daganat a 
lelken... érted?! Érted?! Borzasztó! (Alulról fölfelé bor- 
zong.) Érted?! 

Hjalmár (nyirkos félelemmel): Érti a Kozarekl 

Nyafson (kitágult szemgolyókkal): Az nem baj, 
majd az esztétikusok megmagyarázzák. Isten veled, Hjal- 
már. Viszontlátásra, asszonyom. (Sietve kezet fog és 
el a balfenéken.) 

Hjalmár (gondolkodva áll): Daganat... daganat 
a lelken... 


III. FELVONÁS 


(Hjalmáréknál. Butta vasal, Hjalmár elől ül egy széken. 
Nyafson.) 


Nyafson: Eljöttem hozzád, Hjalmár. 

Hjalmár: Igen, igen, eljöttél. (Szünet.) 

Nyafson (halkan, maga elé): Hjalmár, te kén- 
guru. 
Hjalmár: Mért vagyok én kénguru? 
Nyafson (mintha keresné a szavakat): Hjalmár 
megmondom neked. Én tegnap rájöttem valamire, vala- 
mire. (Titokzatosan.) Tudod, Hjalmár, rájöttem, hogy mi 
mindnyájan kénguruk vagyunk! 

Hjalmár: De Nyafson! 

Nyafson: Igen, igen, Hjalmár. Mikor tegnap meg- 
mutattad nekem a kéngurut, egyszerre világosság gyult 
a fejemben. És rájöttem a mi nagy, borzasztó vég- 
zetünkre. A mi lelkünk olyan, mint a kénguru lelke, 
amely felszökik, magasra tör —: de nem tud megállni 
a négy lábán. Tehetetlenül vergődünk az egyetlen erős 
embernek, az apámnak a lelki szivóssága előtt. Az 
apám feleségül adta hozzád Buttát: — pedig jól tudta, 
hogy neki is... 

Hjalmár (derengve): Neki? 

Nyafson (tompán): Neki is daganat van a lel- 
kén. (Szünet.) 

Hjalmár: Mit, mit tegyünk? 

Nyafson: Nekünk egy borzasztó nyomás, egy 
fenyegető felhő ellen kell küzdenünk, Hjalmár. Minden 
erőnket meg kell feszitenünk, hogy legyőzzük a daga- 
natot . . . Érted, érted . . .? (Idegesen mozgatja fülelt.) Most 
elég erről. 

Hjalmár: Igen, azt hiszem... 

Nyafson (felugrik): Most megyek, Hjalmár, majd 
látogass meg, együtt vacsorázunk... (Átmegy a szi- 
nen, visszafordul, halkan, de erősen.) És, Hjalmár —. 
vigyázz a kéngurura ...! Vigyázz a kéngurura!... (Füg- 


göny.) 
IV. FELVONAS 


(Hjalmáréknál. Butta a padlót surolja, majd ablakot 
tisztit. Hjalmár fel s alá jár.) - 
Butta: Igen, még mindig esik. (Hjalmár a kezeit 
lefelé gōrbiti.) Mi az? 
Hjalmár (különös orrhangon): Semmi. Nyafson 
nem volt itt? 
Butta: Itt volt, megnézte a kéngurut. 

Hjalmár: Jól van. (Lefelé mozgatja a kezeit.) 

Butta: Wekerke eljön holnap. 

Hjalmár (előregörbitett lábakkal fölemelkedik): 
Úgy. 

Butta: Mit csinálsz? 

Hjalmár: Semmi, semmi. 

Butta: Bágyadtnak látszol: itthon maradsz? Tök- 
főzelék lesz. 

Hjalmár: Tökfőzelék? (Függöny.) 


V. FELVONÁS 


(Hjalmáréknál. Hjalmár az ajtónál áll, jobb karja és 

bailába kivül van, az orra is, igy beszél befelé egészen 

a felvonás végéig. Butta harisnyát köt keresztőltéssel. 
Léghuzam.) 


Butta: Mit állsz ott az ajtóban, ugyan gyere be. 

Hjalmár (révetegen): Semmi, semmi, a lábamat 
gyakorlom. Mindjárt jövök. (Kifelé rug.) 

Butta: Wekerke jön. 

Hjalmár: Annál jobb, annál jobb. Mindent meg 
kell tennünk, mondotta Nyafson. 

Butta: Mit is akar tőlünk ez a Nyafson!? 

Wekerke (belép): Jó napot itten. Hjalmárral be- 
szélhetek ? 

Hjalmár (az ajtóban): Azonnal, azonnal jövök. 

Wekerke: Mi az? Nem jól érzi magát? 

Hjalmár: Semmi, semmi, — hm. 

Wekerke: Egy régi tartozásunkról kell beszél- 
nem önnek, Hjalmår ur. Kérem, nem foglalna helyet? 

Hjalmár: Még nem lehet, még nem. 

Wekerke (zavartan): Kérem, asszonyom, csak 

folytassa a kötést. Hm. (Szünet. Szürke köd. Butta 
azután feláll és a kamrába megy. Wekerke gondolkodva 
ül. Hjalmár lassan, észrevétlenül belép és helyet fog- 
ial egy széken, előrebukott fejjel, eleresztett tagokkal.) 

Butta (megjelenik az ajtóban): A kénguru meg- 
döglött. (Nagy csönd.) 

Wekerke (zavartan): Hm. 

Hjalmár (lassan kinyitja szemeit, előrenéz): Ké... 
kéngoru? Bu... Butta... a ké... kéngoru... (egy- 
szerre hosszan feláll, orra megnyulik, ajka leliffen. Két 
kezét előretartja, lefelé görbitve. Lábait összehuzza, ki- 
nyujtja. Ugrik.) 

Butta: Ó, Hjalmár! 

Hjalmár (nyelve kilóg, szemei becsukódnak, arc- 
vonásain valami rémes, tehénszerü szelidség ömlik el. 
Az asztal tetejére ugrik, onnan a plafonra.) 

Butta (remegve): Hjalmár, megbolondultál, Hjal- 
már? 

Wekerke: Pardon, ez furcsa. 

Hjalmár (óriási ugrásokban keresztülrohan a szo- 
bán és nyeriteni kezd. Nyafson sápadtan megjelenik az 
ajtóban.) 

Wekerke: Ime, a te műved. 

Nyafson (halkan): A daganat... a daganat a 
telken . . . 


(Függöny.) 


o 0n 


AZ OLAJ 


— Regény — 
Zempléni P. Zola 





Gervaise háromnegyed hatkor jött haza a Rue-de- 
Puante-on keresztül; délután a marhavásáron volt, ami- 
ből a szoknyájának még mindig valami átható vérlé- 
szaga volt, alul, a könyökén, egy darab vörösesbarna 
husmaradék beleakadt egy félcentiméter hosszu szőrszálba 
és ütemesen ringott. 

Gervaise most fejét előretartva belépett a fülkébe és 
elrendezte a kulcsokat. 

Anyja Plaussausban halárus volt, a fekete Rougon 
leánya, tizenkétéves korában egy homályos reggel a falu 

aljegyzője odafektette a zsákra: azután Mourmelonba ke- 
rült és ott gömbölyödött le. Fivére, Claudius, a másik 
moutmelon-i család harmadik fia, a későbbi festőmüvész, 
akkor Antverpenben a rue-de Foutoche-on lakott, egy 
éjjel nagy gyomorfájásra ébredt, de ez később elmult. 
Nagynénjük, a sánta Fouan, szintén rosszgyomru volt; 
később visszajutott Plassanba. Itt született Gervaise. 

Most nyugodtan leült, a csapokat megigazitotta, be- 
tolta az ajtókat, majd lassan kisöpört. Az éjféli Páris éb- 
redezett már és a Douan-utcai állami szabadalmazott só- 
hivatal felől vöröses-barna hajnal terjengett. A tuloldali 
füszerüzletből gálic-szagot lehetett érezni, fölötte elsár- 
gult, rojtos táblán rondirással volt kiirva a tulajdonos 
neve, kék festékkel, előlről hátrafelé, ugy, hogy a betük 
egymásután következtek. Lejebb a lépcsőn tul, három mé- 
ternyire, kissé kopott utcakő állt több más utcakövek kö- 
zött, jobbsarkán egy tüdővész-bacillus nézett visszafelé, 
a rue-de-Bombarde-ról idelátszó dom irányában és a 
bajuszát pödörte. 

Gervaise az érett, kissé sajtszagu nők nyugodt test- 
tartásában lélegzett, letörölte a támlákat, az üvegajtót, 
melyen a :Férfiaks felirat elhomályosodott, megdörzsölte 
és egykedvüen leült szokott helyére. 

Fivére, Nana, nehány év előtt Párisba jutott, a csá- 
szárság utolsó napjaiban és fehérnemü-kereskedést nyi- 
tott, Páris gyomrában, a Munka, Germinai, Zempléni P. 
Gyula. 

Hirtelen fel kellett ugornia. Erőteljes, borizü hang za- 
varta. Ez Caboche volt, akit snyiszlettszájus-nak is ne- 
veztek, mert állandóan rosszagu volt a könyöke egy da- 
rab bőrtől. Most az olajat hozta és visszafelé lépett be a 
fülkébe. 

— Elhoztam az olajat, asszonyság, — mondotta, az 
egész fülkét betöltve saját hangjával, mely erőteljes, kl- 

csit rojtosszélü torkából a száján keresztül jött. — Az 
ördögbe is! a disznók ugyancsak teleböffentették a hátulsó 
pofájukkal ! 

Nagyanyja Plassansból jött, a második császárság ide- 
jén és visszament oda, ahonnan jött. 

Caboche most részletesen kezdte a szagtalanitást: elő- 
ször a szürke fal felső részét kente be olajjal, az átható, 
nehéz olajszagot élvezettel szivta be, mely második termé- 
szetévé vált. Ha ezt a szagot érezte, megvadult és nem birt 
érzékeivel: ilyenkor kitōrt belőle az állat az emberben s 
könyökével csontos talpát verve, fejletlen leányokat ro- 
hant meg az utcán. Ezt a munkát nagyon szerette: lassu 
tempóban, egyenletesen kenegette az olajat. Kedvére volt 
ez az egész rikitószínü épület, ahol egész Páris megfor- 
dult, s egyszerü zubbonyos munkások jólöltözött hivatal- 
nokok és magasrangu katonák kezébe adták a kilincset, 
mely ne tessék becsukni, magától záródik. A régi császár- 
ság minden pompája és büne elvonult itt szemei előtt: 
— ide mindenki betért, s gyalog, levetve minden szokás- 
formát és sallangot, egész megrázó, valódi természetes- 
ségében mutatkozott az élet igazi, hamisítatlan, echt nyo- 
morusága, igazi, finom, undok nyomoruság, nem csalás, 
nem ámitás, nemtetszőért visszaadjuk a pénzt. 

Caboche most bevégezte a munkát: Gervaise félol- 
dalt állt és háta táján valami langyos lágyságot érzett, 
s hirtelen összeborzongtak. A férfi még habozott egy ideig, 
azután hirtelen orronragadta a nőt, kiben e perc lázában 
csak a hust látta. Nehány pillanatig egymásnak szege- 
zett pofacsontokkal küzködtek és kifeszitett, libegő orruk- 
kal csapkodták egymás fejét. 

— Az ördögbe is, — sziszegte az olajozó, — a pisz- 
kos disznók! Mindent elronditanak nekem! 

És hátul, a fülke homályában, a régi csapok és ola- 
jostömlők között az olajozó odafektette Gervaiset egy car- 
bolospalack dugójára. 

Unokabátyjuk Plaussansban született és 1823-ban ke- 
rült a katonasághoz, önkéntes ajánlkozás után. 


II. 


Gervaise február végén hizott le: a Place de la Gloire 
szürke kls épülete jól ment és a család tartós, türhető 
jólétnek nézett elébe a császárság második korszakában. 
Március elején voltak a mozgósítások, Neippery tábor- 
nok falragaszokban hivta föl az ifjuságot. Boche kato- 
nának vonult be és a Placetéri kutyaszőr-üzlet homályá- 
ban esténkint nagyon különös árnyékok suhantak a mel- 
lékhelyiségek felé. Az öreg Fouan kicsit furcsán szedte 
a lábait: valami undoritó betegségről beszéltek, amit a 
váliperecébe kapott: — az első emeleten tréfásan əroha- 
damelle bácsis-nak nevezték. Ilyenkor rekedten károm- 
kodott. 

— Csak azok a r...k ne járatnák a sz...at!") — 
mondotta — Hiszen mindenki tudja, hogy a sánta Liza 
csupa b...ból meg ny...ta a szemét!«... 

Annyi igaz, hogy a kövér Liza szemei estefelé, mi- 
kor tavaszi szelek rohadt ibolya-büzt hoztak az uzsora- 
kamatra eladott és kissé már szintén rohadó ákác-erdő 
felől: — hogy ilyenkor a természetellenes kövér Liza 
szemei gyanusan gennyesek voltak. Máskép simán és nyu- 
godtan folyt az élet, ja igaz, Germinál-anyó a talpán va- 
lami kiütést kapott, azt folyton vakarta realizmusból. 

Egy napon Gervaise korábban jött haza a rendes- 
nél és ott találta Caboche-t az olajosnál. Utóbbi időben 
Caboche egészen átadta magát ennek a szenvedélynek: 


* A... . pontozott kifejezések reprodukálhatatlanok : a t. közönség fel- 
hivatik, hogy képzeljen a pontok helyébe olyan undoritó szavakat, amilye- 
nek csak jól esnek. 

szélesen neki feküdt a munkának, elborult, nyirkos sze- 
mekkel, vastagon rakta föl a falra az olajpászmákat. Lá- 
bal, ruhája egészen át meg át volt itatva a sulyos illatu 
anyagtól, melyet szenvedélylyel szivott magába. Érzése, 
öntudata, ugylátszik, elborulóban volt: részegen nézett 
Gervaise-re és megfogta lábujját. Gervaise egy percre 
elbódult és maga is közelebb hajolt az olajoshoz: térdeik 
érintkeztek, de e percben valaki sietve nyitotta ki az 
üveges ajtót és így nem történt közöttük naturalizmus, 
tessék türelemmel lenni. 


XXXIII. 


A nyár közeledtével Gervaisnek a higiénikus papirt 
kellett beszerezni és Versailles felől, az erdőn keresztül 
jött. Fülledt és fojtó volt a levegő, mindenféle virágok 
szag-válladékokat leheltek magukból, nemi betegségekben 
szenvedő pacsirták nyöszörögtek az ágakon: de Páris fe- 
lől üditő vitriol-illat terjengett. 

A Place-de-la Glolre-i ház egyik első osztályán azon- 
ban leszakadt a zsinór, ugy, hogy a csatornarepedés- 
ből az egész anyag belefolyt a csészébe és oldait lecsurgott 
az olajjal együtt. Mire Gervaise hazajött, tele volt natu- 
raiizmussal az egész fülke. Mindezt a tulzott, rettenetes, 
ellenállhatatlan olajozás idézte elő, mely pusztulással fe- 
nyegette a családot. Ez a nyomasztó, borzasztó nyo- 
mor julius elsején történt: az a Moltke épen ezen a 
napon jutott el Sedan-ig: — az a Bismarck hadisarcot 
követelt és az az Európa, tetszik tudni, ott valahol az 
Atlanti-óceán mellett, éppen világválság előtt állott és más, 
hasonló jelentéktelen romanticizmus történt. Szóval az egész 
anyag az olajjal együtt lecsurgott és Gervaise körme alá 
a pépszerü masszából bejutott egy darab. Aznap a fü- 
szerüzletben Fouan apró patkánya hányni kezdett. 

Anyja Plaussansban egy csatornában született, unoka- 
fivére volt Nanának, a párisi cocotte-nak. Tiz éve jutott 
Párisba. 

— A vén X...n!! ,.. — orditott részegen, bődülten 
Caboche... Hogy kr...nának a z...jébe!!...« 

Azzal elment. 


LX, 


Két év mulva Gervaise-éknek ki kellett költözni. A 
mértéktelen, rettenetes olajozás felemésztett mindent: a 
zsiros folyadék felszivódott a falakba és aláásta a pa- 
dozatot. A züllött, degenerált és elpuhult nemzedéknek 
ama borzasztó és átkos szenvedélye, hogy olajjal akarta 
szagtalanitani a naturalizmust végre rettenetesen boszulta 
meg magát. Caboche egy napon összeesett a gödörben: 
hányni kezdett és minden tagjából olaj szivárgott. A kór- 
házba vitték. 


CX. 


Mikor Gervaise a kórterembe jutott, Caboche éppen 
olajat sirt. Két apáca fogta, három zöld és megpenészedett 
hulla között, a morgueban. Rettenetes büz áramlott min- 
denfelől. 

Este volt, mire Gervaise az utcára került. Egy hordó 
olajba lépett. Mindenünnen olajszagu emberek vánszorog- 
tak: az ádáz méreg felszivódott Páris összes falaiba és 
lecsurgott az Eiffel-torony tetejéről. Téveteg, olajos sze- 
mekkel vonszolta egy ideig testét, aztán összeesett egy 
gödörben. 

És egyetlen, növekvő, ellenállhatatlan zugás áradt ek- 

kor a boulevard-ok felői, az erdők felől s az alkonyati 
égről: a szörcsögve szivódó, romboló olaj zaja, az olajé, 
mely sárga, rohadt, pusztitó szemfödővel borult most a 
haldokló Páris büdös hullájára. Az olajé, melylyel szag- 
talanitani akartak s mely most magába fullasztott min- 
dent, életet és halált, nyomort és romanticizmust, 

És a Pont-de-Neuf alatt mintha semmise történt volna, 
nyugodtan és megvető mozdulattal végezte igaz, emberi 
kötelességét egy harmadik realista. 


CYRANO DE FAUST 





(Rostand, mint hirlik, egy kicsit átdolgozza Goethe Faust- 

ját. Öt felvonásra osztja, alcimekkel, megfelelő disz- 

letezéssel. Néhány jellemző részletet — az első felvonás 

elejét és az utolsó felvonás végét — rendelkezésemre 
bocsátott.) 


AZ I. FELVONÁSBÓL 


Bim, bam! A husvéti harangok! 


(Faust könyvtárában. Tanitványok  sürögnek-forognak. 
Könyveket cipelnek, olvasnak, irnak. Könyvtár-rendezők 

létrákon le- és felmásznak. Néha egy-egy kis kutya 
szalad át a szinpadon, élénkités gyanánt. A nap erősen 
besüt, később felhőhomály. Elől óriási asztal, könyvek- 
kel, gőrebekkel, alkimiával, fizikával, botanikával, etno- 
gráfiával. Sustorognak a lapok. Ropog a sok könyv. 
A betük hangosan nyüzsögnek. Fő a tudomány. For- 


tyogás.) 


Első tanitvány (hirtelen leugrik egy létráról, 
kezében könyvvel): Hopp, megvagy, Plátó! 
Második tanitvány (felkapja a fejét): 
Csipted a kicsit? 
Harmadik tanitvány (mindkét keze tele 
könyvvel): Èn Stoat, Virgilt! 
Negyedik tanitvány (tele szájjal, siralmas 
hangon) : Én meg Medici-t. 
Egy fiatalember (meglöki a mellette lévő ol- 
vasót): Olvasni jó itt, hékám, mint a pinty 
Szegény porongy te! 
Egy öreg ur ítréfásan elferditi a szót): 
Vagy szegény pirinty! 
Egy fiatalember (folytatja): 
Nagyhirü Faust, az áldóját, füles 
Tudásba, ládd, valódi Herkules 
S ha csöppnyi könyvét átforgatta ujjad 
Atnyujt füzetkét, könyvecskéket, ujat 
Kis fizikám, bekaplak könnyedén 
(Egy régi foliánst kezd olvasni.) 
»Germanicus«? Fejembe, kis legény! (Tanulja): 
Egy marcos ur: Ki ez a Faust? 
Első tanitvány (oktató hangon): 
Figyeljen, édesem. 
Ki ne ismerné, itt nincs senkisem 

Könyvecske, létra, kis göreb, negédes 
Fizika, földrajz... 


(Egy könyvet mutat.) 


Látja, milyen édes? 
Meg régi könyvek, présbe kis növény 
Rovarka, lencse, minden az övé 
Formás kis akta, egy csomóba, lám 


(Mutatja.) 


Betücske van benn" százezer, babám! 
Asztal, meg ablak, polcok, létra, lóca 
Mind az övé, a doktoré! 
Egy könyvtárnok (a másik szobából kihoz egy 


könyvet, hangosan): 


ki): 


Spinozat 
Első tanitvány (folytatja): 
Vagy szereti ön Sokratest, igen? 
Kiszkülosz, Artos, itt nem idegen 
Pitagorasz, s a többi, tételestül 
Ovid... 
Második tanitvány (az asztal alól könyvet ránt 


Tractatus 1 


Egy zömök ur (parasztos kiejtéssel): 
No mán e! se restül. 
Pofázni itt, mig mások olvasódnak... 
Első fiu (szótárból magyaráz a másiknak): 
s Meleg:-et mondják franciául s:Chaudes-nak. 
Első tanitvány: Cicero! 
Második tanitvány: Caesar ! 
Első fiu (olvasva): Hopla! 
Második flu: Ez Descartesi 

Könyvtárnok (megfricskázza egy öreg ur fejét); 
Ne biflázzon már, vén legény, megárt! 
Wagner (folytatva egy megkezdett beszélgetést): 
Azt mondja, bús? 
A tanitvány: Igen, mester, pedig 
Ön tudja jól, hogy ritkán kérkedik. 
Az utóbbi napokban, észrevette? 
Csak járkál és néz s hallgatag felette 
És erre nem jön, el se látogat, 
Pedig könyvtárban másszor ül sokat, 
De most csak néz, néz, s fekszik, 
mint a maustót... 
Teremőr (az ajtónál): 
Kit jelentsek, az áldóját, no? 
Egy hang kivülről: Faustot. 


A II. FELVONÁS VÉGE. 
A VILÁGTALAN. 


(Faust és Mefiszto együtt ülnek a börtön terraszán. Ősz 
van. Ezüstös, remegő holdfény ömlik az ablakokon. Hulló: 
falevél. Márkik, herceg, testőrség. Halk zene.) 

Faust... Ó jaj! S a gyermek? Él? 

Mefisztó: Meglátjuk mindjárt. 

Börtönőr (maga elé, amint egy levél lehull): 
Ni... a falevél... 


(Mindnyájan szorongva elhallgatnak. Hosszu szünet. Az 
ajtó lassan, hangtalanul kinyilik. Francois a Margit 
félórával ezelőtt halvaszületett gyermeke lassan lejön a: 
lépcsőkön. Behunyt szemekkel, nyakán halványkék fojto- 

gatás-nyomokkal előrejön. Pelenkáját fázósan összehuzza. 
Senki se tud szóhoz jutni. Francois beül az előre oda- 
állított porcellán-székbe. Halálsápadt.) 


Faust: Igy, igy találom? 
Mefisztó (tompán): Megfojtotta Margit. 
Francois (egészen elhaló, nagyon halk, de tiszta 
hangon): bon 
Meglátni a világnak birodalmit 
Az életet, a fénybontó napot, 
Ezt állltottam, a sötétben, ott... 
De nékem hajh! az élet már halálom 
A többi kétség... félhomály... 
(Halk zene, harangzugás. Egészen halkan.) 
Még álom... 
Faust (zokogva): Ó drága gyermek! 
Francois (elháritja): Most hiába már. 
Nem láttalak, vöröslő napsugár! 
Ti kék mezők, holdfényes óceán 
Meleg borútok nem borult le rám 
Forró, nagy élet... elveszitem ezt is... 
Nem láttam semmit, semmit... 
Orvos (egy üvegcséből szájába önt. Halkan.) 
Antiszepszis. . . 


t 
1 


Francois: Ne sírjatok... 


{Mindenki hangosan sir. Hátul gyertyák gyulnak. Sötéte- 
dik. Kuvik szól. Francois hangját már alig hallani. Vö- 
rös fény.) 


Egy szebb hazába térek 
Hol nincsenek tudós nők, gaz pecérek 
Hol a holdfény, halálvirágos álom... 
(Ebben a hangnemben még egy félóráig.) 


...És vége, vége van 
Csukott szemem lezárom boldogan 
Csukott szemem, semmit se látott... 
Márki (hátul, egy fa mögött): óf 
Francois (fuldokolva): 
Két kéz fojtott meg, két gonosz bakó 
Csak egy vigasztal... 
Orvos, Mefisztó (támogatják): Francois... ! 
Francois; Ha már 
Koporsó mély, sötétlő öble zár 
Vigasztal, hogy nem láttam a világot 
Palotát, kunyhót, madarat, virágot 
Boldog szerelmest, szabadot, rabot 
És hála!... hála!... 
(nem birja tovább, összeesik.) 
Faust (fölébe hajlik): 
Mit? 
Francois (holtan visszahajol: alig hallhatóan): 
Ezt a darabot. 


(Függöny.) 

SANYI 
— Orosz regéuy — 


I. 


Sanyi — Vladorodoff Paulovina Ivanovna Tamatovics 
— anyai néven Petrovics Mária Sanyoff — egy lanyha, 
napsugaras éjjelen hazajött huszévi távollét után és en- 
gesztelő mosolylyal megevett két adag hideg disznópacalt. 

— Vodkát! — szólt azután bámuló öreganyjának, Po- 
rovna Tyekereff Alexandrovna Pulhéria Szinonának. Az 
Öregasszony bólogatva eltipegett. »Vén trotli, — gon- 
dolta magában szellden Sanyi és nyugalmas, napsugaras 
mosoly derítette be ifju vonásait. 

Amint az öregasszony egészen közel jött és fölébe 
hajolt, Sanyi megérezte testének likacsos  kigőzölgését. 
Jobbkarját hozzádörzsölte és oldalt fölnézett rá. 

— Még egészen jó husban vagy, öreganyám! — mon- 
dotta ugyanazzal a szelid mosolylyail. — Ahhoz képest, 
hogy olyan vén vagy már, mint egy gebe. 

— De Sanyi! — szörnyüűködött az ősz nő, — hogyan 
beszélhetsz igy szülődnek anyjával? 

— Ugyan, mit árt az neked? De furcsák vagytok! 
Hiszen nem ez a fontos, hanem az Élet. 

És enyhe mosolyiyal jobbra köpött egyet, balra kö- 
pött egyet, az öregasszony szoknyájára köpött egyet, az- 
után csöndes derültséggel kiment a kertbe. Odakünnt ép- 
pen akkor kelt fel a vörös, hideg hold és lágy tónusokkal 
ölelte körül alakját. Egyenesen és feketén állott, szobor- 

szerü mozdulatlanságban és csöndesen figyelte, mint 
emésztl meg gyomra halk, elfolyó vonaglások között a 
ól megrágott pacalt. Boldog volt. 


JI. 
— De miből fogsz élni? — kérdezte Gyuri, — Pitre- 
vics Pfotz Ivanovecs Szvatrovicsoff — apai részről Ki- 


kirics Péter. — Miből fogsz élni, bátyuskám? 

Sanyi mosolygott és nyugodtan haladt előre a hold- 
sütötte országuton. 

— Mafla karatyolás! — legyintett csöndesen. — Mi- 
261? Hát ugy. Így. Amugy. Emigy. Naiv hülye. Ez csak 
világos? 

— Igen; — de... 

— Mit dedegsz? Kis bagoly. Van nekem elég tisz- 
tességes foglalkozásom: regénycim vagyok, áram öt ko- 
rona, forditott Szabó Endre. 

És mosolygott. 

Azután lementek fürödni a folyóhoz. Sanyi hango- 
san rikoltozott és rugdalta a vizet. 

— Dá, dá, csunya viz! — gügyögte gyermekdeden. 
Azután meztelenül kiugrott a partra, két lábujját füleibe 
dugta és igy néhányszor fel és alá gurult, mialatt izmai 
csak ugy duzzadtak az élettől. 

Egyszerre megállt és felfülelt. A bokor mögül valami 
nesz hallszott. 

— II! kiáltott élesen és tréfásan felemelte ujját. — 
Ez Ludocska, a nővérem és a plébános. Megismertem 
őket a szuszogásukrói! Ehe! Ehe! 

Azzal virgoncan tovább gurult. A földön apró bo- 
gyók hevertek: egyenkint a szájába vette, aztán kiköpte 
őket. 

— Mit csinálsz, Sanyi? — kérdezte némi undorral 
Gyuri. 

— Ifju vagyok és élni akarok!... ez az egész!... 
mondotta egyszerüen és mosolyogva. 

Egy fehér, kövér kecske csodálkozva figyelte őket. 
Sanyi átölelte a kecske hátát és élvezte a bugyborékoló 
meleget, mely az állat izzadó bőrén átsütött. A hold ezüs- 
tösen vllágitott. 

Hallgatagon mentek haza. 

— Az élet, az élet! — mormogta maga elé Gyuri. — 
Nem értem az életet, Sanyi. Te oly erős, oly nyugodt 
vagy. Te érted az életet? 

— Hát nem láttad még, bátyuskám? Idenézz. 

Sanyi leült a földre, felhuzta lábait és egyszerre meg- 
csókolta mind a két talpát. 

— Ezt csináld utánam. Akkor jó. 

— Ezt nem tudom, — mondotta hideg borzongással 
Gyuri és elsötétült. 

— Hja barátom, akkor legjobb, ha felakasztod ma- 
gad. Akkor minek akarsz élni? Furcsa vagy. Nincs szük- 
ségünk a beteglábuakra. És — ha jól tudom, — te — 
te — gondolkodni szoktál? — tette hozzá hideg undorral. 

Gyuri mélyen lesütötte fejét. 

— Tehát nem tévedtem. Te gondolkodni szoktál. 
Többször. Naponkint. — És Sanyi szomoruan, hidegen 
köpött. — Na, nesze spárga: ott egy jó fa. Én majd 
félrenézek. 

És gyöngéd figyelemmel félrenézett, mialatt Gyuri fel- 
akasztotta magát. 

Azután felkelt a nap: Sanyi egyet bődült, kettőt rik- 
kantott és nekiszaladt a mezőnek. A nap és hold ver- 
senyt világították be: szép és ifju volt. Csontjain izmok 
voltak, izmain bőr volt, bőrén szőr volt, mint egy isten- 

nek. És mosolygott! Lélegzett! Lélegzett!! Pórusai mü- 
ködtek! Szemével látott! Emésztett!... Élt!... (Aml, mind- 
ezeket tekintetbevéve, igazán csodálatos.) 


mM. 


Bágyadtan és hunyorogva sütött a kékes-ezüst hold. 
Déli tizenkét óra volt, de ez nem zavarta a holdat. El- 
végre, gondolta, ha Basevarcu ur annyira ragaszkodik 
a jelenlétemhez, süthetek én nappal is, mint egy pék. 
Nekem van érzékem az impresszionizmus iránt. 

Selymes árnyékok hevertek lustán a harmatos füvekre 
borulva. A folyó halkan és kéjesen ömlött, csobogva a 
kimerülésig. 

Sanyi már hat órakor lejött a partra, kipihenni a nap 
fáradalmait. Délután ugyanis érdekes, kedves játékot eszelt 
ki: svábbogarakat párosított össze balhákkal és viszont. 
Közben nagyon sokat kellett nevetnie az állatkák csodál- 
kozásán, amelylyel azt az uj, irodalmi felfogást fogadták: 
— és ez kimeritette kissé. 

Most pihent. Kihuzott a folyópartra egy kád mezet, 
abba beleült nyakig és könnyedén figyelte, mint szivárog 
be likacsain a sürü folyadék. Kiálló fejét két juh simo- 
gatta érdes nyelvével, mig tyukszemét lágyan és egyen- 
ietesen világította be az időközben többször megjelenő 
hold. Ifju volt és erős. 

Már éppen elszenderedett, mikor halk csobbanás bal- 
latszott a folyó felől. Szokásos, nyugodt mosolyával for- 
dult arrafelé és egy elfolyó, fehér szinfoltot látott el- 
Hinni a vizen. Szeliden megcsóválta fejét. 

— Ez Ludocska hugom, — mondotta. — Ha nem 
csalódom, beugrott a vizbe. Micsoda szentimentalizmus. 

És elnéző mosolulyal rázta tovább fejét. 

— Nalvság, — gondolta tovább, — korunknak nől 
elmaradtak és nem értik az életet. Hiszen megfulladni 
nem jó, sőt ártalmas is. Direkte ártalmas. Aztán milyen 
csunya lesz tőle az arcbőr, szederjes és zöld. Nem, mégis 
csak meg kell neki mondanom, hogy milyen lesz attól 
az arcbőr. hét 

Könnyedén kiugrott a kádból és a viz felé tartott. 
Ludocska egyik lábát még lehetett látni az áttetsző habok 
alatt. Sanyi egy ideig gyönyörködve nézte a fehér, leá- 
nyos bört, azután ügyesen megkapta és kirántotta hugát 
a vizből. 

— Hopla, — mondta egyszerüen. 

Szépen, nyugodtan letörülgette és maga elé téve a 
füre, mosolyogva nézte. 

Ludocska lesütötte szemeit és elengedve magát, zo- 
kogott. 

— Na, na, — biztatta bátyja. — Hát mi az? A 
plébános; mi? 

A leány csak zokogott tovább. 

— Ugyan, kis mafia. Talán nem esett jól? Mit bőgsz? 

Ludocska nem felelt. 

— Mit érted te az életet, csacsi. Hát mi baj? Gye- 
rek? 

A leány némán bólintott. Sanyi hörgött a nevetéstől 
és majd megpukkadt. 

— Ojjé! Óriási! Ilyen hamar? Hány? 

— Három, — suttogta elhalóan a hajadon. 

— Fényes! Mutasd. 

Ludocska zsebébe nyult és pironkodva szedett elő 
belőle három kedves kis csecsemőt. 

— Baj, baj, — vakarta fejét Sanyi. — Ezekkel persze 
sok herce-hurca van, meg kellemetlenség. Hanem tudod 
mit: el fogjuk öket kobozni. Ide nézz. 

És állkapcsának három izmos, gyors mozdulatával 

egymásután leharapta a kicsikék fejét. Mosolyogva nyelte 
le őket, a maradványokat visszadobálta a vizbe. 

De a leány csak hüppögött tovább. 

— Na, hát még mindig van valami baj? Mi az, 
ejnye? Ahá, már tudom. Az a baj, hogy félsz, hogy most 
majd nem kapsz férjet. Pedig hát him, az kell egy nőstény- 
nek. Na, de ne mondd, hogy nem vagyok jó fiu. Várj 
itt egy kicsit, elmegyek Butinoffhoz, idehozom, aztán Össze- 
adlak vele. Au revoir. 

És szelid, megértő mosolylyal elsétált Butinoffhoz. 
Mély, komor gondolatokba merülve találta: gyötrődve el- 
mélkedett az életnek értelmén, előtte feküdt Nietzsche Za- 
tathustrája. 

— Sanyi, — sóhajtott, — mi az élet? 

Sanyi kezébe vette Zarathustrát. Belenézett, de hü- 
lyének találta. Hegyeset köpött a 125-ik oldalra és gygor- 
san összecsukta. 

— Butinoff, — mondta könnyedén, — képzeld, a nő- 
véremnek öt gyereke született. Tehetséges nő, mi? De 
én leharaptam a fejüket. 

Butinoff hüledezve dadogott. 

— Na ne bámulj trottlimódra. Hazajösz velem és nem 
bánom, neked adom feleségül. Örülsz, disznó, mi? Ilyen 
egészséges nőstény. 

— De... de... 

— Mit dedegsz? Hát nem látod? E z az élet. 

— E... ez? — kérdezte kissé paralitikusan Butli- 
noff. 

— Persze. Gyerünk. 

És magával vitte a csodálkozó fiut. Odaérve, egymás 
mellé rakta őket, aztán könnyedén legyintett, elment, kissé 
unatkozva. Mikor hazatért, tizenkettőt köpött a :Társa- 
dalmi Törvényeks felirásu köpőládába, megigazította szá- 
jában a gummi-zsinórt, ami a mosolygást csinálta és bele- 

vetette magái egy karszékbe. Mosolygott, rendithetetienül, 
mint egy isten, mint egy fakutya. A hold besütött az 
ablakon és szelid ezüsttel öntötte el alakját. 


ív. | 


A kold elernyedt sugarai egyenesen belesütöttek Sa- 
nyi egészséges torkába, amint ásitva kinyujtózkodott. 


— Igaz, — mondotta — a plébánoshoz kell mennem. 
Mosolyogva sétált el a parókiára. 
— No, vén disznó, — mondotta, hangjában azzal 


az Ösztönszerü tisztelettel, melyet idősebb emberekkel 
szamben érzett, — hát mi van a nővéremmel? He? 

Az Ősz pap szörnyüködve emelte égnek kezeit. 

— Hogyan beszélhet ön igy az isten szolgájával? 

De Sanyi viccesen nevetett. 

— Jézus Krisztus, — fohászkodott a pap — szállj 
alá a mennyekből és tégy csodát! 

Engedve a felszólításnak, Jézus Krisztus szó nélkül 
megjelent és szeliden állt Sanyi elé. A szobát mennyei 
fényesség töltötte be. Amulva hullott térdre a pap. 

— Én vagyok — mondotta halkan a kereszténység 
negynevü alapitója. 

— Ja, maga az? — mondta szórakozottan Sanyi. — 
Ugy-e, maga irta azt az Uj-testamentumot? Olvastam, 
nagyon fád. Aztán mondja csak, kellett magának agyon- 
heccelni magát a többi emberért? 

És könnyedén megemelve kalapját, elment, cigaret- 
tára gyujtva. 

Jézus Krisztus és a pap elhülve néztek egymásra. 

— Ojjé, nekünk megadták! — nyögte ki végre a 
pap. 

— Milyen szégyen! — suttogta a Megváltó. — Ezek 

után nekünk itt nincs keresnivalónk. Gyerünk vissza a 
papához. 

És karonfogva, sirva mentek fel a mennyeknek orszá- 
gába, közben egyre mondogatván: 

— Ojjé, nekünk megadták! Megmondjuk a papának: 
s Senyi kicsufult minket!... 


Ve 


Közben beesteledett, feljött a hold, és Sanyi unat- 
kozó mosolylyal, cigarettázva haladt át a mezőn. 

— Most szeretni akarok, — mondta és körülnézett. 

Éppen a kis templom előtt haladt volt el: nagy me- 
net jött az ajtón kifelé. Pfitrevics Petrics Péter most 
esküdött meg a szép Akarszvinával. 

— Gyerünk, — mondta szeliden Sanyi. 

Odament az ifju pár elé és mértékletesen belekarolt 
a leány ballábába. 


— Pardon, egy percre, — mondta udvariasan. 
— De kérem!... kiáltott a vőlegény ellenállva. 
— No, mi az? — kérdezte bosszusan Sanyi. Azzal 


jobbra ütött, balra ütött, jobbra pofozott, balra pofozott: 
kettőt hasbacsapott, hármat hátbavágott. Nem szeretie, ha 
ilyenkor zavarják. 

Akarszvinát egy bokor mögé vezette: a vőlegény pe- 
dig hülyén zokogva borult le a földre és főbelőtte ma- 
gát. 

— De kérem... szabódott a leány a bokor mö- 
gött. 

— Ugyan, — biztatta Sanyi — hát nem mindegy ma- 
gának? Nekem, higyje el, mindegy. Ez a fontos, meg a 
jó gyomor. 

És a hold reszkető, elfolyó arannyal öntötte el a dia- 
dalmas Életet, a mindenható ÉLET-et... 

VI. 


Másnap temették az öngyilkos Petrics Pétert és a 
plébánost, meg még egy másikat, akik szintén megöl- 
ték magukat, mivel nem értették az Életet. 

Meghatva, zavart csöndben állott a gyülekezet a sl- 
rok előtt: még csak Sanyit várták, akinek beszédet kel- 
lett mondania. l 

Félóra mulva kipirultan látták őt sietni a temetőn ke- 
resztül, de amint közelebb ért, a buta és kortól elmaradt 
tömeg sorain a megbotránkozás moraja futott végig. 

Sanyi meztelen volt: gyönyörü, duzzadó Izmain a bar- 
nésarany napsugarak futkostak, olyan volt, mint egy antik 
ló. Csak éppen a derekára kötött egy fekete nyakkendőt; 
fején, tekintettel az alkalomra, gyászszegélyes cilinder volt. 

Közelérve, bosszankodva vette észre a tömeg hüle- 
dezését. 

— Na mit néztek, hülyék? — mondta csodálkozva. 
— Melegem volt, hát igy jöttem. Ni! A hülyék! Hogy 
néznek! Bá! 

— De kérem, Petrovics Mária, — mondotta neki Iva- 
nov — ez temetés... önnek kellene a... beszédet... 

— Ugy, persze, persze. De miért nincs itt vodka, 
legalább ihatna az ember auf dem Schreck. Aztán miért 
nem rakják be a gödröt: hiszen ennek a hullának csunya 
szaga van, 

— De Sanyi! — szörnyüködött a buta tömeg. Sany! 
dühösen mosolygott. 

— Ki nem állhatom a halottakat, — folytatta — rop- 
pant butáknak találom őket. Nevetséges, hogy valaki egy 
helyben feküdjék, és ne igyék vodkát. Hülyék! 

Azzal hegyeset köpött a gödörbe és megvető mo- 
solylyai elment a legközelebbi korcsmába, ahol addig ivott, 
mig az asztal alá esett. Közben a vodka kifolyt a szá- 

ján, körülöntötte izmos, pihegő alakját, melyet a hold 
bevilágított. Szép volt és ifju és vodkaszagu. 

AB halottak pedig dühösen elpirultak a temetőben és 
egész éjjel bőgtek: 

— Ojjé, nekünk megadták! Ojjé, nekünk megadták! 
A Sanyi minket is kicsufolt! 


VII. 


Másnap reggel álmosan kelt fel Sanyi, kidörzsölte 
szemeit és körülnézett. 

— Ná, — mondta — most kezdünk valami ujat. Kö- 
vetkezik a vasut. 

Kiment a pályaudvarba és felült egy kocsiszakaszba. 
Mikor a vonat kigördült a mezőkre, észrevette, hogy egy 
magas, sovány ur ül mellette. 

— Hová megy? — kérdezte az ur szigoruan. 

— Tudja fene. Valószínüleg Budapestre, ahol elha- 
gyom magam kobozni. 

— Igen? Hát abból nem eszik. Én Arcübasev vagyok 
és kijelentem, hogy már meguntam magát. Különben is 
már a 425-ik oldalon vagyunk és eszemágában sincs uj 
kötetet kezdeni. Tessék leszállni. Mars ki! 

— Nekem zenélhet, — vonta vállát Sanyi — hi- 
szen robog a vonat. 


— Az mindegy! — orditott dühösen a zseniális orosz 
iró. Azzal galléron fogta, egyet pöndöritett rajta, egyet 
rugott belé, alul: — és a következő pillanatban Sanyi 


könnyedén röpült végig a harmatos mezőkön... kitárt 
karokkal... előrefeszített lábakkal... szabadon — a nap 
felé... a nap felé... 


HALLJAD IZRÁEL ! 


(Rituális dráma három felvonásban, tendenciával. Csak azért 

is irta dr. Hébernstein, ideggyógyász. Előadták Európa 

összes nagyobb szanatóriumában. Használat: minden fél- 
órában, két adag aszpirinnel.) 


I. FELVONÁS. 


(A legelőkelőbb, legelegánsabb párisi klub, söt még au- 
nál is klubb. Kizárólag hercegek és grófok. Különböző 
hanyag pózokban hevernek szerteszét. Automobil-kürt: be- 
lép De Snassy herceg.) 

Legouvin márki: Aoah, a herceg, parbleu. 

De Grécy gróf: Ma foi, a herceg. A futtatásról 
jössz? 

De Snassy: Nem, nem. Kis affaire, párbaj. 

L egouvin: Meghalt? 

De Snassy (ásit): B torkán jött ki. 

Legouvin: Aoah. 

De Grécy: Oaih. 

De Snassy: AHKiohb. 

(Asitanak.) 

Legouvin: Hát az a kutyakorbács a kezedben? 

De Snassy: Mais c'est rien. Hallottam, hogy Pin- 
kász, a bankár, idejön. Na ja, hát miért herceg az ember? 

Legouvin: Ugyan hadd el, a zsidó is csak em- 
ber. 

De Snassy: Nevetséges vagy. A zsidó valami külö- 
nös állatfaj, nem ember. De okosabb állat, mint mi em- 
. berek, gondolkozni szok! És ez zseniroz engem! Cela 
m’ ennuie. Tehát hasbarugom. (Végigdől a szófán, ásit 
és két cigarettára gyujt.) 

Legouvin (kilógatja a nyelvét). 

De Grécy: Mi az? 

Legouvin: Semmi, semmi, csak megint ugy elő- 
vesz ez a paralizis. (Makog.) 

De Grécy: Aoah, én is igy vagyok a dementiám- 
mal. De azért mi előkelő arisztokraták vagyunk, csak kár, 
hogy Bernstein olyan kreténeknek ir meg bennünket. (Ási- 
tanak és cigarettáznak. Egyszerre megjelenik a livrés 
inas és jelenti Pinkászt. Lassan jön. Hatvan év körüli, 
nemes, krisztusi arc. Félóráig idegrázó csönd. Azután a 
herceg előre jön és elállja Pinkász utját.) 

De Snassy (jeges nyugalommal): Pardon, egy 
percre. Ön most hazamegy, leül és levelet ir, amelyben 
lemond a klub tagságáról, a reményeiről és az életről. 
Azután levágatja a bajuszát és az orrára egy vörös 
pántlikát csomóz másliba. 

Pinkász (krisztusi szelidséggel): De kérem, hber- 
ceg... 
De Snassy: Pardon, még nem végeztem. Lesz szi- 
ves ezenkivül a füleibe két csöngőt akasztani és egy 
szájkosarat kötni a fejebubjára, azután igy lemenni a kor- 
zóra. Figyelmeztetem, hogy férfias komolysággal és hatá- 
rozottsággal követelem ezt öntől, s igy, ha vonakodik, 
kénytelen lennék világosabban beszélni. 

Pinkász: De bocsánat, herceg... 

De Snassy: Ugy látom, nem ért meg engem. (Fel- 
fricskázza az állát, orrhangon.) Pardon, bácsi. (Megcibálja 

a szakállát.) Bhoccsánat, uram. (Tenyerébe köp és nya- 
konverti.) Engedelmet, Sire. (Megpöndöriti és belerug.) Kér- 
rem, kérrem, monsleur. (A többi urakhoz): Azt hiszem, 
mehetünk, urrraim. Önök látták, hogy egyszerüen és fér- 
flasan jártam el. (Mind el. Pinkász ott marad, abban 
a pózban, amint a herceg belerugott. A sáros talp helyét 
még látni a hátán. Szakálla megtépve. Feje félrepofozva. 
Lesütött szemekkel, görnyedten áll egy rémes negyed- 
óráig, mialatt a zenekar zokogó hangon a »Halljad Iz- 
ráels üÜütemelt játszsza. A zsinórpadlásról két fehérruhás, 
tincses angyalka ereszkedik le és egy táblát tart, e fel- 
irással: "Így Bánnak A Szegény Ártatlan Izrálitákkal, 
Ojvé.« — Függöny.) 


II. FELVONÁS. 


(De Snassy-éknál, Mme de Snassy, a herceg anyja. Éppen 
ájtatos gyakorlatait végzi, kilencven hiszekegyet mond, az- 
után megcsókolja a pápa tyukszemét ábrázoló gipsz-önt- 
vényt. Leborul és kereszteket vet. De Snassy belép.) 

A hercegnő: Edes fiam, mennyire örülök! Be- 
szélni akartam veled. Hallottam, ó fiam, hogy párbajod 
lesz. 

DeSnassy: Maman, csekélység. Ezen büzös jideau- 
nak kellend beleit kitaposnom. 

A hercegnő: Mely büzös zsidóról szóllasz, fiam? 

De Snassy: Ezen Pinkászról. 

A hercegnő: Ó jaj. (Elsápad.) 

De Snassy (ridegen): Anyám, nem értem. Talán 
ismered te ezen Pinkászt? 

A hercegnő: Wi hájszt, ismerem? (Megborzadva.) 
Ó herceg, nem ezt akartam mondani! Nem ezt! Nem 
ezt!!! Nem ezt!!! (Kezeit tördeli.) 

De Snassy (elfehéredve): Anyám... ó anyám... 
hogyan... hogyan jutotteszó...eszó...a te ajkaidra? 
E szó: (borzalommal ejti ki) "Wi hájszt«? 

A hercegnő (gyengén): Ó fiam!.., 

De Snassy (irtózatos energiával): Anyám, felelj! 

A hercegnő: Wi hájszt, feleljek? (Észrevéve ma- 
gát, megsemmisülten rogy a szófára.) 

De Snassy (hosszan, siketen kacag): Tehát ismét. 
De most beszélned kell. Érted? (Vérfagyasztóan.) Beszél- 
ned kell. Honnan teneked e szó? 

A hercegnő íméltósággal): Herceg! 

DeSnassy: Te kényszerítesz, anyám. (Szögeket vesz 
elő.) Fiui szeretetemet kell legyőznöm. (Egy szöget a 
hercegnő körme alá üt.) Kérlek, anyám, beszélj. 

A hercegnő (sikit): Mit mondjak? Mit mondjak? 
Ismerem Pinkászt. Tőle tanultam e szót. 

De Snassy (egy másik szöget ver be): Folytasd, 
hercegnő, folytasd. (Félóráig halálos csendben különféle 
fogókkal és csipeszekkel manipulál: szögekkel huzza a 
hercegnő nyelvét, vasakkal pörköli a torkát, hogy val- 
lomásra birja.) 

A hercegnő (vall): Már régebben ismerem Pin- 
kászt. Ő szeretett engem. Én is. 

De Snassy (most spanyol ujjszoritót alkalmaz): Be- 
szélj! 

A hercegnő (őrjöngve): Tudd meg hát, tudd meg 
hát, szerencsétlenl... 

De Snassy (felordit): Ó jaj! Ne szólj! Hogyan? 
Én? Én? Az ő... ?... (Félőráig sakálszerüen ordit, tá- 
mogatva egy rézkürt hangjától.) 

A hercegnő (tulorditja): Igen, igen! A fial És én is! 
És az apja is! A te apád is! A mi anyánk is! Te is! 

De Snassy (süvöltő hörgéssel): Mind jideauk? 

A hercegnő (utolsó erejével): Alle mitananda! 
(Összerogy és vért hány.) 

De Snassy: Én? Én? Zsidó? Zsidó — ó — 6? 
(Kitépl összes haját és habzsolva lenyeli.) Gott der Ge- 
rüchtel Weh geschri — i — jul 

Egy szolga (berohan): Micsoda gézeeresz? 

De Snassy íráveti magát): Tebát te is? 

RK szolga: Én is. 

A hercegnő: Én is! Ő is! Az egész mispóche! 
Halljad Izráell 

DeSnassy (megragadja anyja haját. Köpködve or- 
dit): Boruch átó, adonáj, elochénu. . , 

A szolga (fülébe kapaszkodik a hercegnek):... ... 
Málaha ólam!... 


(Egymás haját tépve ötször őrjöngve körülnyargalnak 
a szinpadon, velőtrázó hangon üvöltve: sZsidók vagyunk! 
Zsidók vagyunk! Mindnyájan zsidók vagyunk!!« — Füg- 


göny.) 


III. FELVONÁS. 


(A herceg lakosztálya. Nagyuri kényelem: tőrök és piszto- 
lyok a falakon. A herceg egy karosszékben ül, cigarettázik. 
A cigaretta mintegy félméter hosszu: a tövéhez villamos 
kanóc van erősítve, mely egy a herceg széke alatt el- 
helyezett dobozba ér le: e dobozra az van irva: 5Dynamitc. 
A herceg mintegy félóráig cigarettázik: mikor a tüz már 
éppen a kanóchoz ér, nyilik az ajtó és belép Pinkász.) 

Pinkász: Azért jöttem, hogy beszéljek önnel, herceg. 

A herceg (eloltja a cigarettát): Jókor jött. 

Pinkász: Ugyan ne vegye ugy a szivére ezt a 
dolgot. Örülj, gyermek, hogy zsidó vagy. Egy titkot sugok 
meg önnek, herceg. 

A herceg (bágyadtan): Egy titkot? 

Pinkász: Igen s ez az, hogy minden nagy ember 
zsidó volt. Ugy éljek. Müvész, költő, államférfi, feltaláló : 
a legnagyobb mindig zsidó volt. Beszélhetnek nekem a 
keresztények: annyira azonban még se vitte közülök senki, 
hogy még isten is legyen. Ekkora karriért eleddig zsidó em- 
ber mutathat csak fel: Jézus Krisztusé az érdem... — . : 

A herceg (sötéten legyint): Jézus Krisztus megtehette, 
éri nem. Én herceg vagyok.. 

Pinkász: Ugyan, direkte nevetséges, hogy kétségbe- 
essék. Nézze csak: vegyük a dolgokat egész természetesen. 
Hát mi is van magával? Megtudta, hogy zsidó vér van erei- 
ben: de erről senki más nem fog tudni. Már engedje meg: 
ezért akarja megölni magát? 

A herceg (sötéten): Meg kell halnom: ennek igy 
kell lenni, (hirtelen odahajol a füléhez, dühösen sziszegi.) 
Szerencsétlen fráter, ne kapacitáljon már, hát nem érti? 
A fene enné meg az egész vacak öngyilkosságot: azt hiszi, 
ez nekem kéjmámor? Fenét. Hülyeség. Már rég nem öltem 
meg magam ilyen hülye okok miatt. De hát szerződésem 
van evvel a Bernsteinnal: én vagyok az a fiatalember 
aki a harmadik felvonásban mindig megöli magát (hango- 
san, ünnepélyes hangon.) Ön nem érthet meg engem. Ma- 
radjon itt: nekem számadásom van. (Lassan, nyujtott lép- 
tekkel egy spanyolfal mögé megy, borotvát is visz magával. 
A vérdermesztő csendben hallani a borotva csikorgó nyisz- 
szanását: a spanyolfal mögül el kezd folyni a vér és lecsö- 
pög a közönség közé. Pinkász felüvölt. A hercegnő bero- 
han: mindketten beleülnek a vértócsába és félóráig vo- 
nitanak. Akinek pedig még ez se elég, az szurjon előzőleg 
lom.) 


(Függöny.) 


0o a on 


A JOZAN 


(Szemelvények főt. Kneipp »Vizkurám« cimü munkájából.) 


1. Gyomorür 


Egy családapa jön hozzám és beszéli: Nőm három 
napja nem akar enni, gyomrában ma erős zugást érzett, 
szemei kápráznak, érverése lassul. Orvosnál voltam, de 
nem tud segiteni. Mit tegyek? 

Nyilvánvaló, hogy a vérkeringésben van a baj. 
Kártékony nedvek zavarják a vért, melyeket fel kell 
szivatni. Zabszalmafőzetbe mártott kendőt háromszor a 
páciens gyomra köré csavartattam, fejére Kneip táp- 
levesbe áztatott borogatás jön. Lefekvés és felkelés előtt 
hideg hóban, minél hidegebb hóban kellett járnia 10—10 
percig. Félfürdő, térdöntés, naponta kétszer. Ezután le- 
fektettem a pácienst és kinyittatott szájába gyöngéden 
három kiló kolbászt tömettem. Gyomorür megszünt, ér- 
verés emelkedik, félóra mulva gyógyulás. Az asszony 
azonnal fölkelhetett: orvosok kitátották pofájukat. 


5. Tályogos orbánc 


Agáta beszéli: Rettentő fájdalmakat érzek fejem- 
ben, orromon két méter átmérőjü daganat képződött. 

Füleim tüzelnek, fáj a hasam, szemeim naponta kétszer 
kiugranak. Mi ez? 

Kedves asszony, tudja meg, ön beteg. A rossz ned- 
vek zavarják a vérkeringést, ki kell szivni őket. El- 
járás: Beteg ballábát tizenkét kendőbe kell csavarni. Reg- 
gel erdei zsuzsókból és bőrből készült teát igyék, azután 
félóráig járkáljon kezein kissé hütött hóban. Fejgőz, térd- 
öntés, láböntés, nyaköntés, söntés. Zuhany. Reggeli előtt 
néhány félfürdő. A dag rohamosan visszafejlődik, elő- 
vigyázatból le is lehet vágni. Gyógyulás: három nap. 
Orvosok hasra esnek. 


II. Kanyaró 


Egy anya beszéli: Gyermekem három napja beteg, 
az orvosok kanyarót állapítottak meg. Igen nagy láza 
van. 

Világos, hogy a vérkeringésben van a hiba. Rossz 
nedvek kanyarognak: innen a kanyaró. Viz, viz és viz 
— ez mindenen segiteni fog, csak gyöngéden kell bánni 
vele. Gyógymód: 1. Orvosok kirugandók. 2. A gyer- 
meket hideg állapotba kell hozni, jól ledörzsölni, fel- 
dörzsölni. 3. Körömöntés, talpöntés. 4. A gyermek sé- 
táljon naponta félórát a befagyott Duna fenekén: ez 
elég hüvös. Utána dörzsölés. 5. Tegyük a gyermeket 
egy cseber hideg vizbe, keverjük jól fel, azután öntsük 
az egészet a cseberből egy vederbe. Csavarjuk körül 
pokróccal, szürjük le, töltsük üvegekbe és kötözzük be. 
Gyógyulás: Öt perc, orvosok hasra. 

25. Üszög 


Pált már két hét előtt láb-üszög támadta meg: 
az orvosok kezelték, operálták, vágták, de minden ered- 
mény nélkül: — végre a beteg teljesen elüszkösödött, 
összezsugorodott, elrohadt, meghalt, eltemették. Véletlenül 
hallottam a dologról s a következő gyógymódot aján- 
lottam : 

Hideg felső öntés, alsó öntés, két kis kanálban 
pólya, egy csésze borogatás. A rossz nedveket igy fel 
lehet szivni s ha utána még ecetes borogatást is al- 
kalmazunk, kaporral, télire is alkalmassá válik a beteg. 

Pál még a gyógy-eljárás közben meggyógyult. 


54. Hagymáz 


Sietve hivtak egy asztaloshoz: délután rosszul lett 
és lefeküdt. Ebédre öt hagymát evett, ettől rontotta 
el a gyomrát. Hagymázt állapítottam meg. 

Ez a betegség a vérben előforduló rossz nedvektől 
van, melyeket el kell távolitani. A betegséget ki kell 
szivni a testből. Először fejét kellett jég között tar- 
tani néhány percig: ez a fej felé szivja a vért. Majd 
lábát forró sörbe mártattam: ez megint visszaszívja a 
vért. Azután tetőtől talpig ecetes-kendőbe csavartattam 
a pácienst, melyben két ember forgatta. Erre altes- 
tére külön pólya került még s hogy a szivás teljes 
legyen, az egész csomagot gőzbe raktam. A Kneipp- 
féle szivótinkturába mártott matracokkal most gyorsan 
körülvarrattam a pácienst, fölébe hidegvizes dunyha jött. 
Közben az egészre, felülről, zsuzsók-teát csöpögtettem. 
Ebben az állapotban kilenc óráig kellett maradnia a 
betegnek, hogy a szivódás tökéletes legyen. Az eredmény 

oly várakozáson felül jó volt, hogy még engem is meg- 
lepett. Kibontva a dunyhákat és matracokat, az ecetes- 
kendőben nem találtunk semmit: a beteg teljesen fel- 
szívódott. 


IV. 
OPTIMISTÁK 


(NÉHÁNY SZATIRA) 


A KALYHA MINDENKIHEZ MELEG 


Azelőtt tudniillik mindig fáztam. Tiz éves koromig az 
anyám egy kád hideg vizben tartott, attól való félelmében, 
hogy beszáradok neki. Később itatóspapirba csavarva oda- 
adott apámnak, aki növénygyüjtő volt, lepréselt és beletett 
a herbáriumba, ilyen cédulával; »Exotikus, északi növény, 
közönséges néven: poéta.s A herbáriumban pókokat és 
piritott árnyékot ettem, paprikás penészgombóccal. Köz- 
ben több verskötetem jelent meg és egy filozófiai értekezé- 
sem az érzelmi életről. 

De tudniillik a kezeim mindig össze voltak gémberedve 
és a szájamon mindig párafelhőt fujtam ki és az egész 
arcom kék volt. Akik hozzám nyultak, utána mindig kezükre 
leheltek. Megkérdeztem egy orvost, aki hosszasan megma- 
gyarázta, hogy az ugynevezett :fázáss cimü betegségben 
szenvedek, mely onnan magyarázható, hogy hőfokom igen 
alacsonnyá hanyatlott a penész-evéstől. [ 

Ekkor történt, hogy egyszer egyedül maradtam. 

Abban az időben nagyon el voltam keseredve, mert rá- 
jöttem, hogy a ruhám nem irántam való vonzódásból és 
ragaszkodásból marad meg rajtam, hanem azért, mert be- 
gomboltam elől és igy nem tud lecsuszni. Ha le tudna 
csuszni, biztosan lecsuszna és én végleg megfagynék mez- 
telenül. Ez a megismerés igen rossz hatással rolt rám és 
Schopenhauer álnév alatt hosszabb fértekezést irtam >A ha- 
láiról és az élet semmiségérőlz cimen. 

Egyedülmaradásom egy szobában történt, ahol egy 

cserép chrisantém állt az asztalon. A szoba egyik sarka 
felől különös hullámok jöttek felém és a mellényem alá 
bujtak. Odamentem és egy barna négyszögüt láttam ott, 
két tüzes szemmel, amik nevettek. Bemutatkoztam, ő nem 
felelt, de a két tüzes nyiláson láttam, hogy Kályhának hiv- 
ják. Leültem mellé és felolvastam neki »Végtelen vágys 
cimü pályadijat nyert költeményem. 

Egy idő mulva láttam, hogy a két tüzes nyilás elborul: 
egyidejüleg olyan kellemes zsibbadás fogott el, hogy egy 
percre szinte azt hittem, levehetném a mellényemet. El- 
bámultam és ránéztem a Kályhára: rájöttem, hogy ő küldi 
felém a hullámokat, melyekről könyvekben olvastam, hogy 
Melegnek hivják őket. Ismeretlen, mámoros érzés fogott el 
és rajongva szóltam a Kályhához: 

— Hát megértetted a versemet? 

Ujabb és hevesebb hőhullám áradt felém és én fel- 
ujjongtam a boldogságtól. 

— Megértett engem és meleg hozzám, — mondtam. 

És sirtam. 

Másnap eljöttem Hozzá megint: ugyanazon a helyen 
találtam, hü volt hozzám, várt rám. De a tüzes karikák hal- 
ványak voltak és én azt mondtam magamban: :Ő fázik, 
mert a lelkemet akarja.z És "Az én lelkems címü vers- 
kötetemet beledobtam a tüzes karikákba: a szemek fel- 
villantak és vörös forróság áradt. 

Atöleltem a Kályha lábait és szóltam magamban: :Most 
legyen csöndesség. Megtaláltam a Meleget és az én lelkem 
nem végzett hiábavaló munkát. Ő megállt egy helyben, 
várt rám és megértett. És meleg lett hozzám.« 

A szemek ismét elborultak: felsirtam a kintól és be- 
nyultam a koponyámba, egy marék agyvelőt dobtam a 
karikák közé. A kályha sirt és kitüzesedett. Fejemet dere- 
kához szoritottam és csaknem megfultam ezen az éjszakán. 
Borzalmas volt ő és végtelen. Csudálatosan és emberfölöt- 

ten szép volt rajta a két szem, a kockák, a kémény és 
a repedés az egyik oldalon. Elhatároztam, hogy a "Csoda 
megtörténte címén verskötetet adok ki, az első vers igy 
kezdődött: "A kéményed, ez az egész világ — tepedésed, 
mint egy kis virág.« Madách Imre álnéven a következő 
költeményt adtam ki: 


„Ó spórhert, ha te meg tudnál érteni, 
Ha volna lelked oly rokon velem —" 


Azonkivül Goethe álnéven is megjelent tőlem: 


„Das ewig spórhertliche 
Zleht uns heran . 


Végre :A spórhert metafizikai lényeges címen nagy 
értekezést terveztem de nem jutottam a megalkotásig. 

Verskötetemet nagy siker követte. Kritikusaim kifej- 
tették, hogy Kályha alatt a világrejtély szimbolumát értem 
és hogy a svirágs és əvilág« rim meglepő metafizikai döb- 
benete egy uj és ismeretlen szenzációnak. Kétszáz év mulva 
szobrot kaptam. 

Boldogan és dobogó szivvel siettem a Kályhához, hogy 
beledobjam a kritikákat. Legnagyobb megdöbbenésemre 
egy idősebb barátomat találtam mellette, aki átölelve tar- 
totta a Kályhát és kicsit szuszogott. 

— Mi ez? — kérdeztem. 

a Mi volna? — csodálkozott barátom. — Fázik a 
hasam és az orvosom mondta, hogy melegitsem föl. Ez egy 
nagyon jó kályha, jól füt és nincs szaga. Csak te valami 
parfümöt, vagy mit kentél rá. 

Megálltam és néztem őket. 

— No és? — kérdeztem aztán. 

— Mi az, hogy no és? Mindjárt felmelegszik a hasam. 

— Felmelegszik a hasad? Hát tehozzád is meleg a 
Kályha? — kérdeztem, és visszatettem szemeimet, amik 
ijedtükben kiugrottak. 

— A kályha mindenkihez meleg, — mondta idősebb 
barátom. 

Felorditottam és tőrt rántva bele akartam döfni a 
Kályhába. De barátom kivette a kezemből, hazavitt és le- 
fektetett. Öt napig feküdtem, azután letörtem szakállamról a 
jégcsapokat és megirtam életem legnagyobb müvét, mely 
igy hangzott: »A kályha mindenkihez melege. 

A mü egy szemlében jelent meg és rettenetes felháboro- 
dást és derültséget keltett. Háromszáz előfizető visszaküldte 
a lapot, azzal a megjegyzéssel, hogy ilyen aljas disznó- 
ságot, hogy a kályha mindenkihez meleg, mégse lehet irni. 
RK konzervativ lapok hosszu cikkeket közöltek, hogy ezek 
a modernek már egészen megőrültek, ök maguk se értik 
amit leirnak: mert mi értelme van annak, hogy a kályha 
mindenkihez meleg? A koszorus akadémiai mūforditó ku- 
riózumból leforditotta németre és otthon elszavalta a gye- 
rekeinek. De a gyerekek nem tudtak rajta nevetni és azt 
mondták a papájuknak, hogy ők értik, mert a kályha csak- 
ugyan mindenkihez meleg. Erre behoztak engem ide a bo~- 
londházba. 


NA VÉGRE EGY EGÉSZEN KONNYU KIS 
FUTÓ VISSZONYT FOGOK KOTNI 


(égy életművész naplójából) 


Nov. 4. 


.-. ja igaz, azonkivül ma a kávéházban egy szép 
kövér nő volt hozzám nagyon jóindulatu, na tessék, 
milyen szerencsém van. Olyan jó, érzéki bestia lehet, 
hosszu körmei vannak, amiket belesülyesztett a tenye- 
rembe és barna szemekkel epedőn rámnézett. Na végre 
egy egészen könnyü kis futó viszonyt fogok kötni. Hol- 
nap. Nnna. 


Dec. 9. 


Ez a Berta — igy hivják — igazán érdekes egy 
nő: direkte egy füzetes rémregényből van kivágva, valami 
effajta cimmel: »A szép vámpir, vagy a női démonr-. 
Démonikus allürjei vannak egyszóval: — vonagló ajkak, 
elfehérülő száj, őkölbeszorult kezek — nekem!!! Nekem 
jönnek démonizmussal!!! Nagyon jó. Persze, játszom a 
sbehálózotts férfit. Egyébiránt pedig: holnapután, csü- 
törtökön, délután háromkor. Nnna. 


Jan. 20. 


. . . másrészt ezzel a Bertával is bosszant. Már 
megint nem jöhetett a férje miatt, fene egye meg, 
rosszul éreztem magam, hogy várni kellett, fene egye 
meg. De elég kedves levelet irt, kár, hogy most egy 
hétig nem láthatom, már egészen megszoktam a kis 
bestiát: szinte — szinte hiányzik. Fene egye meg. Nnna. 

Majd jövő héten. Ez a szoba azt hiszem alkalmas 
lesz, veszek esetleg egy teritőt a chalselongue-ra, mit 
meg nem tesz az ember egy ilyen kedves kis futó 
viszonyért. i 


Márc. 30. 


Nevetséges, hogy Berta ilyesmiért megharagudjék, 
hiszen nagyon jól tudhatja, hogy nem ugy értettem . . . 
Azért nem jött volna el, amit tegnap este mondtam? 
Egész nap ezen töröm most a fejem, nem szeretném, 
ha ennek a kedves, könnyü viszonynak ilyen csacsiság 
miatt vége szakadna. Ejnye, ejnye. Egy ernyős lámpát 
veszek, — nna, nevetséges, majd holnap csevegek a 
kis csacsival, bánni kell tudni a nőkkel, azért van esze 
egy vidám férfinak, aki mulatni akar. Nnna. Csak egy 
kicsit a fejem fáj a sok lélegzéstől. 


Apr. 6. 


Dolgozni kellene már valamit... olyan furcsa is 
vagyok, ez a levegőváltozás elbutit... Ja igaz, ezzel a 
Bertával valószínűleg szakitani fogok, nagyon sok baj 
van, drága Bertuskám, egy ilyen magamfajta könnyed 
viveur és nőcsábász végre is nem kukoricázhatik annyit, 
hogy igy meg ugy, szeretsz, nem szeretsz — ` meg 
háromórás magyarázgatások, igazán, de igazán szeretlek, 
de nem igy, hanem ugy — és csak azzal a feltétellel — 
nnna, kedves Berta, magának nagyon szép szeme van, 
de meg kell tanulnia, drágám, hogy én határozott ter- 
mészet vagyok s azt mondom: vagy, vagy — és nin- 
csenek sirások és bőgések, mert azok rám nem hatnak, 
hanem tessék biztosan tudni, akar, vagy nem akar. Nnna. 


Jun. 11. 


Furcsa. Hát nem akar, jól van, nagyszerü... de 
hát mért mondja akkor, hogy tulajdonképen akar, csak 

tulajdonképen mégse akar. Ezt nem egészen értem, futó 
dolog ugyan, tudom, de mégse egészen értem és részint 
a mellem is nagyon fáj már, de hát ezt mégis csak 
meg kellene valahogyan érteni. Ő ugyan azt mondja, 
hogy ha érteném, akkor akarna, de részint a nőkkel 
is bánni kell tudni, részint pedig, ha már igy benne 
vagyok... Kicsit fáradt vagyok, fene egye meg, egész 
éjjel sétáltam a Dunaparton, fene egye meg, tudni- 
illik egyre azon töröm a fejem, hogy hiszen éleseszü 
ember vagyok... nnna, fene egye meg. 


Jun. 50. 


Ezt még végigjátszom, fene egye most már: mégis 
csak megugratom ezt a Bertát, bár hiszen muló jellegü 
az ilyesmi, nem volna érdemes. Most direkte kiváncsi 
vagyok, az öngyilkosjelöltet adom neki elő, ez már 
csak hatni fog egy ilyen ostoba, neuraszténlás, hisz- 
terás nőre. Nem azért, de most már direkt a fejembe 
vettem, hogy nagyon megugratom és magambahabaritom 
szegénykét, de ugy kell neki. Mert igazán, szinte azt 
mondhatnám, oktalanul nyujtja a dolgot. Hiszen nem 
boszankodom, csak lehet, hogy ideges vagyok. Mit ért 
az alatt, hogy: sszeretném magát, ha nem szeretném.s 
Én nagyon ideges vagyok, mit csináljak ezzel? Na, 
holnap véget vetek ennek a dolognak, mondok: vagy- 
vagy. Direkt elmegyek este. 


Jul. i. 
Vagy inkább nem megyek el. 


Jul. 8. 


Nevetséges, és nagyon jól tudom, mit jelent mindez, 
kiszen én is olvastam Strindberget, és Schopenhauert és 
Weiningert, ez egy nimfomániákus eset, pont, nagyon ér- 
dekes eset, ha az ember ilyen hidegen és kivülről tudja 

nézni. Tudniillik csak az a kellemetlen, hogy én neki meg 
akarom magyarázni, hogy én nem magyarázhatom neg, 
hogy mit értek az alatt, amit magyaráztam, mert ő csak egy 
nő, én egy logikus férfi vagyok — de nincs alkalmam 
elmagyarázni és azért fájnak a zsigereim. 


Jul. 30. 


Inkább nem magyarázom meg, mutatni kell, hogy nem 
olyan fontos nekem, hiszen futó jellegü. 


Szept. 5. 


Ugyan, nevetséges. Szórakozni fogok. Mással foglal- 
kozom, majd akkor rájön, mit jelentettem neki és eljön... 
Bá-bánni ke-kell tu-tudni a nő... nő... nöhőkk... kel 
Fene egye meg, nem fog a toll. De fáj az agyvelőm. 


Okt. 26. 


Folyton verem az agyvelőmet itt egy falba, van egy 
nagyon jó fal, de ez nem nagyon használ. Csak ezt a futó 
viszonyt akarom még... Most már a fejembe vettem, 
hogy mégis odajön, nem ide... és én nagyon ravaszul fogom 
ezt csinálni... hanem nagyon lüktet az agyvelőm a mel- 
lemben. 


Okt. 27. 


Nagyszerü, milyen érdekes három éjjel volt ez, figye- 
lem magam direkt... na, ma csak eljön, most már biztos. 
Hát tegnap meg tegnapelőtt tudniillik biztosan azért nem 
jöhetett, mert, a mint irta multkor, épen azzal, hogy el- 
jön, mutatja, mennyire nem akar eljönni. Furcsa játékot 
csinálok most mindig tüdővel; szemen, meg orron ke- 
resztül sipolok és a szememen keresztül izé.. hihi, 
pfuj. Már annyira gyakorlott vagyok, hihihi órákon ke- 

resztül tudom csinálni egyfolytába. Ma el fog jönni, ha 
nem jönne mégse, arra is kieszeltem valami nagyszerüt: 
ebből a vasbögréből három vasbuborékot szippantok, föl- 
szippantom a fejembe: halántékához a vasbögrét és bumm, 
attól eláll a sipolás, szóval egész bátran jöhet aztán: 
nincs sipolás, nincs baj. Jó, ha az ember ilyen eszes és 
hideg viveur. 


Okt. 29. 


Nagyszerű ezzel a vasbögrével, roppant szeretem a 
vasbögrét. Mama kérem, tessék nekem vasbögréből ön- 
teni kávét, vashabbal. Vörös vashab, az nagyon jó. Bumm- 
bumm-játékot is akarok játszani: — nem rossz, én csak 
tudom, hogy kell megfőzni egy hiszterikát. Hiszterika- 
játék, az meg igy megy: az ember száját bekeni mészszel 
egészen fehérre és vonaglik a szájjal és szemekkel kifor- 
dul. Vagyis én csak azt akartam tulajdonképpen bebizo- 
nyitani, hogy hazudik, ezért volt minden. Még nem iszom, 
előbb bebizonyitom, hogy hazudik, Kérek vasbögrét. 


Okt. 52. 


Persze, a hazugság belement a mellbe, ez ellen most 
vasport kell szedni, vasbögréből. A magyarázat is mellre 
ment, tudniillik azt mégis meg kell magyarázni, hogy az 
hazugság, hogy egy nő megcsalja az embert, csakhogy 
mutassa, hogy mennyire szereti és hogy épen azért sze- 
reti, mert nem akar és hogy abban a percben egyszerre 
megdermedhet az embernek minden érzése és hogy akkor 
tudná szeretni az embert, ha biztos volna benne, hogy az 
ember, nem azért szereti, mert ő szeretné, hogy szeresse 
szeietetni magát. Tudniillik itt egy logikai tévedés van 
és ezt ugy kell helyesen megmagyarázni egy nőnek, hogy 
az ember folyton igy csináljon: o—á!!... o—á!!... 0—Á!. 
bögréből. 

Okt. 49. 


Ilyen lakásdrágaságban persze ekkora szük szobát kap 
az ember, ha kiitta a vasbuborékot. Még jó, hogy nem 
akarok nagyon mozgolódni, részint kifolyt az agyvelőm 
és félek, hogy lecsurog a szalonkabátra, ha mozgok. Va- 
lami tisztának azért nem mondhatnám ezt a szobát, foly- 
ton kukacok mászkálnak az orromon, disznóság, hogy igy 
. kapja az ember. Na, most csak eljön ez a Berta, azt hiszem, 
most egészen hidegen és hüvösen meg tudnám értetni vele, 
hogy végre is ez egy futó viszony volt alapjában részem- 
től és mért is sülyesztette a körmét a tenyerembe, azon 
kivül még egy aforizmát csináltam, aszongya: vannak nők, 
akikért meg kell halni egy életmüvésznek, hogy az ember 
megkapja őketis Ezt még szeretném elmondani Bertának. 


Okt. 982. 


Hát persze. Ma végre rájöttem, mit értett az alatt az 
a Berta, hogy bele sülyesztette a körmét a tenyerembe. 
Itt szembe lakik elseje óta egy ur, az meséli, hogy neki 
is belesülyesztette és nem értett alatta semmit. Persze, 
hiszen ez a Berta nem szeretett engem, most már értem. 
Ilyen ravasz egy ember vagyok, örömömben akkorát vi- 
gyorogtam, hogy lepattant az a vékony husréteg is, 
ami még a fejemen volt. Most ezentul mindig vigyorogni 
fogok örömömbe, hogy végre mégis értem ezt a Bertát. 
Meee . , .! 


A SZERELEM AZ ÉLET ILLATOS VIRÁGA, 
MELY MINT EGY KIFESLETT BIMBÓ 


máj. 1. 


Azt hiszem, az én szomoru és reménytelen életembe 
ragyogó sugár szökött be. Ma egy nővel ismerkedtem 


meg — mély, rejtelmes szemek, csodálatos száj, valami 
valószerütlen termet. Azt hiszem, szerelmes vagyok. 
máj. 5. 


. Sokat sétálok most kint a ligetben, ülök a fübe, vi- 
rágot szedek és szívom az illatokat. Egy különös és 
meglepő dolgot gondoltam, azt gondoltam, hogy a nő, 
az egy olyan, mint egy virág. Hogy van az, hogy ezt 
önök még nem vették észre? A szerelem az élet illatos 
virága, mely mint egy kifeslett bimbó. 


jun. 1. 


Beszéltem vele. Szeret, szeret! Mámoros vagyok és 
őrült: ő olyan, mint egy virág — a kezét csókoltam meg 
és a kezének olyan szaga volt, esküszöm, olyan szaga 
volt, mint egy gyöngyvirágnak. Egy harmatos, illatos 
gyöngyvirágot szeretek. 


jun. 50. 


Én szeretem őt, illatos, mámoros szerelemmel: az ég 
oly kék, a madarak csicseregnek: ó, gyönyörü az élet. 
És ö is szeret, szeret, szeret! Ó, szerelem! ó, virágok! 

jul. 4. 


Megcsókoltam. A száját csókoltam meg: azt hittem, 
elmulok és meghalok és gyönyörbe fulok azonnal: olyan 
érzésem volt, mintha egy virágot törnék szét — ő olyan 
illatos és rettenetes. Nem is értem, durva és földies kezeim- 
mel, hogy merek hozzányulni ehhez a tulfinomult lélek- 
hez. Ez tegnap történt, ma ismét láttam őt, egy idősebb 
lisztes férfival ment, mint később hallottam tőle, idő- 
sebb barátja, kit sokra becsül. Én is becsülöm a derék, 
komoly férfiut. Az élet csodálatosan szép. 


jul. 29. 


Az ő közelsége mindent átszellemültté és virág- 
szerüvé tesz. Még engem is, a boldog és mámoros ern- 
bert, kit ez a harmatos jelenség szeret, szeret, szeret. 
Ma észrevettem, hogy mellemen valóságos kis bimbók 
pattannak ki: olyanok, mint egy gyöngyvirágnak vagy 
egy rózsának a bimbója. 


aug. 1. 
A homlokomon is pattannak bimbók. 


aug. 11. 
Ma egy kicsit szédültem: a bimbók mindig nagyob- 
bak lesznek. 
aug. 25. 
Nem tudok jól irni, reszketnek a kezeim. 


szept. 8. 


Oluan szép szines mostanában a testem: a lábam 
egészen kék, a mellem tele van piros és fekete foltokkal, 
a feiem artisztikusan alakult, tudniillik mert már az épitő- 
miüvészetben sem szeretik a szimetriát. 

szept. 11. 
De furcsa volt, ma egészen megpuhult a balkezem. 
szept. 30. 
De furcsa, ma megrepedt a jobblábam. 
okt. 6. 


Jaj, de furcsa, ma leesett a balkezem, ami multkor 
olyan puha lett. 
okt. 31. 
Ejnye, csak nem vagyok én beteg? 


nov. 7. 


Ma temettek el. Nagyon szép, testhezálló koporsót 
kaptam. Kicsit nehezen lehetett betenni engemet, mivel 
több darabban voltam, a fejem például folyékony álla- 
potban volt. A temetésemre nem jött el, bizonyosan nem 
birta volna ki gyönge teste a nagy fájdalmat. 


nov. 19. 
Egy nagyon kedves kis kukac van itten, ma meg- 
simogatta a fülemet és csiklandozott. Meg akartam fogni, 
de ellökött, azt mondta, nincs jó szagom. Milyen kacérak 
ezek a kukacok. 
. dec. 4. 
A kukacnak egészen olyan arca van. A kukac oly 
szép. De nem akar beszélni velem. Azt mondja, használ- 
jak valamit, mert igy még neki is rosszszagu vagyok. 


dec. 23. 


Ma a nő kint járt a temetőben. El is ment a helyem 
mellett azzal az idősebb urral. Annak is olyan már a 
feje. Kértem tőle egy kis gyöngyvirág-parfümöt, hogy 
tessem a kukacnak, de ugylátszik, nem hallotta. 


Dün 


BUXBAUMNÉ, A FA 

De nem halt bele: a golyót kiszedték a hasából, a 
spárgát szépen lecsavarták a nyakáról, mint egy spulniról, 
a villamos két centiméternyire megállt és az utánaugró 
mentő még a levegőben kapta el, mint egy lapdát. Az 
intézetben nagyon szépen viselte magát: nem csinált gri- 
maszokat a rácsnál, nem erőszakoskodott a zuhany alatt és 
csak egyszer makacskodott az orvossal, hogy adjon neki 
vattát, mert a tüdeje hozzádörgölődik a bordájához és 
az neki fáj. Smirglit is kért, de erről nem mondta meg, 
hogy mire kell. 


II. 


A fát három hét mulva látta meg a reggeli séta közben. 
Eleinte nem törődött vele, negligálta, ajkát biggyesztette, 
nem ment oda, elfordult. Aztán egyszer véletlenül rálépett 
a fa egyik gyökerére. 

— Pardon, — mondta hidegen. — Nem vettem észre. 


III. 


Később megállt előtte, hátán keresztbefonta kezeit és 
oldalról kicsit gunyosan méregette. 

— Szép fa, — mondta az orvos, aki figyelte. 

— Igen, — mondta szárazon, — szép, molett fa. Na- 
gyon kedves. Tetszik önnek? 

És ravaszul nevetett az orvosra. 

Csakugyan szép fa, mondta másnap. 
Most már sokat volt lent. Járkált a kertben. vissza- 
nézett. Az orvosra komoran tekintett, egyszer hirtelen meg- 
kapta az egyik ágát a fának, magához huzta és megcsó- 


kolta a végét. A fa szemérmesen és kacéran visszarán- 
totta az ágát. 


V. 


Nehány napig nehezen aludt, reggel sápadt és zavaros 
volt, szemei karikásak. Néha éjjel leszökött a kertbe. Reg- 
gel fátyolos szemekkel nézte a fát és titokzatosan mo- 
solygott. 

— Ő — mondta kötekedve, — ezek a bukjel-gyö- 
kerek, 

És mikor nem néztek oda, libegve szorította magá- 
hoz a fát. 


VI. 


— Hamar lesz ősz az idén, — mondta az orvos. — 
Máris hullanak a levelei. 

Szurósan nézett az orvosra. 

— Igen, — mondta nyomatékkal — nagyon hamar 
hullanak. És nézze csak, — a gyanta... nem jön a gyanta. 
Nagyori sajátságos... És az évgyürük a szeme alatt... 

Néha hirtelen, s gyülölette! nézett a kert sarkára, ahol 
cgy másik, lotyakos fa állott. Megsértődve fordult el tőle. 
. Azis almafa, — mondta az orvos. 

-— Tudom, — felelt röviden. — Szegény öreg. Bánom 
is én. Mért nem vigyáz. Az ember vigyázzon " a feleségére. 

És hencegve, kötekedve és fütyörészve sétált el a 
másik fa előtt, rá se nézett, rálépett a gyökerére. 

VH. 


— Azt hiszem, — mondta az orvos, — nemsokára 
lesz már rajta gyümölcs. 

— Igen, — mondta fölénynyel. — No és mit gondol? 

— Hogy-hogy mit gondolok? 

— Mit gondol, fog hozzám hasonlitani? 

Bz almafa gyümölcse az almához hasonlit, — mondta 
oktatólag az orvos. — Ez almafa. Olyan, mint az a másik, 
a sarokban. Az is almafa. 

Hangosan, gunyosan nevetett. 

— Azt hiszi? Azért, mert az ott almafa, ennek is 
olyan lesz a gyümölcse, mint az alma. Na jó, majd meg- 
látjuk. 


VIII. 


— Majd meglátjuk, kihez fog hasonlitani, doktor ur. 
Ösz volt és reggel homályos és nyirkos volt a kert. 
— Készittessen bölcsőt, doktor ur, — mondta. — Azt 
hiszem, szükség lesz rá. 
— Igen, — mondta az orvos és áttelefonált a D-osz- 
tályba, van-e ott hely, át kell majd szálllttatnia valakit 
innen a C-osztályból. . l d 


IX. 


Egy reggel hatkor ébredt az orvos és ásítva eszébe 
jutott, hogy az almafán valószinüleg lesz már ehető gyü- 
mölcs, lemegy és megnézi. 

Azonnal meglátta. A levelek közt lógott, kicsit össze- 
ment, de már zöld volt. Csakugyan az ő betegéhez hason- 
litott. 

Az orvos megcsóválta fejét és levágta. Aztán telefo- 
nált, hogy hozzanak bölcsőt, deszkából. 

A TANULSÁG 


I. 


Hetvennyolc esztendős koromban rájöttem, hogy a fe- 
leségem ötvennégy év óta csal engem egy fiatalemberrel. 
Elmentem a Margit-hidra és egy szép fejest ugrottam, 
amivel megnyertem a B. T. C. műugró bajnokságát. Azon- 
kivül rikordot csináltam buváruszásban, két és fél na- 
pig maradtam a viz alatt, verve Kankovszkyt, aki csak 
két perc, husz másodpercig birta ki az atlétikai verse- 
nyen. 


II. 


Szent Péter a vetitő-készülék előtt szólt és az éle- 
tem filmjét csavarta föl a korongra. Mikor odajöttem, 
éppen annál a jelenetnél tartott, amint ugrom bele a 
Dunába. A különböző szentekből és angyalokból álló kö- 
zönség jól röhögött, hogy olyan furcsán kalimpázok. Dü- 
hös lettem és megrántottam az öregnek a karját. Erre 
elszakadt a film. 

— Marha! — kiabált Péter, — most hogy szedem 
le a korongról? Le kell forgatni az egészet, hátulról 
visszafelé. Ez jól fog kinézni! Menjen vissza, ahonnan 
jött! 

És ezzel elkezdte forgatni az életem filmjét, hátulról 
visszafelé. 

III. 


A következő percben lábbal fölfelé kibuktam a Duná- 
ból és felugrottam a Margit-hidra. Arccal Buda felé, szé- 
pen hazamentem Pestre, háttal fölmentem a harmadik 
emeletre, bezártam az ajtót, mire az kinyilt, végig hát- 
rátam az előszobán és visszaültem a díványra. 


[V. 


Egy percre távoztam, mire hátul valami puha dolog 
jött felém. Visszahátráltam a szobába és emészteni kezd- 
tem. Csakhamar készen volt az ebéd, az inasom hátra- 
felé behozta a piszkos tányérokat, én visszaültem a 
székre és a gyomromból a már elkészült jóféle turóstész- 
tát villával és késsel szépen beleraktam a tányérba. Ösz- 
szeragasztottam a husszeleteket, ami nagyon jó volt. Mi- 
után a levest is kikanalaztam a szájamból, felálltam és 
megnéztem az órámat. Félegy volt, tizenkettőre a hiva- 
talba kellett lennem, gyorsan kihátráltan a szobából. A 
szájamba dugott cigarettavég mindig nagyobb lett, végre 
rágyujtottam és beletettem a zsebembe. 


V. 


Tiz év mulva feketedni kezdett a hajam és a fogaim 
lassan belehulltak a szájamba. A nyugdijamat megvon- 
ták tőlem, kezdődött a munka és én megint odaültem 
a hivatalba, róhattam a betüket, mig az utolsó sortól 
az elsőig el nem készültem. Főnökeim nagy jóindulattal 
voltak irántam, de aztán már nem ismertek olyan jól 
és huszonöt évi becsületes munka után fölvettek három- 

száz forint fizetéssel, teljes lakdijjal. Itt álltam tehát, hátra- 
felé, a legnagyobb nyomorban, hivatal nélkül, feleségem- 
mel együtt, aki egyre szebb lett és egyre jobban szeretett. 


VI. 


Ekkor azonban már huszonötéves voltam, visszaszök- 
tettem feleségem az apjához és beleszerettem. Egy bünös, 
lobogó éjszakán háromszor egymáselőtt karjaimba om- 
lott, enyém lett, mire én egyre félénkebb lettem, megfogtam 
a kezét, de ö visszahuzta, végre megismerkedtünk és én 
bemutatkoztam. Azontul nem láttam többé. 


VII. 


Megkaptam doktori oklevelem és kezdetét vette a ked- 
ves, vidám diákélet. Fiatal voltam és boldog, szerettem 
tanulni s igy mindig kevesebbet tudtam. Fiatalságom- 
mal azonban kissé odaéltem (első életemben ugyanis visz- 
szaéltem vele) s igy csakhamar minden erőimet vissza- 
nyertem. Tizennyolcéves voltam, mikor leérettségiztem, ba- 
juszom szépen visszafejlődött, belenőttem ruháimba és 
szorgalmasan felejtettem. Tizenegyéves koromban  egy- 
szer kigyógyultam a knlerából, mely csaknem végzetessé 
válhatott volna, de csakhamar elkövetkezett a fertőzés és 
én tul voltam a veszélyen. Ettől kezdve csöndesen folyt 
életem, selypiteni kezdtem, majd elfelejtettem beszélni s 
mikor már elég kicsi voltam, négykézláb másztam vissza 
a bölcsőbe, hogy szoptatós dajkámat ellássam tejjel. Hogy 
ezután mi történt, nem tudom, csak egy sötét helyiségre 
emlékszem még, ahova engem valaki erőszakkal betusz- 
kolt. 

VIII. 


Szent Péter, amint visszakerültem elébe, éppen készen 
volt a koronggal és mosolyogva emelte föl szentséges 
kezeit. 

— Te, aki kétszer éltél, — mondotta nékem, hogy 
bölcs példázattal oktatná az összevegyült szenteket, — 
te, aki kétszer éltél s minden dolgokat megfordítva, mé- 
lyébe láttál az élet teljességének; — mondjad el tehát 
minékünk: micsodás tanulságot meritettél amaz uton, me- 
lyen közönséges halandónak csak egyszer adatott átha- 
ladni s amelyet te kétszer esmértél meg az Ur végtelen 
kegyelméből. 

Orromra tettem mutatóujjamat s rövid megfontolás 
után igy válaszoltam Szent Péternek: 

— Az összes tanulság, amit tettem, egy megfigye- 
lésre szoritkozik, szent atyám. 

— S mi ez? 

— Hogy Hangay Sándor verseinek hátulról visszafelé 
olvasva éppen ugy nincs értelme, mint előlről hátrafelé. 


MAJUS 


— Pardon. Uraságod most érkezett? 

— Most. Brrr. 

— Kicsit hideg eleinte, mi? Hja, az ember hozzá- 
szokik. A fejére is raktak jeget? 

— Raktak. Brrr. 

— Persze, persze. Az nagyon jó. És persze egészen 
betolták, mi? Hányas szám uraságod? 

— Hányas szám? 

— Hát nem nézte meg, hiszen a lábára kötöztek 
egy cédulát a számmal és a névvel, ha van. Nekem 
csak számom van, nevem nincs. Még nem agnoszkáltak. 
Nem szük magának az a cella? 

— Nem. 

— Nekem igen, mert fel vagyok puffadva. Négy nap 
mulva halásztak csak ki. Nem baj, csak a szemem zse- 
niroz, belefolyt a szájamba. Magának még van szeme? 

— Az egyik. A másikat kivitte a golyó. Ott ment ki. 

— Revolverrel tetszett... ? 

— Pisztolylyal. 

— Az jó. Eleinte én is ugy etrartam, de aztán nem 
tudtam pénzt kapni rá. Nekem soká tartott, de tetszik 
tudni, a biztos, az biztos. 

— Honnan tetszett... ? 

— A vasuti hidról. Tetszik tudni, négy nap mulva 
tudtam csak följönni. Utálatos lesz az embernek a tü- 
deje. Pardon, zöldül már a maga hasa? 

— Még nem. Hát zöld lesz? 

— Ojjé, látná az enyémet. Szép, világoszöld, egész 

a köldökömig. Ugy örülök, nemsokára zöld leszek. Csak 
a hájam szép kék. Most már rendesen megy minden 
a boncolásig, csak már tul lennék rajta. Szrr. Szrr. 

—- Mit csinál? 

— Semmi, a viz szörcsög bennem; na tessék, most 
a másik szemem is kifolyt. Sajnálom. Másképp egészen 
szabályszerű vagyok, mondta a doktor ur. Igaz is, mondja 
csak: szőke volt? 

— Nem, barna. És az öné? 

— Az enyim is. 

— Hogy hivtak? 

— Pötty Pepinek hivták. 

— Ugy. Uuugy. Hát hiszen akkor maga a Freinreisz 
Zoltán. 

— Na hát? 

— És én ‚szamár, azt hittem, magához megy fele- 
ségül. 

— Hát, maga a Nebbich Lajos? Én azt hittem, a 
magáél esz. Hát akkor kellett nekem beugrani a Vasuti- 
ról? 

— És kellett nekem kiadni a pénzt arra a pisz- 
tolura? Őrület. ( 

— Hiszen akkor hozzám jött volna! Ha én ezt tu- 
dom, hogy nem magához akar menni, és hogy maga 
beugrik a vasutiról... De nekem azt mondta, máshoz 
megy és én tudtam, hogy az csak maga lehet. . . 

— És ha én tudom, hogy maga pisztolyokat vásárol 
és hogy nem akar magához menn... De nekem azt mondta, 
máshoz megy és én tudtam, hogy az maga... 

— És ezért oszlunk mi itt ketten? Hát kihez ment 
akkor a Pötty Pepi? 

(Egy ur a harmadik cellából): 

— Hozzám. 

EGYÜGYŰ MESE b a 


És kérem, a poéta egyszer 
Egy lányba szeretett beléje: 
Mivel szerinte a leánynak 

Vulkán-tűz égett a szemébe. 


Mivel szerinte a szemébe 
Május forró viharja égett: — 

S fehér szoknyácskák suttogása 
Töltötte bé a messzeséget. 


És nézte, messziről sokáig — 
Bolyongva eltünő nyomába: 

De szólni nem mert a leányhoz, 
És szólni nem tudott, hiába. 


Mert a leány előkelő volt, 
Mig a poéta senki, semmi: 
»Tehát« — gondolta a poéta, 
"Tehát gazdaggá kéne lennic. 


A gazdagsághoz persze pénz kell, 

A pénzt, azt ingyen osztogatják: — 
Kár, hogy kinek van már, csak annak: 
Ezt máskép ugy hivják: kamatláb. 

Kinek még nincs, próbál szerezni, 
Ezt ugy hivják, hogy: pálya, pálya. 
És abból áll, hogy minden ember 
Amit csinálhat, azt csinálja. 


A poéta is hazament hát, 
Kötetnyi verset irt meg ottan: 
A szerkesztőnek küldte őket 
És aztán éhenhalt nyugodtan. 


Később a versek is kijöttek: 

És lett belőle szörnyü lárma, 

»Impresszionizmus«-t emlegettek, 
>Uj iskolás-ról szólt a fáma. 


Továbbá jött egy ifju stréber, 
Ki abszolvált poétikából: 

Ez könyvet irt felőle gyorsan, 
Amelyben mindenről əbeszámol«. 


A könyvben az volt, hogy a versek 
Egészen ujak: »felfogás«-ban, 
De tűz, erő van bennök annyi, 
Amennyit nem találni másban. 


Továbbá ő rájött arra, 

Hogy panteista volt a költő: — 
Az nagy dolog, a panteizmus, 
Csudálja három emberöltő. 


Végül tehát kimondja bátran, 

>Uj korszaks-kal állunk erre szembe: 
— És mindenfélét még: a többi 
Valóban nem jut már eszembe. 

A könyv nagyon szép volt: a tisztes 
Professzorok mind hasraestek: 

Az Akadémia találta 

A pályadijra érdemesnek. 


Ezért oszt"? tanszéket kapott az 
Ifju az univerzitáson: 

Ott tizezer forint a gázsi, 

Lakbér külön van, kérem ásson. 


Mikor már rendbejött egészen 
És minden dolgok megfeleltek : 
Megtudta lakcimét a lánynak, 
Kit a poéta énekelt meg. 


A leány elég jó szinben volt még, 
A versekkel meg egybevágott: 
Kis képzelettel bárki még ugy 
Foghatta föl, mint egy virágot. 


Házasságuk elég boldog volt: 
Aminthogy meg is érdemelték. 
— Két gyermek származott belőle, 
Ezeket szépen fölnevelték. 


Az egyik mérnök a vasutnál: — 
Már főnök is lehetne félig: — 
— A másik az irodalomban 

Arul el hajlamot, beszélik. 


Egy ujság némi átirással 
Már két verset közölt le tőle, 
Az apja tanittatni fogja, 
Talán valami lesz belőle. 

